<!-- wp:paragraph {"align":"center","style":{"elements":{"link":{"color":{"text":"var:preset|color|vce-bg"}}},"color":{"background":"#08746c"}},"textColor":"vce-bg","fontSize":"large"} -->
<p class="has-text-align-center has-vce-bg-color has-text-color has-background has-link-color has-large-font-size" style="background-color:#08746c"><strong>"ธฤตา" ควงเพื่อนไต้หวันผงาดแชมป์คู่<br>เทนนิสจีเอสบี - ไอทีเอฟ จูเนียร์ส เวิลด์</strong></p>
<!-- /wp:paragraph -->

<!-- wp:code -->
<pre class="wp-block-code"><code>  ศึกเทนนิสเยาวชนนานาชาติ เก็บคะแนนสะสมอันดับเยาวชนโลก รายการ จีเอสบี - ไอทีเอฟ จูเนียร์ส เวิลด์ เทนนิส ทัวร์ 2025 เจ 60 สัปดาห์ที่ 1 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 24 ต.ค. 2568 มีพิธีมอบรางวัลประเภทคู่ โดย นายกฤตชัย เนยโอชา กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายผู้ตัดสิน เป็นประธานในพิธีมอบรางวัล
  ประเภทหญิงคู่ รอบชิงชนะเลิศ ธฤตา หงษ์หยก ผนึกกำลังกับ เฉิน ชิง อิง จากไต้หวัน ในฐานะคู่มือวาง 1 ของรายการ ช่วยกันหวดเอาชนะ ปารมี ทัดแก้ว กับ ศรร์วิศา กุลพิศาลรัศม์ คู่มือวาง 5 จากไทยเช่นกัน ได้ 2 เซตรวด 6-1 และ 6-4
  ธฤตา กับ เฉิน ชิง อิง ได้ครองแชมป์หญิงคู่ พร้อมรับคะแนนสะสมอันดับเยาวชนโลก คนละ 11.25 คะแนน ส่วน ปารมี กับ ศรร์วิศา ได้รองแชมป์หญิงคู่ ได้คนละ 6.75 คะแนน
  ประเภทชายคู่ รอบชิงชนะเลิศ ธรรม์ พันธราธร กับ ริว โกฏิกุล คู่มือวาง 3 ปราชัยให้แก่ ราฟาเลนติโน่ อาลีดา คอสต้า กับ เอ็ม มูเรสซี่ มูโคริบ คู่มือวาง 4 จากอินโดนีเซีย 0-2 เซต 4-6 และ 5-7 ทำให้ ธรรม์ กับ ริว ได้รองแชมป์ ได้คะแนน คนละ 6.75 คะแนน ส่วนคู่อินโดนีเซีย ได้ครองแชมป์ ได้คนละ 11.25 คะแนน
  ทางด้านชายเดี่ยว รอบรองชนะเลิศ ธรรม์ พันธราธร มือวาง 4 พ่ายให้แก่ ราฟาเลนติโน อาลีดา คอสตา มือวาง 5 จากอินโดนีเซีย 1-2 เซต 7-5, 1-6 และ 2-6 ได้ 18 คะแนนเป็นรางวัลปลอบใจ ในขณะที่ ราฟาเลนติโน อาลีดา คอสตา เข้าไปชิงฯ กับ หวง เจียน มือวาง 6 จากจีน ที่ตัดเชือกชนะ ฮาร์ อาบีร์ เซคอน มือวาง 1 จากออสเตรเลีย 2-0 เซต 7-6(3),6-0
  หญิงเดี่ยว รอบรองชนะเลิศ เอมิลี่ เฉิน มือวาง 5 จากออสเตรเลีย ชนะ จาง ป๋อเจีย มือวาง 2 จากจีน 2-0 เซต 6-2, 6-3 ส่งผลให้ เอมิลี่ ได้เข้าไปชิงชนะเลิศกับ เฉิน ชิง อิง มือวาง 1 จากไต้หวัน ที่ตัดเชือกชนะ หยวน ชิฉิง จากจีน 2-0 เซต 6-3, 6-4</code></pre>
<!-- /wp:code -->

<!-- wp:image {"id":52769,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/10/IMG_5122-1024x683.jpeg" alt="" class="wp-image-52769"/></figure>
<!-- /wp:image -->