<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#1000a3"}}} -->
<p class="has-text-align-center has-vce-bg-color has-text-color has-background" style="background-color:#1000a3;font-size:22px"><strong>“กษิดิศ-อัญชิสา-ลัลนา"ทะลุตัดเชือก<br>การันตีแล้ว 3 ทองแดงซีเกมส์หน32</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิส กีฬาซีเกมส์ ครั้งที่ 32 ที่สนามเทนนิส ภายในสนามกีฬาแห่งชาติมรดกเตโช กรุงพนมเปญ ประเทศกัมพูชา เมื่อวันที่ 11 พ.ค.2566 ในประเภทชายเดี่ยว รอบก่อนรองชนะเลิศ "บูม" กษิดิศ สำเร็จ นักเทนนิสมือ 1 ของไทย มือ 637 ของโลก และในรายการนี้เป็นเต็ง 2 ของรายการ พบกับ มิตสึกิ เหลียง นักหวดมาเลเซีย มือ 1077 ของโลก ผลปรากฏว่า กษิดิศ ใช้การเสิร์ฟที่ดุดัน และการยิงสวนกลับที่สร้างปัญหาให้คู่ต่อสู้ ทำให้เอาชนะได้ 2 เซตรวด 6-2, 6-3 กษิดิศ ผ่านเข้ารอบรองชนะเลิศไปพบกับ มูฮัมหมัด ริฟกี้ ฟิเทรียดี้ มือวาง 3 จากอินโดนีเซีย ที่ชนะ ลินห์ เกียง ตรินห์ จากเวียดนาม 2-0 เซต 6-2, 6-2
        ด้านประเภทหญิงเดี่ยว รอบก่อนรองชนะเลิศ "ออมสิน" อัญชิสา ฉันทะ นักเทนนิสสาวไทยวัย 20 ปี มือ 524 ของโลก ดีกรีเหรียญเงินหญิงเดี่ยวกีฬาซีเกมส์ ครั้งที่ 31 และเป็นเต็ง 3 ของรายการ ยังคงโชว์ฟอร์มการเล่นได้ดีอีกวัน เก็บชัยชนะได้จาก คิม โรมัน อิกลูปาส จากฟิลิปปินส์ ในเวลา 55 นาที ได้อย่างขาดลอย 2-0 เซต 6-0 และ 6-1 ผ่านเข้ารอบรองชนะเลิศ ไปพบกับ พริสก้า เมเดลีน นูโกรโฮ เต็ง 1 จากอินโดนีเซีย มือ 279 ของโลก ที่หวดชนะ อิง ซาน ออดรีย์ ถง จากสิงคโปร์ 6-1, 6-0
        ขณะที่ "รวงข้าว" ลัลนา ธาราฤดี นักหวดดาวรุ่งไทย วัย 18 ปี มือ 360 ของโลก และเป็นมือวาง 2 ของรายการ ก็สามารถเก็บชัยชนะได้สำเร็จ หลังพยายามเล่นตามมาตรฐานของตัวเอง จนเอาชนะ ฟิเทรียน่า ซาบริน่า จากอินโดนีเซีย ได้ 2-0 เซต ด้วยสกอร์ 6-3, 6-2 เดินหน้าเข้ารอบรองชนะเลิศได้เช่นกัน โดย "รวงข้าว" จะตัดเชือกกับผู้ชนะระหว่าง เหวียน สาวันนา หลี่ จากเวียดนาม มือวาง 4 ของรายการ กับ ซู หยาน ถาน จากสิงคโปร์
         ทั้งนี้ การผ่านเข้ารอบรองชนะเลิศของ กษิดิศ, อัญชิสา และ ลัลลา เป็นการการันตีเหรียญทองแดงให้ทีมเทนนิสไทยแล้วเป็นอย่างน้อย 3 เหรียญทองแดง</code></pre>
<!-- /wp:code -->

<!-- wp:image {"id":37245,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/99CBAC78-1171-4E69-B8BF-D4328964D388-731x1024.jpeg" alt="" class="wp-image-37245"/></figure>
<!-- /wp:image -->