<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a375"}}} -->
<p class="has-text-align-center has-vce-bg-color has-text-color has-background" style="background-color:#00a375;font-size:22px"><strong>"ทีมเดวิสคัพไทย"ตามนิวซีแลนด์ 2 คู่</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสชิงแชมป์โลก ประเภททีมชาย รายการ "เดวิสคัพ 2023" เวิลด์กรุ๊ป 2 ทีมชาติไทย พบกับ ทีมชาตินิวซีแลนด์ ณ ไอแอลที สเตเดี้ยม เมืองอินเวอร์คาร์กิลล์ ประเทศนิวซีแลนด์ เมื่อวันที่ 15 ก.ย. 2566 เป็นวันแรก แข่งขันประเภทเดี่ยวสลับมือ 2 คู่ ท่ามกลางบรรยากาศการเชียร์ ในส่วนทีมไทยนั้น ได้รับเกียรติจาก นายวราวุธ ภู่อภิญญา เอกอัครราชทูต ณ กรุงเวลลิงตัน นำข้าราชการ และเจ้าหน้าที่สถานเอกอัครราชทูตฯ พร้อมด้วยชาวไทยในเวลลิงตัน เดินทางมาร่วมชมและเชียร์ถึงขอบสนาม สร้างขวัญและกำลังใจที่ดีให้แก่นักเทนนิสทีมชาติไทยเป็นอย่างมาก
        คู่เปิดสนาม "บูม" กษิดิศ สำเร็จ เดี่ยวมือ 2 ไทย วัย 22 ปี มือ 634 ของโลก พบกับ รูบิน สตาแธม เดี่ยวมือ 1 นิวซีแลนด์ วัย 36 ปี มือ 449 ของโลก โดยคู่นี้เคยพบกันในศึกอาชีพ 2 ครั้ง เมื่อปีที่แล้ว เอาชนะได้คนละ 1 ครั้ง สำหรับเดวิสคัพในแมทช์นี้ แม้ กษิดิศ มีโอกาสหลายครั้ง แต่ก็ยังไม่สามารถผ่านฝีมือของ รูบิน สตาแธม ไปได้ โดยเฉพาะในเซตที่สอง ซึ่งดวลไทเบรกได้อย่างสูสีและพ่ายไปอย่างน่าเสียดาย สรุป กษิดิศ แพ้ 0-2 เซต 2-6, 6-7 ไทเบรก 8-10 ในเวลา 1 ชั่วโมง 49 นาที ส่งผลให้ทีมนิวซีแลนด์ขึ้นนำ 1-0 คู่
        จากนั้น "แม็กซิ" แม็กซิมัส ภราพล โจนส์ นักหวดลูกครึ่งไทย-ออสเตรเลีย เดี่ยวมือ 1 ไทย วัย 19 ปี มือ 627 ของโลก พบกับ อาจีท ไร เดี่ยวมือ 2 นิวซีแลนด์ วัย 24 ปี มือ 475 ของโลก โดยคู่นี้ยังไม่เคยดวลแร็กเกตกันมาก่อน และผลการแข่งขัน ปรากฏว่า แม็กซิมัส ที่ติดทีมชาติชุดเดวิสคัพเป็นสมัยแรก ได้พยายามสู้เต็มที่ แต่ไม่สามารถเอาชนะได้ พ่ายไป 0-2 เซต 1-6, 3-6 ในเวลา 1 ชั่วโมง 20 นาที
        จากผลการแข่งวันแรก ทีมเดวิสคัพไทย ตามหลังทีมนิวซีแลนด์ 0-2 คู่ ตกอยู่ในสถานการณ์ที่ต้องชนะสถานเดียวในการแข่งขัน 3 คู่สุดท้าย เพื่อคว้าสิทธิไปแข่งขัน "เดวิสคัพ 2024" เวิลด์กรุ๊ป 1 รอบเพลย์ออฟ
        โปรแกรมการแข่งขันวันที่ 16 ก.ย. มีแข่งขัน 3 คู่ เริ่มจากประเภทคู่ ทีมไทยส่ง "ณัฐ" ปรัชญา อิสโร และ "จูเนียร์" วิชยา ตรงเจริญชัยกุล พบกับ ฟินน์ เรย์โนลด์ส และ อาร์เต็ม ซิทัก จากนั้นต่อด้วยประเภทเดี่ยวชนมือ แม็กซิมัส ภราพล โจนส์ พบกับ รูบิน สตาแธม และ กษิดิศ สำเร็จ พบกับ อาจีท ไร สำหรับคู่แรก เริ่มแข่งขันเวลา 12.00 น. ตามเวลาท้องถิ่น (ตรงกับไทย เวลา 07.00 น.)
        ทั้งนี้ ทีมที่คว้าชัยได้ก่อน 3 คู่ จากทั้งหมด 5 คู่ จะขึ้นแท่นเป็นทีมผู้ชนะทันที และได้เป็น 1 ใน 12 ทีม ไปแข่งขัน "เดวิสคัพ 2024" เวิลด์กรุ๊ป 1 รอบเพลย์ออฟ ส่วนทีมแพ้ จะเป็น 1 ใน 12 ทีม ไปแข่งขัน "เดวิสคัพ 2024" เวิลด์กรุ๊ป 2 รอบเพลย์ออฟ ต่อไป</code></pre>
<!-- /wp:code -->

<!-- wp:image {"id":39277,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/IMG_3531-1024x682.jpeg" alt="" class="wp-image-39277"/></figure>
<!-- /wp:image -->