<p style="text-align: center;"><strong><span style="font-size: 14pt;">"แต้ว-ไหม" เข้าชิงหญิงคู่หวดพีทีที-ไอทีเอฟ เกรด1</span></strong></p>

การแข่งขันเทนนิสเยาวชนนานาชาติ สะสมคะแนนอันดับเยาวชนโลก ไอทีเอฟ เวิลด์ เทนนิส ทัวร์ 2019 รายการ "พีทีที-ไอทีเอฟ จูเนียร์ เกรด 1" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 7 มี.ค. คู่ที่น่าสนใจ ประเภทหญิงคู่ รอบรองชนะเลิศ "แต้ว" ทรรศพร นาคหล่อ วัย 17 ปี และ "ไหม" มนัญชญา สว่างแก้ว วัย 16 ปี สองนักหวดดาวรุ่งไทย เป็นคู่มือวางอันดับ 1 ของรายการ ลงตัดเชือกกับ ฟูนะ โคซากิ วัย 17 ปี จากญี่ปุ่น และ ไดอาน่า ชไนเดอร์ วั<span class="text_exposed_show">ย 14 ปี จากรัสเซีย คู่มือวางอันดับ 3 ของรายการ ปรากฏว่า คู่หวดไทยอาศัยการเล่นที่เข้าขา คว้าชัยได้ 2 เซตรวด 6-3, 6-3</span>
<div class="text_exposed_show">

ทรรศพร และ มนัญชญา ผ่านเข้ารอบชิงชนะเลิศ ซึ่งจะพบกับ แอนเนอร์ลีย์ ปูลอส จากออสเตรเลีย กับ เมแกน สมิธ จากออสเตรเลีย คู่มือวางอันดับ 4 ของรายการ ที่ตัดเชือกเอาชนะ ไป่ จาวฉวน และ ตง หนา คู่นักหวดจากจีน 2-0 เซต 6-1, 6-3

ด้าน "แน็ต" พัณณิน โควาพิทักษ์เทศ นักหวดหญิงไทย วัย 16 ปี มือวางอันดับ 14 และมือ 122 เยาวชนโลก คว้าชัยในประเภทหญิงเดี่ยว รอบก่อนรองชนะเลิศ ด้วยการเอาชนะ แอมเบอร์ มาร์แชลล์ มือวางอันดับ 7 จากออสเตรเลีย ได้ 2 เซตรวด 6-3 และ 7-5 ผ่านเข้ารอบรองชนะเลิศ พบกับ ไป่ จาวฉวน นักหวดจีน มือ 192 เยาวชนโลก ที่ชนะ บาร์โบร่า พาลิโคว่า จากสาธารณรัฐเช็ก 2-0 เซต 6-1, 6-3

ส่วนประเภทชายเดี่ยว รอบก่อนรองชนะเลิศ "แซ็ก" ฐานทัพ สุขสำราญ นักเทนนิสไทย วัย 17 ปี มือวางอันดับ 7 ของรายการ และมืออันดับ 61 เยาวชนโลก พบกับ ตง เฉิน จากออสเตรเลีย มือวางอันดับ 15 ของรายการ และมือ 94 เยาวชนโลก โดยคู่นี้ดวลกันได้อย่างสูสี และเป็น ฐานทัพ ที่พลาดท่า ปราชัยไป 1-2 เซต 3-6, 6-3 และ 6-7 ไทเบรก 6-8 ตกรอบไปอย่างน่าเสียดาย

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>