<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>เทนนิสไทยได้ 3 แชมป์ซีเกมส์ 2025 ในบ้าน<br>คว้าเจ้าเหรียญทองแซงอินโดฯ ด้วยเหรียญเงิน</strong></p>
<!-- /wp:paragraph -->

<!-- wp:code -->
<pre class="wp-block-code"><code>    การแข่งขันเทนนิส กีฬาซีเกมส์ ครั้งที่ 33 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 19 ธ.ค. 2568 ชิง 3 เหรียญทองส่งท้ายจากประเภทหญิงคู่ ชายเดี่ยว และคู่ผสม
   ประเภทชายเดี่ยว รอบชิงชนะเลิศ "แม็กซิ" แม็กซิมัส ภราพล โจนส์ ทีมชาติไทย ซึ่งเป็นลูกครึ่งไทย-ออสเตรเลีย มือ 357 โลก และมือวาง 1 ลงเล่นซีเกมส์เป็นสมัยแรก ชิงเหรียญทองกับรุ่นพี่ "บูม" กษิดิศ สำเร็จ ทีมชาติไทย มือ 419 โลก และมือวาง 2 ที่ได้เหรียญทองแดงชายเดี่ยวซีเกมส์ ครั้งที่ 32
   ตลอดการแข่งขันทั้งคู่สู้กันอย่างเต็มที่ กระทั่งต้องตัดสินด้วยเซตที่สาม และเป็น แม็กซิมัส ที่เฉือนชนะไป 2-1 เซต ด้วยสกอร์ 6-1, 2-6 และ 6-2 แม็กซิมัส ได้ครองเหรียญทองประเภทชายเดี่ยว กับการลงแข่งขันซีเกมส์เป็นครั้งแรก ส่วน กษิดิศ ได้เหรียญเงิน ขณะที่เหรียญทองแดง ได้แก่ มิตสึกิ เหว่ย คัง ลีออง จากมาเลเซีย ครองร่วมกับ มูฮัมหมัด ริฟกี ฟิเตรียดี จากอินโดนีเซีย
  ทั้งนี้ ยังนับเป็นการได้เหรียญทองในรอบ 10 ปีของเทนนิสไทยด้วย หลังจากเคยได้เหรียญทองชายเดี่ยวศึกซีเกมส์ครั้งล่าสุด ในซีเกมส์ 2015 ที่ประเทศสิงคโปร์ โดย "แชมป์" วริศ สอนบุตรนาค
  จากนั้นทีมไทยมาได้เหรียญทองเพิ่มจาก ประเภทคู่ผสม โดยในรอบชิงชนะเลิศ "เอิร์ธ" เพียงธาร ผลิพืช กับ "ณัฐ" ปรัชญา อิสโร เอาชนะ "อีฟ" พัชรินทร์ ชีพชาญเดช และ "แมงปอ" ภวิชญ์ สอนหลักทรัพย์ ได้ 2 เซตรวด ด้วยสกอร์ 6-1 และ 6-2
  ส่วนเหรียญทองแดง ได้แก่ อัลดิล่า ซูตเจียดี้, คริสโตเฟอร์ รุงกัท จากอินโดนีเซีย และ อเล็กซานดร้า เอียล่า, ฟรานซิส อัลคานทาร่า จากฟิลิปปินส์
   ทั้งนี้ สำหรับซีเกมส์ 3 ครั้งล่าสุด คือปี 2019 ที่ฟิลิปปินส์, ปี 2021 ที่เวียดนาม และปี 2023 ที่กัมพูชา คู่ผสมชาวไทยผ่านเข้าชิงฯ ได้ทั้ง 3 ครั้ง แต่ได้เพียงเหรียญเงินเท่านั้น กระทั่งมาได้เหรียญทองในซีเกมส์ครั้งนี้
  ขณะที่ประเภทหญิงคู่ รอบชิงชนะเลิศ "เอิร์ธ" เพียงธาร ผลิพืช กับ "ไหม" มนัญชญา สว่างแก้ว มือคู่ 121 และ 442 ของโลกตามลำดับ สุดต้านฟอร์มการเล่นที่เข้าขาของ อัลดิล่า ซูตเจียดี้ กับ เจนิซ เชน ของอินโดนีเซีย มือคู่ 51 และ 82 ของโลก พ่ายไป 0-2 เซต 2-6 และ 1-6
  ฉะนั้น เหรียญทอง จึงเป็นของ อัลดิล่า ซูตเจียดี้ กับ เจนิซ เชน ส่วนเหรียญเงิน เพียงธาร ผลิพืช, มนัญชญา สว่างแก้ว สำหรับเหรียญทองแดง ได้แก่ เทนเนียล มาดิส, สเตฟี อาลูโด จากฟิลิปปินส์ และ อันจาลี จูนาร์โต้, พริสก้า นูโกรโฮ จากอินโดนีเซีย
  ทั้งนี้ หลังจบการแข่งขันทั้งหมด จากที่มีชิง 7 เหรียญทอง ปรากฏว่า เทนนิสไทยคว้ามาได้ 3 เหรียญทอง 7 เหรียญเงิน และ 1 เหรียญทองแดง ได้ครองเจ้าเหรียญทองเทนนิสซีเกมส์ ครั้งที่ 33 และเป็นการได้เจ้าเหรียญทองอีกครั้ง หลังจากได้เมื่อครั้งซีเกมส์ 2021 ที่เวียดนาม (4 เหรียญทอง 3 เหรียญเงิน 2 เหรียญทองแดง)
   ด้าน อินโดนีเซีย ตามมาเป็นอันดับ 2 ด้วยจำนวน 3 เหรียญทองเท่ากับไทย แต่ไม่มีเหรียญเงินเลย และได้ไป 6 เหรียญทองแดง ส่วนอันดับ 3 ฟิลิปปินส์ 1 เหรียญทอง 4 เหรียญทองแดง และอันดับ 4 มาเลเซีย 3 เหรียญทองแดง
  สำหรับ 3 เหรียญทองของไทยได้จาก ชายเดี่ยว ชายคู่ และ คู่ผสม ส่วน 7 เหรียญเงิน จากทีมชาย ทีมหญิง ชายเดี่ยว ชายคู่ หญิงเดี่ยว หญิงคู่ และ คู่ผสม และ 1 เหรียญทองแดง จากหญิงเดี่ยว</code></pre>
<!-- /wp:code -->

<!-- wp:image {"id":53879,"sizeSlug":"full","linkDestination":"none"} -->
<figure class="wp-block-image size-full"><img src="https://www.bucket.cloudaccess9.com/ltatorg/2025/12/IMG_2797.jpeg" alt="" class="wp-image-53879"/></figure>
<!-- /wp:image -->