<!-- wp:paragraph {"align":"center","textColor":"vce-bg","style":{"color":{"background":"#a30089"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a30089;font-size:22px"><strong>เทนนิสไทยแลนด์ฯ สนาม 3 ชิง 6 แสน<br>นักหวดวัย15 ฉายฟอร์มดาวรุ่งเข้ารอบ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 3 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี โดยมีนักเทนนิสไทยและต่างชาติเข้าร่วมการแข่งขันอย่างคึกคัก และเมื่อวันที่ 22 เม.ย. 2567 เป็นการแข่งขันวันแรก
       คู่ที่น่าสนใจ ประเภทชายเดี่ยว รอบแรก (สาย 128 คน) "น้องกันต์" ปริญญา ด่านดอน นักหวดดาวรุ่งวัย 15 ปี จากสมุทรปราการ มืออันดับ 126 ของไทย ดีกรีแชมป์ชายเดี่ยวรุ่นอายุไม่เกิน 18 ปี รายการ เน็กซ์เจน สตาร์ ไทย เทนนิส จูเนียร์ แชมเปี้ยนชิพ เมื่อเดือน มี.ค. ที่ผ่านมา พบกับ จรูญโรจน์ สาธิตเกษม นักหวดวัย 35 ปี จากกรุงเทพฯ และผลการแข่งขัน ปรากฏว่า เป็น ปริญญา ที่ฉายฟอร์มดาวรุ่ง เอาชนะรุ่นพี่ 2-0 เซต 6-1 และ 6-1 ผ่านเข้ารอบสอง 64 คน ไปพบกับ กฤตชัย น้อยแดง มืออันดับ 64 ของไทย และมือวางอันดับ 28 ของรายการ จากปทุมธานี
        ด้านศึกชายเดี่ยวอีกคู่ที่น่าสนใจเช่นกัน เป็นการแข่งขันของ "แทน" แทนตะวัน ทัดเดโอ มายอลิ แม็คจิโอลิ นักหวดลูกครึ่งไทย-อิตาลี นายแบบและนักแสดงหนุ่มหล่อจากกรุงเทพฯ มืออันดับ 88 ของไทย ที่ประเดิมสนามได้อย่างสวยหรู เอาชนะ นันทชัย อ่อนสี หนุ่มกรุงเทพฯ เช่นกัน มืออันดับ 98 ของไทย โดยไม่เสียเกมหวด 6-0 และ 6-0 แทนตะวัน ผ่านเข้ารอบสอง 64 คน ไปพบกับ กฤติน โกยกุล เต็ง 3 จากพังงา
        ในส่วนผลการแข่งขันคู่อื่น ๆ มีดังนี้ ประเภทชายเดี่ยว รอบแรก (128 คน) พัทธ์ คงกิจภากรณ์ (ชลบุรี) ชนะ ปิลินทวัจฉ์ นิลประ (นครปฐม) 6-0, 6-0 พีรณัฐ แสนพันธ์ (สมุทรปราการ) ชนะ ธนวินท์ อมรสิริพงศ์ (นครปฐม) 6-1, 6-0 พิชญะพงษ์ โสภณพิสุทธิ์ (กทม.) ชนะ ณภัทร ถาวรวณิชย์ (กทม.) 6-0, 6-0 ชนาธร กางทอง (สกลนคร) ชนะ คณินพงศ์ ศรีสุข (กทม.) 6-0, 6-2 คมธัช กิตตโชค (กทม.) ชนะ กฤษณพล ผิวผ่อง (กทม.) 6-0, 6-1
        จิรายุ ลิ้มปทุม (ปทุมธานี) ชนะ พลกฤษณ์ แสงทอง (กทม.) 6-0, 6-0 วีรวิชญ์ กำพุฒ (กทม.) ชนะ ศุภชัย สินเกษม (สมุทรปราการ) 6-0, 6-0 นพดล น้อยกอ (พิจิตร) ชนะ ณัชพล บุญเมือง (ปทุมธานี) 6-1, 6-0 ณัฐพล วราสินธุ์ (ชลบุรี) ชนะ ภู ศาสตรานรากุล (กทม.) 6-1, 6-0 สิริพงศ์ คะประสิทธิ์ (กทม.) ชนะ ภูริณัฐ ช่วยเมือง (ตรัง) 6-1, 6-1 ฟิลาตอฟ นิกิตา ชนะ พลวรรธน์ พยุงวงษ์ (สมุทรสาคร) 6-0, 6-0
        สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ4Ng==.html</code></pre>
<!-- /wp:code -->

<!-- wp:image {"id":42528,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4302-1024x683.jpeg" alt="" class="wp-image-42528"/></figure>
<!-- /wp:image -->