<!-- wp:paragraph {"align":"center","style":{"typography":{"fontSize":20},"color":{"background":"#c2dbe5"}}} -->
<p class="has-text-align-center has-background" style="background-color:#c2dbe5;font-size:20px"><strong>"พัชรินทร์" หืดจับ -"อัญชิสา" แซงชนะทะยานตัดเชือกศึกเทนนิส จี เอช แบงก์3 คนไทยเข้าชิงประเภทชายคู่และหญิงคู่ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ 2025 ที่มหาวิทยาลัยเกษตรศาสตร์ วิทยาเขตกำแพงแสน จ.นครปฐม สัปดาห์ที่ 2 รายการ G H BANK ITF World Tennis Tour 2025 (2) ซึ่งมีเทนนิสหญิง W35 ชิงเงินรางวัลรวม 30,000 ดอลลาร์สหรัฐ และชาย M15 ชิงเงินรางวัลรวม 15,000 ดอลลาร์สหรัฐ รวม 2 รายการ เป็นเงินไทยประมาณ 1,525,050 บาท เมื่อวันที่ 29 ส.ค. 2568 ในประเภทเดี่ยวเป็นรอบก่อนรองชนะเลิศ สองนักหวดสาวไทย "อีฟ" พัชรินทร์ ชีพชาญเดช และ "ออมสิน" อัญชิสา ฉันทะ ยังอยู่ในเส้นทางการแข่งขันของประเภทหญิงเดี่ยว ดับเบิลยู 35 หลังจากคว้าชัยได้ทั้งคู่ พัชรินทร์ มือ 475 โลก และแชมป์สัปดาห์ที่แล้ว ต้องออกแรงหวดถึง 3 เซต กว่าจะปราบ ฮิคารุ ซาโตะ สาวญี่ปุ่น มือ 426 โลก ด้วยการเฉือนชนะ 2-1 เซต 6-1, 4-6 และ 6-4 ในเวลา 2.29 ชั่วโมง พัชรินทร์ ทะลุรอบรองชนะเลิศ พบ เอริ ชิมิสึ จากญี่ปุ่น มือ 392 โลก ที่ชนะ ลี อึนฮเย มือวาง 7 จากเกาหลีใต้ และมือ 366 โลก 2-0 เซต 7-5, 6-2</p>
<!-- /wp:paragraph -->

<!-- wp:paragraph -->
<p>อัญชิสา มือ 745 โลก พบ เทียน ฟรางหราน สาวจีน มือ 593 โลก โดยเซตแรก อัญชิสา พลิกจากที่ตามถึง 2-5 เกม กลับมาเป็นฝ่ายชนะ 7-5 เซตสอง สถานการณ์เหมือนเซตแรก อัญชิสา ตาม 1-4 ก่อนฮึดสู้จนทำได้ 5 เกมรวด แซงเอาชนะอีกครั้ง สรุป อัญชิสา ชนะ 2-0 เซต 7-5, 6-4 ทะลุตัดเชือกกับ จาง กาอึล จากเกาหลีใต้ มือ 965 โลก ที่ชนะ ชิโฮะ อาคิตะ จากญี่ปุ่น มือ 498 โลก 2-0 เซต 6-0, 6-3 ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ จิรัฏฐ์ นวสิริสมบูรณ์ แพ้ โดมินิค ปาแลน (วาง 3-เช็ก) 1-6, 1-6 ภวิชญ์ สอนหลักทรัพย์ (วาง 5) แพ้ ศศิกุมาร์ มุกุนด์ (วาง 1-อินเดีย) 3-6, 0-6 หญิงคู่ รอบรองชนะเลิศ พัชรินทร์ ชีพชาญเดช-เพียงธาร ผลิพืช ชนะ คิม นา ริ-เย่ ชิว หยู (เกาหลีใต้-จีน) 6-3, 6-3 ชายคู่ รอบรองชนะเลิศ ฐานทัพ สุขสำราญ-ซาย คาร์ทีก เรดดี้ กันตา (วาง 4 ไทย-อินเดีย) ชนะ โทโมฮิโระ มาซาบายาชิ-ลีโอ วิฑูรย์เธียร (วาง 1ญี่ปุ่น) 6-2, 6-2</p>
<!-- /wp:paragraph -->

<!-- wp:image {"id":51649,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/539365702_1207610351401945_3331978932588183795_n-1024x683.jpg" alt="" class="wp-image-51649"/></figure>
<!-- /wp:image -->