<!-- wp:paragraph {"align":"center","style":{"typography":{"fontSize":20},"color":{"background":"#d8e7ee"}}} -->
<p class="has-text-align-center has-background" style="background-color:#d8e7ee;font-size:20px"><strong>"ภาสุร" กับ "ณิชวรัชญ์" เปิดหัวสวย!โชว์หวดดุเข้ารอบ แอลทีเอที เอเชี่ยนฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 3 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 26 พ.ค. 2568 เป็นการแข่งขันรอบเมนดรอว์วันแรก "ปอร์โต้" ภาสุร อุดมโชค นักเทนนิสเยาวชนไทย ซึ่งถูกจัดให้เป็นมือวางอันดับ 7 ของรายการ ประเดิมคว้าชัยในการแข่งขันประเภทชายเดี่ยวได้สำเร็จ โดยรอบแรก (32 คน) ภาสุร เอาชนะ อารามิส ยัง จากสหราชอาณาจักร 2-0 เซต 6-0, 6-1 ได้เข้ารอบสอง (16 คน) พบกับ ฉุย อิง จากฮ่องกง สำหรับ ภาสุร นั้น เป็นลูกชายของ "ปิ๊ก" ดนัย อุดมโชค อดีตนักหวดที่สร้างชื่อเสียงให้ประเทศไทยมาแล้วหลายรายการ อีกทั้งยังเคยเป็นมืออันดับ 77 ของโลกด้วย ทางด้านประเภทหญิงเดี่ยว ณิชวรัชญ์ พลอยเกษมสุข ดีกรีเยาวชนทีมชาติไทย รุ่นอายุไม่เกิน 12 ปี คว้าชัยรอบแรกโดยไม่เสียเกมหวด หลังจากเอาชนะ คันซ่า อิสเมล จากมัลดีฟส์ ด้วยสกอร์ 6-0 และ 6-0 ณิชวรัชญ์ ผ่านเข้ารอบสอง (16 คน) ไปแข่งขันกับ คาลิสต้า ลอ จากสหราชอาณาจักร ซึ่งเป็นมือวางอันดับ 6 ของรายการ</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสเยาวชนไทยรายอื่น มีดังนี้ ชายเดี่ยว เมนดรอว์ รอบแรก พิชญ์พงษ์ จีนาพันธุ์ ชนะ เคเล็บ ลิม (สิงคโปร์) 6-1, 6-1 อภิวิชญ์ ลิ้มวัฒนายิ่งยง ชนะ ณฐเจตน์ เจตน์มงคลรัตน์ 6-1 Ret. (เจ็บหลัง) ลีโอ โกวิทวัฒนชัย ชนะ จอช ตง (สิงคโปร์) 6-3, 6-0 อภิวิชญ์ ซิงห์ มันจันดา ชนะ ทิตัส มูร์โต (ฟินแลนด์) 6-3, 6-4 ขุน หวั่งหลี ชนะ เรจิส ลิน (สิงคโปร์) 6-0, 6-4 ฟาโรห์ โกวิทวัฒนชัย ชนะ เหวียน อันห์ ฟาน (สิงคโปร์) 6-1, 6-2 ภาคิณ ส่งศิริ แพ้ ประทีก ธุมมาลา (อินเดีย) 2-6, 1-6 กรณ์​ วงศ์​ธราดล​ แพ้ ฟิล มา (สหรัฐฯ) 1-6, 0-6 นวรินทร์ ผลากรกุล แพ้ คัง กอนอู (เกาหลีใต้) 3-6, 0-6 ก้องภพ แซ่ลิ้ม แพ้ ดู เลอ นัม (เวียดนาม) 0-6, 1-6 </p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ ดูรายละเอียดเพิ่มเติมได้ที่ <a rel="noreferrer noopener" href="https://www.atf.hitcourt.com/tournament-draws-MjM=?fbclid=IwZXh0bgNhZW0CMTAAYnJpZBExS1ZjczBFN2N0cndYODVhQgEehBR2rnHAZP-wBtJr9KC7gyQaUizWSIKcXUXcjJiB1aiDyncH352Mdbisrfw_aem_uuoSUmoElH638FTsDm2_vw" target="_blank">https://www.atf.hitcourt.com/tournament-draws-MjM=</a></p>
<!-- /wp:paragraph -->

<!-- wp:image {"id":49678,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/499980062_1131979372298377_1868297514594264969_n-1024x683.jpg" alt="" class="wp-image-49678"/></figure>
<!-- /wp:image -->