<!-- wp:paragraph {"align":"center","style":{"typography":{"fontSize":23},"color":{"background":"#d3ecc6"}}} -->
<p class="has-text-align-center has-background" style="background-color:#d3ecc6;font-size:23px"><strong>"ลีเดียร์-กมลวรรณ-ศุภวัฒน์"คว้าชัยศึกเจ4ที่มาเลเซีย</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ 2022 เกรด 4 รายการ "เจ4 เซเรมบัน" ที่ประเทศมาเลเซีย สัปดาห์ที่สอง เมื่อวันที่ 25 พ.ค.65 เป็นการแข่งขันรอบสอง ท่ามกลางสภาพอากาศที่ไม่ค่อยดีนักมีฝนตกลงมารบกวนเป็นระยะๆ ทำให้ฝ่ายจัดการแข่งขันต้องปรับรูปแบบการเล่นในบางคู่ มาเป็นระบบช็อตเซต จบที่ 4 เกมเพื่อให้การแข่งขันกระชับขึ้นมา ขณะที่การแข่งขันอีกหลายคู่ก็ต้องเลื่อนไปแข่งขันในวันถัดไป<br>ส่วนผลแข่งขันของนักเทนนิสไทยที่เสร็จสิ้นลงแล้ว มีดังนี้ ประเภทเยาวชนหญิงเดี่ยว รอบสอง ลีเดียร์ พอดโกริชานี่ เยาวชนไทยวัย 14 ปีลูกครึ่งไทย-รัสเซีย มืออันดับ 855 เยาวชนโลก สามารถหวดเอาชนะ ชาเนล อัคคาร์ นักเทนนิสดาวรุ่งวัย 14 ปี มืออันดับ 2874 เยาวชนโลกจากออสเตรเลีย 4-0 และ 5-4(7-3)<br>ขณะที่ กมลวรรณ ยอดเพ็ชร นักเทนนิสเยาวชนไทยวัย 14 ปี มืออันดับ 495เยาวชนโลก มือวาง 7 ของรายการ ลงแข่งหญิงเดี่ยว รอบสอง ซึ่งต้องเล่นแบบเต็มเซต 6 เกม กับ เยียนมี ดาว นักหวดวัย 16 ปีจากเวียดนาม และผลปรากฎว่า กมลวรรณ โชว์ฟอร์มได้เฉียบขาดกว่าเอาชนะไปได้ 2 เซตรวดด้วยสกอร์ 6-1 และ 6-1<br>ด้านประเภทชายเดี่ยว รอบสอง ศุภวัฒน์ แซ่อุ้ย วัย 16 ปี มืออันดับ 350 เยาวชนโลก มือวาง 3 ของรายการ ลงแข่งในระบบช็อตเกม สามารถหวดเอาชนะ กัวธาม เอส เวนกาทรามาน เยาวชนวัย 14 ปี มืออันดับ 1660 เยาวชนโลกจากอินเดีย 4-0 และ 4-0</p>
<!-- /wp:paragraph -->

<!-- wp:image {"id":32197,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/4BA411CF-0E89-4096-970B-BB5E8D41F1F7-768x1024.jpeg" alt="" class="wp-image-32197"/></figure>
<!-- /wp:image -->