<!-- wp:paragraph {"align":"center","style":{"typography":{"fontSize":20},"color":{"background":"#abc2cc"}}} -->
<p class="has-text-align-center has-background" style="background-color:#abc2cc;font-size:20px"><strong>"ปวีณอร" หลุดเดี่ยวเข้ารอบ16คนศึกไอทีเอฟ เอเชียฯ ที่อินเดีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รุ่นอายุไม่เกิน 14 ปี รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2025 – ไฟนอลส์" ที่เมืองนิวเดลี ประเทศอินเดีย ซึ่งมีนักหวดเยาวชนไทยเข้าร่วมแข่งขัน 4 คน แบ่งเป็นชาย 2 คน หญิง 2 คน ประกอบด้วย พัชรพล หลีกุล, ปัณณพรรธน์ นิ่มนวลกุล, ปวีณอร นวลศรี และ ปัฐน์ธินันต์ เผือกคำ โดยมี "โค้ชจิม" จ่าสิบเอก สหทัศน์ ศุภกิจ และ"โค้ชโน๊ต" นายศรายุธ ทีปกากร ทำหน้าที่เป็นผู้ฝึกสอน ล่าสุดเมื่อวันที่ 23 เม.ย.68 "ไอซ์" ปวีณอร นวลศรี มือวาง 5 ของรายการ ลงแข่งประเภทหญิงเดี่ยว รอบแรก ชนะ บินห์ ตู จากเวียดนาม 2-0 เซต ด้วยสกอร์ 6-4 และ 7-5 ผ่านเข้ารอบ 16 คนสุดท้ายต่อไป</p>
<!-- /wp:paragraph -->

<!-- wp:paragraph -->
<p>ในช่วงค่ำวันเดียวกัน ปวีณอร จับคู่กับ ปัฐน์ธินันต์ เผือกคำ ลงแข่งประเภทหญิงคู่ รอบก่อนรองชนะเลิศ พบคู่นักเทนนิสจีน ลู เจียยี่ กับ ซุน เจี่ยหรุย ผลปรากฏว่า คู่นักหวดไทยพ่ายไปหวุดหวิด 1-6, 6-3 และ ซูเปอร์ไทเบรก 6-10 ด้านประเภทชายเดี่ยว รอบแรก ปัณณพรรธน์ นิ่มนวลกุล แพ้มือวาง 3 ของรายการ คิม ซียุน จากเกาหลีใต้ 0-6, 1-6 หล่นไปแข่งรอบจัดอันดับ 17-32 ส่วนรอบจัดอันดับ 17-32 ประเภทชายเดี่ยว พัชรพล หลีกุล ชนะ อิสโมอิลโจน์ ตูร์ซูนอฟ จากอุซเบกิสถาน 6-0, 6-4 ทำให้ผ่านไปแข่งต่อในรอบจัดอันดับ 17-24 ขณะที่ประเภทหญิงเดี่ยว รอบจัดอันดับ 17-32 ปัฐน์ธินันต์ เผือกคำ แพ้ ยอน เค่อ ชาร์ จากเมียนมาร์ 3-6, 7-5 และซูเปอร์ไทเบรก 11-9 ต้องไปแข่งในรอบจัดอันดับ 25-32 ต่อไป</p>
<!-- /wp:paragraph -->

<!-- wp:image {"id":49070,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/492255324_1107816104714704_3515368025431364739_n-1024x768.jpg" alt="" class="wp-image-49070"/></figure>
<!-- /wp:image -->