<!-- wp:paragraph {"align":"center","style":{"typography":{"fontSize":20},"color":{"background":"#cddfe7"}}} -->
<p class="has-text-align-center has-background" style="background-color:#cddfe7;font-size:20px"><strong>"พัณณิน-พัชรินทร์" สู้เต็มที่ก่อนแพ้จีน-เกาหลีจอดป้ายรอบรองฯ เทนนิสศึกใหญ่บายเอสเอที</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสหญิง ระดับ W75 รายการ ITF World Tennis Tour Presented by SAT (2) หรือ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (2) ชิงเงินรางวัลรวม 60,000 ดอลลาร์สหรัฐ หรือประมาณ 2,066,400 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 10 ม.ค. 2568 เป็นการแข่งขันรอบเมนดรอว์วันที่สี่ ประเภทหญิงคู่ รอบรองชนะเลิศ "แนต" พัณณิน โควาพิทักษ์เทศ และ "อีฟ" พัชรินทร์ ชีพชาญเดช สองนักเทนนิสไทย ซึ่งเป็นมือคู่อันดับ 402 และ 707 ของโลก ลงสนามตัดเชือกกับ เจิ้ง อู๋ซวง จากจีน และ จาง ซูจอง จากเกาหลีใต้ มือคู่อันดับ 227 และ 303 ของโลกตามลำดับ โดย จาง ซูจอง นั้น เคยเป็นมือคู่ 82 ของโลก เมื่อปี ค.ศ.2023 ด้วย</p>
<!-- /wp:paragraph -->

<!-- wp:paragraph -->
<p>ผลการแข่งขัน ปรากฏว่า พัณณิน และ พัชรินทร์ ได้พยายามสู้อย่างเต็มที่ ก่อนปราชัยไป 1-2 เซต ด้วยสกอร์ 4-6, 6-2 และซูเปอร์ไทเบรก 3-10 คู่สาวไทยหยุดผลงานไว้ที่รอบรองชนะเลิศ ได้รับเงินรางวัลไปแบ่งกัน 836 ดอลลาร์สหรัฐ หรือประมาณ 28,791 บาท และคะแนนสะสมอันดับโลก 29 คะแนน ในขณะที่ เจิ้ง อู๋ซวง และ จาง ซูจอง ผ่านเข้าไปชิงชนะเลิศกับ รุตุจา โภสเล จากอินเดีย และ ยูดิซ ชอง จากฮ่องกง ส่วนหญิงเดี่ยว คู่ที่สนุกเป็นการแข่งขันรอบก่อนรองชนะเลิศ เจิ้ง อู๋ซวง นักเทนนิสจีน มือ 364 ของโลก ที่ฝ่าด่านเข้ามาตั้งแต่รอบคัดเลือก ดวลเดือดกับ เทสซาห์ อันเดรียนจาฟิตริโม จากฝรั่งเศส มือ 295 ของโลก นานถึง 2 ชั่วโมง 46 นาที ก่อนที่ สาวจีน จะเอาชนะได้อย่างหวุดหวิด</p>
<!-- /wp:paragraph -->

<!-- wp:paragraph -->
<p>สรุป เจิ้ง อู๋ซวง เฉือนชนะ 2-1 เซต 6-1, 4-6 และ 7-6 ไทเบรก 7-5 ผ่านเข้ารอบรองชนะเลิศ ไปพบกับ คริสติน่า ดมิทรุค มือวางอันดับ 8 ของรายการ และมือ 283 ของโลก ที่ในรอบก่อนรองชนะเลิศ เอาชนะ เปตรา มาร์ซินโก มือวางอันดับ 3 จากโครเอเชีย และมือ 258 ของโลก 2-0 เซต 6-4, 6-1 ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ เหยา ซินซิน (วาง 5-จีน) ชนะ หง อี้ โคดี้ หว่อง (ฮ่องกง) 6-4, 4-6 และ 6-2 มารีอา ทคาเชวา ชนะ มาเรีย มาเตอัส (วาง 2-สหรัฐฯ) 7-5, 6-1</p>
<!-- /wp:paragraph -->

<!-- wp:image {"id":47318,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472671959_1027488312747484_8212746687051168910_n-1024x683.jpg" alt="" class="wp-image-47318"/></figure>
<!-- /wp:image -->