<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#57a300"}}} -->
<p class="has-text-align-center has-vce-bg-color has-text-color has-background" style="background-color:#57a300;font-size:20px"><strong>"ศุภวัฒน์" เข้ารอบทั้งเดี่ยว-คู่หวดเยาวชนซาราวัก</strong></p>
<!-- /wp:paragraph -->

<!-- wp:code -->
<pre class="wp-block-code"><code> การแข่งขันเทนนิสเยาวชนไอทีเอฟ เวิลด์ เทนนิส ทัวร์ จูเนียร์ เกรด 3 รายการ "พรีเมียร์ ซาราวัก คัพ ครั้งที่ 37" ที่ประเทศมาเลเซีย เมื่อวันที่ 13 ตุลาคม ศุภวัฒน์ แซ่อุ้ย มือ 217 เยาวชนโลก และมือวางอันดับ 9 ของรายการ ผ่านเข้าสู่รอบก่อนรองชนะเลิศประเภทชายเดี่ยวได้สำเร็จ หลังเอาชนะ โจเซ่ มูราริว มือ 501 โลกชาวอเมริกัน 6-3, 6-2 ในการแข่งขันรอบสาม

 ส่วน ศิวณัฏฐ์ อุ้ยตยะกุล มือวางอันดับ 15 ของรายการ และมืออันดับ 272 เยาวชนโลก สุดต้าน ปีเตอร์ บรุนชลิก มือวาง 4 และมืออันดับ 156 เยาวชนโลกจากสาธารณรัฐเช็ก 3-6, 2-6

 ขณะที่การแข่งขันประเภทหญิงเดี่ยว รอบสาม ลีเดียร์ พอดโกริชานี่ มือวาง 14 และมือ 456 เยาวชนโลก ลงแข่งขันคู่ที่ค้างอยู่ ก่อนเอาชนะ โจ ลีน ซอว์ มือวาง 3 และมือ 192 เยาวชนโลก จากมาเลเซีย 6-3, 3-6, 5-2 (ซอว์ถอนตัว) ขณะที่รอบก่อนรองชนะเลิศ ลีเดียร์ดวลกับมือวาง 5 และมือ 200 เยาวชนโลกชาวออสเตรเลีย ซาร่า ซิตู จนเสมอกัน 4-4 ในเซตแรก ก่อนซิตูถอนตัว ทำให้ลีเดียร์ได้ผ่านเข้าสู่รอบรองชนะเลิศต่อไป

 ด้านการแข่งขันประเภทชายคู่ รอบสอง ศุภวัฒน์ จับคู่กับ ศิวณัฏฐ์ เป็นคู่มือวางอันดับ 5 เอาชนะคู่จากออสเตรเลีย คูเปอร์ เออร์รี่ย์ และ คริสเตียน แอนโธนี่ ซัลเมร่อน 6-2, 0-6, 10-3 และคว้าชัยเหนือ แมทธิว จอห์นสโตน จากสิงคโปร์ และ รุศิล คอสลา จากอินเดีย 6-2, 6-2 ในรอบก่อนรองชนะเลิศ ผ่านเข้าสู่รอบตัดเชือกต่อไป ส่วน รชตะ ธรรมเจริญสถิต มือ 335 เยาวชนโลก จับคู่กับ ปาร์ก ซึงมิน จากเกาหลีใต้ เป็นคู่มือวาง 6 เอาชนะ ชู ฮุง ซวน จากไต้หวัน และ แม็กซิมัส ซาเวียร์ หว่อง จากสิงคโปร์ 6-4, 6-0 ก่อนจะไปแพ้ให้คู่มือวาง 2 ปีเตอร์ บุนชลิก จากเช็ก และ ราฟาเอล เซกาโด้ เอสเตเบ้ จากสเปน 4-6, 6-4, 3-10 ในรอบก่อนรองชนะเลิศ ขณะที่คู่ของ ปูนทอง โกมลพิสุทธิ์ มือ 389 เยาวชนโลก กับ ฉิว ชิง ชาง จากไต้หวัน พ่ายให้ มาร์คัส ชูแมน และ แซคคารี่ วีลาล่า มือวาง 8 จากออสเตรเลีย 4-6, 2-6 ตกรอบสอง

 ประเภทหญิงคู่ รอบก่อนรองชนะเลิศ ลีเดียร์จับคู่กับ ซู หยัน ตัน จากสิงคโปร์ เป็นคู่มือวาง 5 สุดต้านคู่มือวาง 1 ซัลม่า ดรุกโดว่า จากสโลวาเกีย และ เอนะ โคอิเคะ จากญี่ปุ่น 1-6, 6-7(5)</code></pre>
<!-- /wp:code -->

<!-- wp:image {"id":34243,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/B61BCB05-9FAD-4E23-BADA-A579F2B038B3-1024x768.jpeg" alt="" class="wp-image-34243"/></figure>
<!-- /wp:image -->