<!-- wp:paragraph {"align":"left","style":{"typography":{"fontSize":20},"color":{"background":"#bed2da"}}} -->
<p class="has-text-align-left has-background" style="background-color:#bed2da;font-size:20px"><strong>สาวไทยหวดเฉียบ! ตบเท้าทะลุก่อนรองฯศึกไอทีเอฟ วีเมนส์ เวิลด์ เทนนิส ทัวร์ ในบ้าน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ สัปดาห์ที่ 3 W15 รายการ ไอทีเอฟ วีเมนส์ เวิลด์ เทนนิส ทัวร์ (2) ชิงเงินรางวัลรวม 15,000 ดอลลาร์สหรัฐ หรือประมาณ 511,650 บาท และ M15 รายการ ไอทีเอฟ เมนส์ เวิลด์ เทนนิส ทัวร์ (3) ชิงเงินรางวัลรวม 15,000 ดอลลาร์สหรัฐ รวม 2 รายการอยู่ที่ 1.02 ล้านบาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 27 มี.ค. 2568 เป็นการแข่งขันรอบเมนดรอว์วันที่สาม นักเทนนิสหญิงไทยคว้าชัยได้สำเร็จ ในการแข่งขันประเภทหญิงเดี่ยว รอบสอง (16 คน) โดย "ออมสิน" อัญชิสา ฉันทะ วัย 22 ปี ดีกรีแชมป์หญิงเดี่ยวสัปดาห์ที่แล้ว ออกแรงหวดถึง 3 เซต ในการพบกับ มิก้า บุชนิค ดาวรุ่งวัย 18 ปี ของอิสราเอล มือ 21 เยาวชนโลก หลังจาก อัญชิสา เอาชนะเซตแรกได้ แต่มาพลาดท่าในเซตที่สอง ก่อนใช้ประสบการณ์พาตัวเองเอาชนะได้อย่างขาดลอย</p>
<!-- /wp:paragraph -->

<!-- wp:paragraph -->
<p>สรุป อัญชิสา ชนะ มิก้า บุชนิค 2-1 เซต 6-2, 6-7 ไทเบรก 2-7 และ 6-1 ผ่านเข้ารอบก่อนรองชนะเลิศ ไปพบกับ จาง กาอึล ดาวรุ่งเกาหลีใต้ วัย 18 ปี ซึ่งเป็นมือ 988 ของโลก ด้าน "แนต" พัณณิน โควาพิทักษ์เทศ นักเทนนิสไทย มือ 681 ของโลก ก็ผ่านเข้ารอบก่อนรองชนะเลิศ ประเภทหญิงเดี่ยว ได้เช่นกัน หลังจากใช้ชั้นเชิงและประสบการณ์ที่เหนือกว่าเอาชนะ เรนะ โกโตะ ดาวรุ่งของญี่ปุ่น มือ 38 เยาวชนโลก ได้ 2-0 เซต 7-5, 6-1 สำหรับรอบต่อไป พัณณิน จะพบกับ มานะ คาวามูระ จากญี่ปุ่น มือ 694 ของโลก</p>
<!-- /wp:paragraph -->

<!-- wp:paragraph -->
<p>ขณะที่การแข่งขันระหว่างนักเทนนิสไทยด้วยกัน "อีฟ" พัชรินทร์ ชีพชาญเดช มือวางอันดับ 2 ของรายการ ปราบรุ่นน้อง "แอ๊ตต้า" พิมพ์มาดา ทองคำ ได้ 2 เซตรวด 7-5 และ 6-3 พัชรินทร์ ผ่านเข้ารอบก่อนรองชนะเลิศ พบกับ "บัว" กมลวรรณ ยอดเพ็ชร ดาวรุ่งไทย ที่พลิกจากแพ้เซตแรก กลับมาเป็นฝ่ายเอาชนะ รินโกะ มัตสึดะ มือวาง 5 และมือ 595 ของโลก จากญี่ปุ่น 2-1 เซต 2-6, 6-2 และ 6-2 ในส่วนผลการแข่งขันคู่อื่น ๆ มีดังนี้ หญิงเดี่ยว รอบสอง บุณยวีร์ ธรรมไชยวัฒน์ แพ้ คริสเตียนน่า ซิโดโรวา (วาง 6) 1-6, 2-6 วิคตอเรีย มอร์วาโยวา (สโลวาเกีย) ชนะ อีวา มารี เดอวิญญส์ (สิงคโปร์) 6-0, 1-6 และ 6-1 มานะ คาวามูระ (ญี่ปุ่น) ชนะ อาคันชา ดีลีป นิตตูร์ (อินเดีย) 6-1, 6-4</p>
<!-- /wp:paragraph -->

<!-- wp:paragraph -->
<p>ชายเดี่ยว รอบสอง อเล็กซ์ นัฟฟ์ (ลักเซมเบิร์ก) ชนะ พัก อึยซอง (เกาหลีใต้) 6-2, 6-3 ลี เจมุน (เกาหลีใต้) ชนะ ยูริ ดซาวาเกียน (2-ยูเครน) 6-4, 5-7 และ 6-0 มิตสึกิ เหว่ย คัง ลีออง (7-มาเลเซีย) ชนะ ลี ดั๊กฮี (เกาหลีใต้) 6-4, 6-2 อเล็กซานเดอร์ โลบานอฟ ชนะผ่าน ภวิชญ์ สอนหลักทรัพย์ สำหรับผลการแข่งขันคู่อื่น ๆ ดูรายละเอียดได้ที่ <a href="https://l.facebook.com/l.php?u=https%3A%2F%2Fwww.itftennis.com%2Fen%2Ftournament%2Fw15-nonthaburi%2Ftha%2F2025%2Fw-itf-tha-2025-005%2Forder-of-play%2F%3Ffbclid%3DIwZXh0bgNhZW0CMTAAAR2AYo3TfuNzqbZvSm-hCC2tp-ZJsY9EMfKggHly7tu1lCHJCddRkqSh9cY_aem_8lNV0x_MDRHiTsMNqDVyGg&amp;h=AT1CYB6K33EH70SnvyvP_idxDHECMJI5KPe-M_7LccdlO6DQj_CTmpCUiuJyioLzDf0oUPo0bAjYZXCxaPMEJtQ9Rh73lzCJU9s4QCYcc_ZWBASiFoeUcoMGUDQhyrhzU-Y-gQFoYwyPgXVP7t3kHA&amp;__tn__=-UK-R&amp;c[0]=AT2dkZOdgEp03VALMakI7c2Yh99TXTj2-SA_mJfOO0fCBnkTGRU_yAhDL1Gn974FykgwPjz-DaxOW4AzFRmJSDXkDNnbNwOdel1vZVAC2y_byx-YzCxAoSeZVdfI6K2zFI_jGGTDL5RfTw9-YEqIgnuIeDMno-3VHSyw9f3kyagGtYcDj4XJqzu5TLdONTwCHuJzRb3WBxw3Ckm3lU9Rw9YZW0w" rel="noreferrer noopener" target="_blank">https://www.itftennis.com/.../w-itf-tha.../order-of-play/</a></p>
<!-- /wp:paragraph -->

<!-- wp:image {"id":48498,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/486622509_1085570943605887_1366954903349296772_n-1024x683.jpg" alt="" class="wp-image-48498"/></figure>
<!-- /wp:image -->