<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#4a00a3"}}} -->
<p class="has-text-align-center has-vce-bg-color has-text-color has-background" style="background-color:#4a00a3;font-size:22px"><strong>"เปน" ปราบญี่ปุ่นประเดิมชัย<br>ศึกใหญ่ "ไทยแลนด์-ไอทีเอฟ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส รายการใหญ่ THAILAND - ITF JUNIORS B1 (ไทยแลนด์ - ไอทีเอฟ จูเนียร์ส บี1) เก็บคะแนนเยาวชนโลก ซึ่งแชมป์ประเภทเดี่ยว จะได้คะแนนสูงถึง 300 คะแนน ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 6 พ.ค. 2567 เป็นการแข่งขันรอบเมนดรอว์วันแรก
  ไฮไลท์ประเภทชายเดี่ยว เมนดรอว์ รอบแรก (สาย 64) "เปนเน่" เปน จารุศร นักเทนนิสดาวรุ่งไทยวัย 16 ปี มืออันดับ 257 เยาวชนโลก ประเดิมชัยได้สำเร็จ หลังจากเรียกฟอร์มเก่งออกมาหวดเอาชนะ ฮิคารุ ทาคาฮาชิ นักเทนนิสชาวญี่ปุ่นวัย 17 ปี มืออันดับ 331 เยาวชนโลก ได้ 2 เซตรวด ด้วยสกอร์ 7-5 และ 6-2 เปน ผ่านเข้ารอบสอง ไปพบกับ เรธิน ปรานาฟเซนธิล กุมาร์ จากอินเดีย มือวางอันดับ 4 ของรายการ
  ด้านหญิงเดี่ยว เมนดรอว์ รอบแรก (สาย 64) "มาหยา" มาหยา บุญญาอรุณเนตร นักเทนนิสไทยวัย 17 ปี มืออันดับ 475 เยาวชนโลก ได้ไวลด์การ์ดหรือสิทธิพิเศษลงสนาม พบกับ จิเซลล์ ซิไบ ดาวรุ่งวัย 14 ปี ของออสเตรเลีย มืออันดับ 286 เยาวชนโลก ผลปรากฏว่า เซตแรก มาหยา พ่ายไปก่อน 5-7 จากนั้นเซตสอง หลังตามอยู่ 1-3 มาหยา ได้ขอถอนตัวออกจากการแข่งขัน เนื่องจากมีอาการตะคริว ส่งผลให้ มาหยา พ่ายไปด้วยสกอร์ 5-7 และ 1-3 Ret. (รีไทร์) ตกรอบแรก ในขณะที่ จิเซลล์ ผ่านเข้ารอบสองไปพบกับ ชิโฮะ สึจิโอกะ จากญี่ปุ่น มือวางอันดับ 7 ของรายการ
  ขณะที่ผลการแข่งขันของนักเทนนิสเยาวชนไทยรายอื่น มีดังนี้ ชายเดี่ยว รอบแรก อริยพล หลีกุล แพ้ หวง เจิ้งมิน (ไต้หวัน) 3-6, 1-6 ภูดิถ ปภัสร์สิริกุล แพ้ เจค เดมโบ (ออสเตรเลีย) 2-6, 1-6 ริว โกฎิกุล แพ้ โหว ชุน-เชียน (ไต้หวัน) 3-6, 2-6 ตรัย ศรีเสน แพ้ เอโตะ โคมาดะ (ญี่ปุ่น) 0-6, 2-6 ธรรม์ พันธราธร แพ้ ฮิเทช ชัวฮาน (อินเดีย) 3-6, 3-6
  หญิงเดี่ยว รอบแรก กัญจน์ชญา จูงวัฒนา แพ้ โปลินา สเลปโซวา (คาซัคสถาน) 1-6, 1-6 จิณห์นิภา ตราชูวณิช แพ้ โคฮารุ นิชิกาว่า (ออสเตรเลีย) 3-6, 2-6  ปพิชญา อิสโร แพ้ ไช่ หยูหนิง (ไต้หวัน) 1-6, 0-6 กมรวรรณ ก้อนศิลา แพ้ ซู ยาน ถัน (สิงคโปร์) 0-6, 5-7 โยษิตา ศรีพร แพ้ อาโออิ วาตานาเบะ (ญี่ปุ่น) 2-6, 1-6
  สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j300-nonthaburi-(asia-oceania-regional-championships)/tha/2024/j-j300-tha-2024-002/order-of-play/</code></pre>
<!-- /wp:code -->

<!-- wp:image {"id":42821,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4397-1024x683.jpeg" alt="" class="wp-image-42821"/></figure>
<!-- /wp:image -->