<!-- wp:paragraph {"align":"center","style":{"color":{"background":"#e1f1d0"}}} -->
<p class="has-text-align-center has-background" style="background-color:#e1f1d0"><strong>"ลักษิกา" ปราบสาวญี่ปุ่นทะลุชิงฯลุ้นแชมป์2สนามติด-หวดไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ เมนส์ เอเชีย/โอเชียเนีย ครั้งที่ 3" ชิงเงินรางวัลรวม 15,000 ดอลลาร์สหรัฐ หรือประมาณ 485,100 บาท และ "ไอทีเอฟ วีเมนส์ เอเชีย/โอเชียเนีย ครั้งที่ 3" ชิงเงินรางวัลรวม 15,000 ดอลลาร์สหรัฐ หรือประมาณ 485,100 บาท ที่สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 23 เม.ย. มีพิธีมอบรางวัลประเภทคู่ โดยได้รับเกียรติจาก นายกฤศ โพธสุธน รองนายก อบจ.เชียงราย เป็นประธานมอบรางวัลให้นักกีฬา ไฮไลท์ของกองเชียร์ไทยอยู่ที่การแข่งขันประเภทหญิงเดี่ยว รอบรองชนะเลิศ ซึ่งมีนักหวดไทยผ่านเข้ามาถึงรอบนี้ 2 คน เริ่มที่ "ลัก" ลักษิกา คำขำ มือ 662 ของโลก แชมป์หญิงเดี่ยวสัปดาห์ที่สอง ยังคงรักษามาตรการเล่นของตัวเองไว้ได้ ใช้เวลา 58 นาที เอาชนะ มิชิกะ โอเซกิ มือ 702 ของโลก จากญี่ปุ่น 2-0 เซต 6-0, 6-2 ส่งให้ ลักษิกา ผ่านเข้ารอบชิงชนะเลิศไปลุ้นแชมป์ 2 สนามติดต่อกัน</p>
<!-- /wp:paragraph -->

<!-- wp:paragraph -->
<p>ส่วนนักเทนนิสไทยอีกราย "อีฟ" พัชรินทร์ ชีพชาญเดช วัย 27 ปี มือ 1047 ของโลก ที่ผ่านเข้ามาจากรอบคัดเลือก ปราชัยให้แก่ ทาเลีย กิ๊บสัน ดาวรุ่งวัย 17 ปี ชาวออสเตรเลีย มือ 835 ของโลก ที่ผ่านเข้ามาจากรอบคัดเลือกเช่นกัน 1-2 เซต 6-2, 2-6 และ 3-6 ทำให้ พัชรินทร์ ต้องหยุดผลงานไว้เพียงเท่านี้ ในขณะที่ ทาเลีย กิ๊บสัน ผ่านเข้าชิงชนะเลิศกับ ลักษิกา ต่อไป ด้านผลการแข่งขันประเภทชายเดี่ยว รอบรองชนะเลิศ เดย์เน เคลลีย์ (มือวาง5-ออสเตรเลีย) ชนะ อาจีต ไร (นิวซีแลนด์) 6-4, 6-4 เข้าชิงชนะเลิศกับ โอมาร์ เจสิก้า (มือวาง8-ออสเตรเลีย) ที่ตัดเชือกชนะ ยูตะ ชิมิซุ (มือวาง6-ญี่ปุ่น) 6-1, 6-4</p>
<!-- /wp:paragraph -->

<!-- wp:paragraph -->
<p>ขณะที่รอบชิงชนะเลิศ ประเภทชายคู่ นัม จีซุง และ ซอง มินคยู คู่มือวาง 1 จากเกาหลีใต้ คว้าแชมป์ตามคาด หลังจากเอาชนะ ป๋าย เหยี่ยน จากจีน และ คิม ชอง อุย จากเกาหลีใต้ 2-0 เซต 6-2 และ 6-4 โดยแชมป์ชายคู่ ได้รับเงินรางวัลร่วมกัน 930 ดอลลาร์สหรัฐ หรือประมาณ 30,076 บาท และคะแนน คนละ 15 แต้ม ส่วนรองแชมป์ชายคู่ รับร่วมกัน 540 ดอลลาร์สหรัฐ หรือประมาณ 17,463 บาท และคะแนน คนละ 8 แต้ม</p>
<!-- /wp:paragraph -->

<!-- wp:paragraph -->
<p>หญิงคู่ รอบชิงชนะเลิศ แคทเธอริน อูเลีย และ ทาเลีย กิ๊บสัน คู่นักหวดจากออสเตรเลีย ผนึกกำลังเอาชนะ หม่า เย่อซิน และ ซุน ฟาง หยิง คู่มือวาง 2 ของรายการจากจีน 2-0 เซต 6-3, 7-6(5) โดยแชมป์หญิงคู่ ได้รับเงินรางวัลร่วมกัน 955 ดอลลาร์สหรัฐ หรือประมาณ 30,885 บาท และคะแนน คนละ 10 แต้ม ส่วนรองแชมป์หญิงคู่ ได้รับเงินรางวัลร่วมัน 515 ดอลลาร์สหรัฐ หรือประมาณ 16,655 บาท และคะแนน คนละ 6 แต้ม</p>
<!-- /wp:paragraph -->

<!-- wp:image {"id":31697,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/279134981_5257279730961619_488779957829997719_n-1024x683.jpg" alt="" class="wp-image-31697"/></figure>
<!-- /wp:image -->