<!-- wp:paragraph {"align":"center","style":{"typography":{"fontSize":20},"color":{"background":"#c2d5dd"}}} -->
<p class="has-text-align-center has-background" style="background-color:#c2d5dd;font-size:20px"><strong>"เทนนิสไทยสู้สุดใจ" ก่อนเพลย์ออฟส์ปราชัยไซปรัสสถานีต่อไปรอหวด "เดวิสคัพ" โซนเอเชีย/โอเชียเนีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมชาย รายการ "2025 เดวิสคัพ" เวิลด์ กรุ๊ป 2 เพลย์ออฟส์ ทีมชาติไทย พบ ทีมชาติไซปรัส แข่งขันคอร์ทดิน ที่นิโคเซีย ฟิลด์ คลับ กรุงนิโคเซีย สาธารณรัฐไซปรัส เมื่อวันที่ 1 ก.พ. 2568 มีการแข่งขันอีก 3 คู่ หลังจากผลวันแรก ทีมไทยเป็นฝ่ายตาม 0-2 คู่ และยังคงได้รับความสนใจจากกองเชียร์เจ้าภาพที่ขนอุปกรณ์การเชียร์มาครบครัน ท่ามกลางอากาศเย็น ซึ่งอุณหภูมิประจำวัน ต่ำที่สุดประมาณ 8-19 องศาเซลเซียส คู่แรกของวัน เป็นการแข่งขันประเภทคู่ ทีมไทยมีการเปลี่ยนตัวผู้เล่น โดยส่ง "ณัฐ" ปรัชญา อิสโร และ "บูม" กษิดิศ สำเร็จ พบกับ เซอร์จิส เคียรัตซิส และ เอลเลฟเทริออส เนออส ผลปรากฏว่า ปรัชญา และ กษิดิศ ได้พยายามสู้อย่างเต็มที่ แต่ก็ไม่สามารถผ่านฟอร์มการเล่นที่ดีของนักหวดเจ้าภาพที่แสดงให้เห็นถึงความชำนาญในการเล่นคอร์ทดินเป็นอย่างมาก ทำให้คู่หนุ่มไทยปราชัย 0-2 เซต ด้วยสกอร์ 3-6 และ 5-7 ส่งให้ทีมไทยตาม 0-3 คู่ ซึ่งแพ้แน่นอนแล้ว</p>
<!-- /wp:paragraph -->

<!-- wp:paragraph -->
<p>จากนั้นเป็นการแข่งขันประเภทเดี่ยวชนมือ ระหว่างเดี่ยวมือหนึ่ง ทีมไทยได้ส่ง "โอเว่น" ธนเพชร ฉันทะ พบกับ อันเดรียส ทิมินี่ ดาวรุ่งของไซปรัส ซึ่งเล่นได้ดี ในขณะที่ ธนเพชร ก็เล่นได้ดีหลายจังหวะเช่นกัน แต่ยังสู้การรีเทิร์นและการวางบอลที่แม่นยำของนักหวดเจ้าถิ่นที่ถนัดคอร์ทดินไม่ได้ ทำให้พ่ายไป 0-2 เซต 3-6 และ 3-6 ส่วนการแข่งขันเดี่ยวมือสอง ซึ่งเป็นคู่สุดท้าย ไม่มีการแข่งขัน สรุปผลการแข่งขัน ทีมไทย แพ้ ทีมไซปรัส ในการเล่นคอร์ทดิน ศึก "2025 เดวิสคัพ" เวิลด์ กรุ๊ป 2 เพลย์ออฟส์ ด้วยสกอร์รวม 0-4 คู่ ต้องกลับไปแข่งขันในรายการกลุ่ม 3 โซนเอเชีย/โอเชียเนีย ปี 2025 ส่วนทีมไซปรัส ได้เข้ารอบไปเล่นในเวิลด์ กรุ๊ป 2 ช่วงเดือน ก.ย.นี้</p>
<!-- /wp:paragraph -->

<!-- wp:paragraph -->
<p>คณะเทนนิสทีมชาติไทยชุดนี้ ประกอบด้วย นักกีฬา กษิดิศ สำเร็จ, วิชยา ตรงเจริญชัยกุล, ธนเพชร ฉันทะ, แม็กซิมัส ภราพล โจนส์ และ ปรัชญา อิสโร ขณะที่เจ้าหน้าที่ ได้แก่ พันเอก วัฒนา จันทร์ไพจิตต์ ผู้จัดการทีม, ดร.ธนากร ศรีชาพันธุ์ กัปตันทีมและผู้ฝึกสอน, พันโท วิทยา สำเร็จ ผู้ช่วยผู้ฝึกสอน และนายวีรภัทร สิริจริยาพร นักวิทยาศาสตร์การกีฬา อนึ่ง คณะเทนนิสทีมชาติไทย กำหนดเดินทางออกจากสนามบิน ลาร์นากา สาธารณรัฐไซปรัส ด้วยเที่ยวบิน EK 110 (เอมิเรตส์) วันที่ 2 ก.พ. 2568 เวลา 19.20 น. จากนั้นต่อเครื่องที่ ดูไบ ประเทศสหรัฐอาหรับเอมิเรตส์ โดยเที่ยวบิน EK 376 มุ่งหน้าไปยัง ท่าอากาศยานสุวรรณภูมิ ประเทศไทย ถึงในเวลา 12.55 น. ของวันที่ 3 ก.พ. 2568</p>
<!-- /wp:paragraph -->

<!-- wp:paragraph -->
<p></p>
<!-- /wp:paragraph -->

<!-- wp:image {"id":47709,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/475607791_1043669301129385_2144144140203719334_n-1024x683.jpg" alt="" class="wp-image-47709"/></figure>
<!-- /wp:image -->