<!-- wp:paragraph {"align":"center","style":{"typography":{"fontSize":20},"color":{"background":"#cee1e9"}}} -->
<p class="has-text-align-center has-background" style="background-color:#cee1e9;font-size:20px"><strong>"ทรรศพร-บุณยวีร์" หยุดผลงานที่รอบรองฯศึกเทนนิสโลก ดับเบิลยู75 บาย เอสเอที (1)"รวงข้าว" ถอนตัว บินลุยหวดแกรนด์สแลม</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสหญิง ไอทีเอฟ วีเมนส์ เวิลด์ เทนนิส ทัวร์ ดับเบิลยู75 รายการ ITF World Tennis Tour Presented by SAT (1) หรือ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (1) ชิงเงินรางวัลรวม 60,000 ดอลลาร์สหรัฐ หรือประมาณ 2,055,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 3 ม.ค. 2568 เข้าสู่รอบเมนดรอว์วันที่สี่ ประเภทหญิงคู่ รอบรองชนะเลิศ "แต้ว" ทรรศพร นาคหล่อ และ "แตงโม" บุณยวีร์ ธรรมไชยวัฒน์ สองนักเทนนิสไทย คู่มือ 521 และ 672 ของโลกตามลำดับ พยายามสู้กับ อลานา สมิธ และ มาเรีย มาเตอัส สองนักเทนนิสจากสหรัฐฯ คู่มือ 182 และ 329 ของโลกตามลำดับ แต่ก็ไม่สามารถเอาชนะได้ พ่ายไป 0-2 เซต ด้วยสกอร์ 5-7 และ 5-7 ตกรอบรองชนะเลิศ ได้รับเงินรางวัลไปแบ่งกัน จำนวน 836 ดอลลาร์สหรัฐ หรือประมาณ 28,633 บาท และคะแนนสะสมอันดับโลก 29 คะแนน</p>
<!-- /wp:paragraph -->

<!-- wp:paragraph -->
<p>ในขณะที่ อลานา สมิธ และ มาเรีย มาเตอัส ผ่านเข้าชิงชนะเลิศกับ โช อีฮวน และ โช ยี่ เซ็น คู่พี่น้องจากไต้หวัน ที่ตัดเชือกชนะ อิเนส อิบบู จากแอลจีเรีย และ ไนมา คาราโมโกะ จากสวิตเซอร์แลนด์ 2-1 เซต 6-3, 2-6 และซูเปอร์ไทเบรก 10-6 ส่วนหญิงเดี่ยว รอบก่อนรองชนะเลิศ "รวงข้าว" ลัลนา ธาราฤดี นักเทนนิสไทย มือวางอันดับ 2 ของรายการ และมือ 184 ของโลก พบกับ เคียวกะ โอคามูระ จากญี่ปุ่น มือวาง 6 และมือ 225 ของโลก ผลปรากฏว่า ลัลนา ได้ขอถอนตัวออกจากการแข่งขัน หลังจากมีอาการท้องเสีย และต้องเตรียมตัวเดินทางไปร่วมการแข่งขัน รายการแกรนด์สแลม "ออสเตรเลียน โอเพ่น 2025"</p>
<!-- /wp:paragraph -->

<!-- wp:paragraph -->
<p>ลัลนา หยุดผลงานในรายการนี้ไว้ที่รอบก่อนรองชนะเลิศ ได้รับเงินรางวัล จำนวน 1,543 ดอลลาร์สหรัฐ หรือประมาณ 52,847 บาท และคะแนนสะสมอันดับโลก จำนวน 16 คะแนน ในขณะที่ เคียวกะ โอคามูระ ผ่านเข้ารอบรองชนะเลิศ ไปพบกับ แคลร์ หลิว จากสหรัฐฯ ที่ชนะ หม่า เย่ซิน มือวาง 7 จากจีน 2-0 เซต 7-5, 7-6(4) หญิงเดี่ยวอีกคู่ที่น่าสนใจ คาธินก้า วอน ไดค์มันน์ นักเทนนิสจากลิกเตนสไตน์ อายุ 30 ปี มือ 173 ของโลก โชว์ฟอร์มการเป็นมือวางอันดับ 1 ของรายการ เก็บชัยชนะเหนือ ฮานเนอ แวนเดวิงเคิล สาวเบลเยียม วัย 20 ปี มือวางอันดับ 5 และมือ 224 ของโลก ได้ทั้งสองเซต ด้วยสกอร์ 6-1 และ 7-5 ทำให้ฉลุยสู่รอบรองชนะเลิศ ไปพบกับ สหจะ ยามะลาปัลลี จากอินเดีย มือ 290 ของโลก ที่เฉือนชนะ มาเรีย มาเตอัส จากสหรัฐ มือวางอันดับ 8 และมือ 244 ของโลก 2-1 เซต 6-3, 5-7 และ 6-3</p>
<!-- /wp:paragraph -->

<!-- wp:image {"id":47211,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472525321_1022320073264308_412412460016434644_n-1024x683.jpg" alt="" class="wp-image-47211"/></figure>
<!-- /wp:image -->