<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0086a3"}}} -->
<p class="has-text-align-center has-vce-bg-color has-text-color has-background" style="background-color:#0086a3;font-size:22px"><strong>"ลัลนา"อึด!หวด3เซตเข้ารอบ8คนสุดท้าย"พัณณิน"</strong></p>
<!-- /wp:paragraph -->

<!-- wp:paragraph -->
<p>พลิกร่วงคู่ศึกอาชีพที่หนานชาง การแข่งขันเทนนิสอาชีพหญิง ไอทีเอฟ เวิลด์ เทนนิส ทัวร์ รายการ "40 หนานชาง" ชิงเงินรางวัลรวม 40,000 ดอลลาร์สหรัฐ หรือราว 1.4 ล้านบาท บนสนามดิน ในเมืองหนานชาง มณฑลเจียงซี ประเทศจีน วันที่ 17 สิงหาคม ประเภทหญิงเดี่ยว รอบสอง "รวงข้าว" ลัลนา ธาราฤดี นักหวดไทยวัย 19 ปี มืออันดับ 309 ของโลก ลงแข่งในฐานะมือวาง 5 ของรายการ พบ หวัง เหม่ยหลิง สาวจีนวัย 23 ปี มืออันดับ 683 ของโลก โดยผลปรากฎว่า ทั้งคู่ต่างดวลแร็คเกตกันอย่างสนุก เล่นถึง 3 เซตใช้เวลานาน 2 ชั่วโมง 8 นาที ก่อนที่ ลัลนา จะเป็นฝ่ายชนะไปแบบหืดขึ้นคอ 2-1 เซต ด้วยสกอร์ 6-1, 4-6 และ 6-4 ลัลนา ผ่านเข้าสู่รอบ 8 คนสุดท้ายพบกับ เว่ย ซีเจี๋ย สาวจีนวัย 19 ปี มืออันดับ 267 ของโลก มือวาง 3 ของรายการ ซึ่งเป็นรองแชมป์หญิงเดี่ยวรายการ W40 อันหนิง เมื่อสัปดาห์ที่ผ่านมา ด้านรอบก่อนรองชนะเลิศ ประเภทคู่ "แน็ต" พัณณิน โควาพิทักษ์เทศ นักหวดไทย วัย 20 ปี มืออันดับ 568 ของโลก จับคู่กับ เกา ซินหยู จากจีน ซึ่งเป็นคู่มือวาง 3 ของรายการ พลาดท่าปราชัยให้กับคู่สาวจีน หลิว ฟางโจว กับ หวัง เหม่ยหลิง 1-2 เซตด้วยสกอร์ 2-6, 7-6(6) และ ซูเปอร์ไทเบรก 9-11 ทำให้ตกรอบไปอย่างน่าเสียดาย</p>
<!-- /wp:paragraph -->

<!-- wp:image {"id":38683,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/367737818_687512236745095_6088266727456057032_n-1024x656.jpg" alt="" class="wp-image-38683"/></figure>
<!-- /wp:image -->