<!-- wp:paragraph {"align":"center","style":{"typography":{"fontSize":20},"color":{"background":"#adcbd8"}}} -->
<p class="has-text-align-center has-background" style="background-color:#adcbd8;font-size:20px"><strong>"ปาล์มมี่" ศิริกร พูลผล ทายาทอะคาเดมี่เทนนิส สู่การเป็นตัวแทนทีมชาติรุ่นเล็ก</strong></p>
<!-- /wp:paragraph -->

<!-- wp:paragraph -->
<p>"ปาล์มมี่" ศิริกร พูลผล นักเทนนิสหญิงดาวรุ่งจากเมืองสองแคว จ.พิษณุโลก มีชื่อติดทีมชาติครั้งแรก ในฐานะรองชนะเลิศ ประเภทหญิงเดี่ยว รุ่นอายุไม่เกิน 12 ปี ในการแข่งขันคัดเลือกนักกีฬาเทนนิสเยาวชนทีมชาติไทย ประจำปี พ.ศ. 2568 ซึ่งแข่งขันกันที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ระหว่างวันที่ 1-6 ก.พ. ที่ผ่านมา ศิริกร เกิดวันที่ 10 ตุลาคม 2556 ปัจจุบันในวัย 11 ปี ศึกษาอยู่ชั้น ป.5 โรงเรียนจ่าการบุญ จ.พิษณุโลก น้องปาล์มมี่ เป็นน้องสาวคนเล็กของบ้าน โดยมี คณิศร พูลผล เป็นพี่ชายคนโต เป็นลูกสาวของคุณพ่อพงษ์ศักดิ์ พูลผล และคุณแม่เครือมาส วังล้อม</p>
<!-- /wp:paragraph -->

<!-- wp:paragraph -->
<p>ขณะที่เส้นทางการเล่นเทนนิสของ "ปาล์มมี่" เรียกได้ว่าเติบโตมาภายในคอร์ท จากการที่คุณพ่อพงษ์ศักดิ์ พูลผล เปิดอะคาเดมี่สอนเทนนิส ในชื่อ "ต่อ เทนนิส ทีมพิษณุโลก" ซึ่งที่แห่งนี้เอง "ปาล์มมี่" ได้ซึบซับบรรยากาศ และได้เริ่มต้นเล่นเทนนิสครั้งแรก ในวัย 6 ขวบครึ่ง โดยมีคุณพ่อเป็นโค้ชคนแรกมาจนถึงทุกวันนี้ ขณะเดียวกันปฏิเสธไม่ได้ว่าการเติบโตมาท่ามกลางสภาพแวดล้อมของกีฬาเทนนิส ที่มีทั้งพ่อเป็นโค้ช และพี่ชายเป็นนักกีฬา ทำให้ "ปาล์มมี่" มีความผูกพันธ์เป็นทุนเดิม ก่อนจะรู้ตัวอีกทีก็หลงใหลกีฬาเทนนิสแบบไม่รู้ตัว ในวัย 11 ปี "ปาล์มมี่" ผ่านเวทีการแข่งขันมาแล้วหลายรายการ มีผลงานเด่น อาทิ รางวัลชนะเลิศ ประเภทหญิงเดี่ยว รุ่นอายุไม่เกิน 8 ปี รายการ PTT-ลอนเทนนิสพัฒนาฝีมือ รอบมาสเตอร์ ประจำปี 2564, ได้รางวัลชนะเลิศ ประเภทหญิงคู่ รุ่นอายุไม่เกิน 10 ปี การแข่งขันเทนนิสเยาวชนเพื่อความชนะเลิศแห่งประเทศไทย ชิงถ้วยพระราชทานฯ ประจำปี 2564 รวมถึงล่าสุดคือ การได้รับคัดเลือกให้เป็นเยาวชนทีมชาติไทย รุ่นอายุไม่เกิน 12 ปี ซึ่งเป็นความภาคภูมิใจสูงสุด ส่วนเรื่องวิชาการก็ไม่น้อยหน้า มีผลการเรียนเกรดเฉลี่ยระดับเกรด 3 กว่า</p>
<!-- /wp:paragraph -->

<!-- wp:paragraph -->
<p>การเติบโตมาท่ามกลางสภาพแวดล้อมที่เต็มไปด้วยการฝึกซ้อม และตระเวนแข่งขัน ทำให้ "ปาล์มมี่" มีแพสชั่นที่เต็มเปี่ยม โดยคุณพ่อพงษ์ศักดิ์เล่าให้ฟังว่า "ปาล์มมี่" ชอบบรรยากาศของการแข่งขันมาตั้งแต่เด็ก แต่ก็ไม่โหยหาถึงชัยชนะ ขณะเดียวกันยังชอบความท้าทาย มีและมีความเป็นนักสู้ กล้าเล่น แม้ว่าคู่แข่งจะโตกว่า อย่างไรก็ตามแนวทางการสอนต้องการปลูกฝังเรื่องมารยาทและระเบียบวินัยให้กับทั้งลูก และลูกศิษย์ในอะคาเดมี่ทุกคน โดยเชื่อว่าการจะเป็นนักกีฬาที่ดีได้ จะต้องมีมารยาทที่ดีและระเบียบวินัยเป็นตัวนำ นอกจากนี้เมื่อถามถึงนักเทนนิสในดวงใจตลอดกาลของ "ปาล์มมี่" ยกให้ อิกา สเวียเท็ก นักหวดสาวโปแลนด์ มือวางอันดับ 2 ของโลก รวมถึงมี "ไหม" มนัญญา สว่างแก้ว และ "รวงข้าว" ลัลนา ธาราฤดี 2 นักเทนนิสรุ่นพี่ชาวไทยที่กำลังโลดแล่นอยู่ในทัวร์อาชีพเป็นต้นแบบ และแรงบันดาลใจในการผลักดันตัวเองให้ก้าวไปสู่เส้นทางการเป็นนักเทนนิสอาชีพในอนาคต</p>
<!-- /wp:paragraph -->

<!-- wp:paragraph -->
<p>สำหรับเป้าหมายสูงสุดในการเล่นเทนนิสของ "ปาล์มมี่" คือการเป็นนักเทนนิสอาชีพระดับโลก แต่ก่อนจะไปถึงจุดนั้น "ปาล์มมี่" ตั้งเป้าที่จะทำปัจจุบันให้ดีที่สุด โดยเฉพาะการเป็นตัวแทนนักเทนนิสเยาวชนไทยรุ่นอายุไม่เกิน 12 ปี เข้าร่วมการแข่งขันในรายการระดับนานาชาติในปีนี้.</p>
<!-- /wp:paragraph -->

<!-- wp:image {"id":48122,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/481045568_1064391952390453_4253187153826541054_n-768x1024.jpg" alt="" class="wp-image-48122"/></figure>
<!-- /wp:image -->