<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a3000d"}}} -->
<p class="has-text-align-center has-vce-bg-color has-text-color has-background" style="background-color:#a3000d;font-size:22px"><strong>หนุ่มปทุม-สาวเมืองกรุงหวดฉลุย<br>ทะลุ8คนศึกไทยแลนด์ชิงเงินแสน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 6 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 27 เม.ย. ที่ผ่านมา ในประเภทเดี่ยว เข้าสู่รอบ 16 คนสุดท้าย
       ประเภทชายเดี่ยว พล วัฒนกูล นักเทนนิสหนุ่มเมืองดอกบัว ปทุมธานี เต็ง 3 ของรายการ และมือ 14 ของไทย ควงแร็กเกตคู่ใจผ่านเข้ารอบได้ตามคาด หลังใช้การหวดที่เฉียบขาด เอาชนะ กรวิชญ์ แสงจันทร์ นักเทนนิสมือ 127 ของไทย จากเมืองมะขามหวาน เพชรบูรณ์ ได้ไม่ยาก ทั้ง 2 เซต 6-1, 6-0 พล ตีตั๋วสู่รอบก่อนรองชนะเลิศหรือ 8 คนสุดท้าย ไปพบกับ ศรัญพงศ์ บริสุทธิ์พงศ์ มือวาง 7 จากนนทบุรี มือ 28 ของไทย ที่หวดชนะ กฤตเมธ ธรรมกุล จากสุราษฎร์ธานี 2-0 เซต 6-1, 6-2
       ด้านประเภทหญิงเดี่ยว ภาวินี ร่วมรักษ์ นักหวดสาวเมืองหลวง กรุงเทพฯ มือวาง 7 และมือ 28 ของไทย ใช้ชั้นเชิงและประสบการณ์หวดเอาชนะ ปพิชญา อิสโร มือวาง 9 จากสงขลา และมือ 35 ของไทย ได้ 2 เซตรวด 6-3, 6-3 ภาวินี ฉลุยสู่รอบก่อนรองชนะเลิศ ไปพบกับ ธมจันทร์ มอมขุนทด จากนครราชสีมา เต็ง 2 และมือ 12 ของไทย ที่เข้ารอบด้วยการชนะ วันใส กสิกรรมไพบูลย์ จากยะลา มือวาง 16 และมือ 42 ของไทย 2-0 เซต 6-1, 6-1
       ขณะที่ผลการแข่งขันคู่อื่น ๆ มีดังนี้ ชายเดี่ยว รอบ 16 คน ชญานนท์ แก้วสุทอ (สระบุรี) ชนะ ระพีพัฒน์ แววบุตร (กทม.) 6-4, 6-2 กฤติน โกยกุล (พังงา) ชนะ ปัญณ์ณวัชญ์ สุทธิสมบูรณ์ (ลำปาง) 6-0, 6-3 ศิวณัฎฐ์ อุ้ยตยะกุล (พัทลุง) ชนะ ศุภวัฒน์ แซ่อุ้ย (ภูเก็ต) 2-6, 6-2 และ 6-1 อนพัช ทิมางกูร (กทม.) ชนะ ณัฏฐญุตม์ นิธิธนนนต์ (อุดรธานี) 7-5, 3-0 Retd.(เจ็บไหล่ขวา), ณัฐสิทธิ์ กุลสุวรรณ์ (กาญจนบุรี) ชนะ ปรัชญา ใบบ้ง (กทม.) 6-4, 6-0 นราธิป เรืองศรี (ปทุมธานี) ชนะ ฤทธิเดช คำจันทึก (ปราจีนบุรี) 6-2, 6-4
       หญิงเดี่ยว รอบ 16 คน สลักทิพย์ อุ่นเมือง (นนทบุรี) ชนะ วราภรณ์ เมืองโพธิ์ (สุพรรณบุรี) 6-0, 6-0 ศุภนิด นพฤทธิ์ (พังงา) ชนะ เพอร์ลีน จิ๋วพัฒนกุล (นครศรีธรรมราช) 6-2, 6-2 ชนัสนันท์ ศิริวิโรจน์สกุล (กทม.) ชนะ เกศรินทร์ อุ่นศิริ (กทม.) 6-3, 6-3 พิมพ์มาดา ทองคำ (สุราษฎร์ธานี) ชนะ พิมพ์ลดา ทองคำ (สุราษฎร์ธานี) 3-0 Retd.(หายใจไม่ทัน), พิมพ์มาดา ลิม (กทม.) ชนะ ณัชชารีย์ ธีรโชติจิรานนท์ (ประจวบคีรีขันธ์) 6-0, 1-6 และ 7-5 วรรษชล สวัสดี (พิษณุโลก) ชนะ พิมพ์ลภัส ลิม (กทม.) 6-2, 6-2
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTMxMA==.html</code></pre>
<!-- /wp:code -->

<!-- wp:image {"id":37069,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/40AF3A1F-AB34-4C9F-A464-55BC1B0D4F1F-1024x683.jpeg" alt="" class="wp-image-37069"/></figure>
<!-- /wp:image -->