<!-- wp:paragraph {"align":"center","style":{"typography":{"fontSize":20},"color":{"background":"#c1d3db"}}} -->
<p class="has-text-align-center has-background" style="background-color:#c1d3db;font-size:20px"><strong>"พิมพ์มาดา" โชว์ฟอร์มอดีตทีมชาติไทยทะลุ 8 คน เทนนิส "ออมสิน" ที่เชียงราย "ปัญณ์ณวัชญ์" ควงแร็กเกตคู่ใจเข้าด้วย </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ "ออมสิน ไทยแลนด์ แชมป์เปี้ยนชิพ" สนาม 7 ชิงเงินรางวัลรวม 600,000 บาท ซึ่งจัดโดย สมาคมกีฬาลอนเทนนิสแห่งประเทศไทยฯ ร่วมกับ ธนาคารออมสิน และ องค์การบริหารส่วนจังหวัดเชียงราย (อบจ.เชียงราย) เมื่อวันที่ 11 ก.ย. 2568 ที่สนาม อบจ.เชียงราย เป็นรอบเมนดรอว์วันที่สาม ในประเภทหญิงเดี่ยว ยังเป็นการแข่งขันรอบที่สอง (16 คน) โดยคู่ที่น่าสนใจ พิมพ์มาดา ทองคำ นักเทนนิสชาวปักษ์ใต้ สุราษฎร์ธานี ขึ้นเหนือไปลุ้นแชมป์ถึงเชียงราย โดย พิมพ์มาดา ซึ่งเป็นมือวางอันดับ 3 ของรายการ และยังเป็นอดีตเยาวชนทีมชาติไทย ใช้ชั้นเชิงการหวดที่เฉียบขาด เอาชนะ เรมิ อิอูจิ นักหวดลูกครึ่งไทย-ญี่ปุ่น จากนนทบุรี ด้วยสกอร์ 6-1 ทั้งสองเซต พิมพ์มาดา เข้ารอบก่อนรองชนะเลิศ หรือ 8 คนสุดท้ายทันที ซึ่งจะแข่งขันกับ ณัชชารีย์ ธีรโชติจิรานนท์ มือวางอันดับ 7 จากประจวบคีรีขันธ์ ที่เข้ารอบไปรออยู่แล้ว ด้าน ปัญณ์ณวัชญ์ สุทธิสมบูรณ์ นักหวดดาวรุ่งจากเมืองรถม้า ลำปาง และเป็นมือวางอันดับ 5 ของรายการ ก็ผ่านเข้ารอบในประเภทชายเดี่ยว หลังจากเอาชนะ คมธัช กิตตโชค จาก กทม. ในรอบสอง ด้วยสกอร์ 7-6(5) และ 2-0 Ret. (รีไทร์) ซึ่งในเซตที่สอง หลังผ่านไป 2 เกม คมธัช มีอาการปวดศีรษะ จนไม่สามารถแข่งขันต่อได้ จึงได้ขอยอมแพ้ ส่งผลให้ ปัญณ์ณวัชญ์ ผ่านเข้ารอบก่อนรองชนะเลิศ พบกับ ชาร์ลส์ กล่ำสมบัติ จากเชียงใหม่</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบสอง ธนกร ศรีรัตน์ (กทม.) ชนะ โชติพงศ์ อินชัย (พิษณุโลก) 6-2, 6-0 เซเมน โวโรนิน ชนะ พีรวัชร สุขใจ (ชลบุรี) 6-2, 6-3 หญิงเดี่ยว รอบสอง ลัลดา กำหอม (กทม.) ชนะ ภัทรวดี ชนะวงศ์ (อยุธยา) 6-3, 6-1 โชติรินทร์ แก้วก่า (ชลบุรี) ชนะ เขมิกา เรืองปาน (เชียงใหม่) 6-2, 6-3 ชายคู่ รอบก่อนรองชนะเลิศ ภูชิสส์ สุขใจ (ชลบุรี)-ชาร์ลส์ กล่ำสมบัติ (เชียงใหม่) ชนะ สิทธวีร์ กุลพิศาลรัศม์ (กทม.)-ปัณณธร สุกสด (กทม.) 6-0, 6-2 พิชญะพงษ์ โสภณพิสุทธิ์ (กทม.)-ธนกร ศรีรัตน์ (กทม.) ชนะ ปุญชัช สุนทรปกาสิต (กทม.)-อิงพล อินนุพัฒน์ (ยะลา) 6-3, 7-5 กฤติน โกยกุล (พังงา)-จิรัฏฐ์ นวสิริสมบูรณ์ (กทม.) ชนะ วรธันย์ หมั่นเพียร (เชียงใหม่)-โชติพงศ์ อินชัย (พิษณุโลก) 7-6(4), 6-0 ณัฐวุฒิ ศรีสุข (เชียงราย)-ศานติ ปิงเมือง (เชียงราย) แพ้ แม็กซิม โคโลโมเอตส์-เซเมน โวโรนิน 3-6, 2-6 คู่ผสม รอบรองชนะเลิศ เครดิต ไชยรินทร์ (กทม.)-ทิพย์ธารา สองเป็ง (ลำปาง) ชนะ ณัชชารีย์ ธีรโชติจิรานนท์ (ประจวบคีรีขันธ์)-เตชธรรม ศรีเสน (ประจวบคีรีขันธ์) 6-2, 6-4 ปัญณ์ณวัชญ์ สุทธิสมบูรณ์ (ลำปาง)-พัชรินทร์ ชีพชาญเดช (ขอนแก่น) ชนะ ลัลดา กำหอม (กทม.)-คมธัช กิตตโชค (กทม.) 6-4, 6-3 หญิงคู่ รอบรองชนะเลิศ พรนภัส หงส์จำรัสศิลป์ (นครปฐม)- พิมพ์มาดา ทองคำ (สุราษฎร์ธานี) ชนะ ธัญสุดา โปธาซาง (เชียงราย)-กมลพร จิระมหาวิทยากุล (เชียงราย) 6-0, 6-1 ภัทรวดี ชนะวงศ์ (อยุธยา)-โชติรินทร์ แก้วก่า (ชลบุรี) ชนะ เจน่า เลลานี เฮียร์ฟอร์ด (หนองคาย)-อมิตตาลัย ประสูตรนาวิน (ราชบุรี) 6-1, 7-5</p>
<!-- /wp:paragraph -->

<!-- wp:image {"id":51918,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/09/545784845_1217938127035834_4237368371756802118_n-1024x683.jpg" alt="" class="wp-image-51918"/></figure>
<!-- /wp:image -->