<!-- wp:paragraph {"align":"center","style":{"typography":{"fontSize":20},"color":{"background":"#efbabb"}}} -->
<p class="has-text-align-center has-background" style="background-color:#efbabb;font-size:20px"><strong>"โชติรินทร์-ภูดิถ" นำนักหวดไทยทะลุเมนดรอว์ศึกไอทีเอฟ จูเนียร์สฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ ITF Juniors World Tennis Tour J60 (3) หรือ ไอทีเอฟ จูเนียร์ส เวิลด์ เทนนิส ทัวร์ เจ60 (3) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 20 ต.ค. 2567 เป็นการแข่งขันรอบคัดเลือก รอบสุดท้าย ประเภทหญิงเดี่ยว โชติรินทร์ แก้วก่า นักเทนนิสดาวรุ่งไทย วัย 14 ปี มืออันดับ 3,225 เยาวชนโลก และเป็นมือวางอันดับ 2 ของรอบคัดเลือก ใช้การหวดที่หลากหลายเอาชนะ วรันธร ลิ้มเจริญ นักเทนนิสวัย 17 ปี ด้วยสกอร์ 6-0 ทั้งสองเซต ส่งผลให้ โชติรินทร์ คว้าชัยชนะพร้อมโควตาเข้าไปแข่งขันในรอบเมนดรอว์ ซึ่งจะแข่งขันระหว่างวันที่ 21-26 ต.ค. 2567</p>
<!-- /wp:paragraph -->

<!-- wp:paragraph -->
<p>ทางด้านประเภทชายเดี่ยว ภูดิถ ปภัสร์สิริกุล นักเทนนิสไทย ก็โชว์ฟอร์มได้ดี เอาชนะ โมโตทากะ มิบุ จากญี่ปุ่น แบบไม่ยาก 2-0 เซต 6-1, 6-2 ส่วน อริยพล หลีกุล นักเทนนิสไทย ระเบิดฟอร์มออกมาเอาชนะ วรเมธ บุญพึ่ง นักเทนนิสจากไทยเช่นกัน 2-0 เซต ด้วยสกอร์ 6-0 และ 6-3 ทำให้ ภูดิถ และ อริยพล ตีตั๋วสู่รอบเมนดรอว์รายการของไอทีเอฟ จูเนียร์สฯ ได้เช่นกัน ในส่วนผลการแข่งขันคู่อื่น ๆ มีดังนี้ หญิงเดี่ยว รอบคัดเลือก รอบสุดท้าย มะลิ อ่องลออ ชนะ นภัสวรรณ วัชระมงคล 6-0, 6-2 ณพัฐธิกา ราศรี ชนะ โชติกา สิงคำสอน 6-2, 6-3 สุรพิชญา คล้อยดี ชนะผ่าน เอลิซา คาฮากัลลา (ศรีลังกา) อสมา จิตตชโลธร ชนะ ปทิตตา สิงห์ทอง 6-1, 6-4 นิโคล โทรฟิมซิก (ออสเตรเลีย) ชนะ ยาสมิน วาโวโรวา (สโลวะเกีย) 6-4, 6-3</p>
<!-- /wp:paragraph -->

<!-- wp:paragraph -->
<p>ชายเดี่ยว รอบคัดเลือก รอบสุดท้าย เตชธรรม ศรีเสน แพ้ ฮวาง จูชาน (เกาหลีใต้) 1-6, 2-6 นราธิป เรืองศรี แพ้ ออสการ์ แอนดรูว์ (ออสเตรเลีย) 2-6, 7-5 และซูเปอร์ไทเบรก 6-10 เดวิด อวายู แพ้ เซลวิน ซึซ หยวน หว่อง (ฮ่องกง) 2-4 Ret. (เดวิด อวายู เจ็บแขน) แบรนดอน ดวน (สหรัฐฯ) ชนะ ยาน-นิคลาส บุชวาลด์ (เยอรมนี) 4-6, 6-2 และซูเปอร์ไทเบรก 10-2</p>
<!-- /wp:paragraph -->

<!-- wp:image {"id":46241,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/464155477_967660262063623_7248484829577546584_n-1024x683.jpg" alt="" class="wp-image-46241"/></figure>
<!-- /wp:image -->