<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"เจ้าหนูลีโอ" เข้าชิงตามคาดชนฮ่องกง<br>ณิชวรัชญ์ ลุ้นแชมป์ศึกเอเชียนโฟร์ทีน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอทีเอฟ เอเชียน โฟร์ทีน แอนด์ อันเดอร์ (2) 2026" สนาม 2 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 4 มิ.ย. 2569 เป็นรอบรองชนะเลิศ ซึ่งบรรยากาศการแข่งขันเป็นไปอย่างเข้มข้น</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว ลีโอ โกวิทวัฒนชัย นักเทนนิสชาวไทย มือ 47 เยาวชนเอเชีย และมือวางอันดับ 1 ของรายการ ยังคงแข็งแกร่ง ใช้การหวดที่เฉียบขาดปราบฟอร์มสุดฮอตของ พัชรวุฒิ อานันทนะสุวงศ์ นักเทนนิสไทยด้วยกัน มือ 721 เยาวชนเอเชีย โดย ลีโอ เอาชนะด้วยสกอร์ 6-0 และ 6-2</p>
<!-- /wp:paragraph -->

<!-- wp:paragraph -->
<p>ในรอบชิงชนะเลิศ ลีโอ จะชิงแชมป์กับ โจชัว ฉุ่ย จากฮ่องกง มือ 53 เยาวชนเอเชีย และมือวางอันดับ 2 ของรายการ ที่ตัดเชือกชนะ ปรัตถกร ภาชีรัตน์ ของไทย 2-0 เซต 6-3, 6-0</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงเดี่ยว นักหวดไทยตัดเชือกกันเอง และเป็น ณิชวรัชญ์ พลอยเกษมสุข มือ 107 เยาวชนเอเชีย และมือวางอันดับ 3 ที่เรียกฟอร์มเก่งออกมาเอาชนะ กฤษณา รอดประเสริฐ มือ 330 เยาวชนเอเชีย และมือวางอันดับ 7 ได้ 2 เซตรวด 6-0, 6-1 ส่งผลให้ ณิชวรัชญ์ เข้าไปชิงชนะเลิศกับ เจี๋ยนี พาน จากฮ่องกง ที่ตัดเชือกชนะ อลิซ คาร์โดซี่ มือวาง 5 จากออสเตรเลีย 2-0 เซต 6-3, 6-1</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบรองชนะเลิศ พิชญ์พงษ์ จีนาพันธุ์-อภิวัฐ เครือวัลย์ ชนะ ซาชิน จันดราเซคารัน-ไททัส เมอร์โต (คู่วาง 2 อินเดีย-ฟินแลนด์) 6-0, 6-4 /พัชรวุฒิ อานันทนะสุวงศ์-โจชัว ฉุ่ย (ฮ่องกง) ชนะ ก้องภพ แซ่ลิ้ม-อธิวัฒน์ บุญชู 6-1, 6-0</p>
<!-- /wp:paragraph -->

<!-- wp:paragraph -->
<p>หญิงคู่ รอบรองชนะเลิศ ศรุดา สุดตา-ธนภรณ์ ก้อนศิลา (ไทย) ชนะคู่วาง 1 อาภรนันท์ โซเฟีย แสงสุชาติ-ดาเนีย ซินซวต (ฟิลิปปินส์) 6-3, 6-2 /กฤษณา รอดประเสริฐ-อลิซ คาร์โดซี่ (ออสเตรเลีย) ชนะคู่วาง 4 เอรีน่า โมฮัมหมัด-ลาเอติเซีย อามันดีน (มาเลเซีย-อินโดนีเซีย) 6-3, 6-0</p>
<!-- /wp:paragraph -->

<!-- wp:image {"id":56762,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/06/714768482_1436621068500871_8377829209766662441_n-1024x731.jpg" alt="" class="wp-image-56762"/></figure>
<!-- /wp:image -->