<!-- wp:paragraph {"align":"center","style":{"typography":{"fontSize":20},"color":{"background":"#c6e3ef"}}} -->
<p class="has-text-align-center has-background" style="background-color:#c6e3ef;font-size:20px"><strong>"วิน" ก้องภพ แซ่ลิ้ม ความสุขและกำลังใจ ที่ทำให้เติบโตในเส้นทางนักกีฬาเทนนิส</strong></p>
<!-- /wp:paragraph -->

<!-- wp:paragraph -->
<p>"วิน" ก้องภพ แซ่ลิ้ม เป็นหนึ่งในนักกีฬาเทนนิสดาวรุ่งที่ก้าวเข้าสู่ทำเนียบเยาวชนทีมชาติไปแล้ว หนึ่งในอนาคตที่สดใสของวงการเทนนิสไทย หลังคว้าอันดับ 3 ในการแข่งขันคัดเลือกนักกีฬาเทนนิสเยาวชนทีมชาติไทย ประจำปี 2568 ในรุ่นอายุไม่เกิน 12 ปี แต่ก่อนหน้านั้นก็ฉายแววมาอย่างต่อเนื่องตั้งแต่ รุ่นอายุไม่เกิน 8 ปี ซึ่งล่าสุด ก็มีผลงาน-ได้รับรางวัล รองแชมป์ PTT- ลอนเทนนิสพัฒนาฝีมือครั้งที่ 8 ภาคกลาง เมื่อปี 2567 - ต่อด้วยแชมป์ รายการ Nextgen Star THAI TENNIS Junior Championship 5/2024 ช่วงปลายปีที่แล้ว - แชมป์ PTT-ลอนเทนนิสพัฒนาฝีมือครั้งที่ 1 ภาคกลาง 2568 เมื่อเดือน ม.ค.68 ที่ผ่านมา</p>
<!-- /wp:paragraph -->

<!-- wp:paragraph -->
<p>ปัจจุบัน "ก้องภพ" นักหวดวัย 11 ปี จากจังหวัดนครปฐม เกิดเมื่อวันที่ 13 ต.ค.56 เริ่มต้นจับแร็กเก็ตเมื่ออายุเพียง 5 ขวบ จากความตั้งใจของคุณแม่อนัญญา แซ่ลิ้ม ที่อยากให้ลูกชายมีสุขภาพแข็งแรง ได้ลองเล่นกีฬาหลากหลายชนิด แต่สุดท้าย เทนนิสกลับเป็นกีฬาที่ "ก้องภพ" เลือกและอยากเล่นมากกว่ากีฬาอื่นๆ ทำให้ ก้องภพ สนุกและมีความสุขทุกครั้งที่ได้ลงสนามแต่ผลลัพธ์ที่ได้ เกินกว่าความคาดหมายของคุณแม่และครูผู้สอน ภายในเวลาเพียง 2 ปี "ก้องภพ" สร้างความภาคภูมิใจให้กับคนรอบข้างอย่างคุณตาเล็ก คุณยายศรี คุณแม่ และทุกคนรอบข้าง ด้วยการดูแลด้านการฝึกและสอนจาก อ.ชิตประชา ทองศิริ (ในนาม อ.พ่อ) ตั้งแต่ช่วงแรกจนถึงปัจจุบัน ทำให้แต่ละปี ครูผู้สอน คุณแม่และ "ก้องภพ" มีการวางเป้าหมายในการเล่นเทนนิสอย่างชัดเจนขึ้น เพื่อพัฒนาฝีมือและก้าวข้ามทุกความท้าทายในการแข่งขัน</p>
<!-- /wp:paragraph -->

<!-- wp:paragraph -->
<p>แรงบันดาลใจของ "ก้องภพ" ส่วนหนึ่งมาจากการที่เห็นรุ่นพี่อย่าง พี่แฝด "ซี-ซ่า" "พี่โอม-พีรภัทร เด็ดทองหลาง" ต่างก็เป็นนักกีฬาเยาวชนทีมชาติไทยทั้งชุดเล็กและชุดใหญ่ ได้ทำการฝึกซ้อมอยู่ที่สนามกีฬาเทศบาลนครนครปฐม (ต.สวนตะไคร้) ซึ่งเป็นแบบอย่างที่จุดประกายความมุ่งมั่นให้กับ "ก้องภพ" ภายใต้การดูแลและบ่มเพาะอย่างใกล้ชิดของ อ.ชิตประชา ส่งผลให้ "ก้องภพ" กลายเป็นนักเทนนิสรุ่นที่ 6 ที่สามารถก้าวสู่ทีมชาติได้นอกจากแรงบันดาลใจจากคนใกล้ตัวแล้ว "ก้องภพ" ยังมีนักเทนนิสระดับโลกในดวงใจคือ โรเจอร์ เฟเดอเรอร์ อดีตมือ 1 ของโลก และเป็นนักเทนนิสในตำนาน ที่ "ก้องภพ" ถือเป็นแบบอย่าง ทางด้านเทคนิค ความสม่ำเสมอในการฝึกซ้อม "ก้องภพ" มองเป้าหมายในเส้นทางเทนนิสอย่างรอบด้าน แม้จะยังไม่รีบร้อนถึงการเป็นนักเทนนิสอาชีพในระดับโลก แต่เป้าหมายระยะใกล้ที่สำคัญ คือการรักษาตำแหน่งในเยาวชนทีมชาติควบคู่ไปกับการศึกษา ซึ่ง "ก้องภพ" เชื่อมั่นว่าประสบการณ์และความสามารถด้านเทนนิสจะเป็นประโยชน์ต่อการเรียนและการทำงานในอนาคต</p>
<!-- /wp:paragraph -->

<!-- wp:paragraph -->
<p>ในส่วนของคุณแม่นั้น ให้อิสระกับลูกในด้านความคิด การวางแผน และตัดสินใจ โดยอยู่ข้างๆ เสมอ เพื่อแนะแนวทาง ให้คำปรึกษาแก่ลูกเป้าหมายที่ฝ่ายคุณแม่อยากเห็น คือ การที่ลูกก้าวไปเป็นนักเทนนิสอาชีพอย่างที่พี่ๆ เป็นต้นแบบ ส่วนการจะไปถึงระดับโลกได้หรือไม่ ขึ้นอยู่กับลูก และสิ่งที่จะเจอในวันข้างหน้า แต่ก็ยังคงสนับสนุนกันต่อไปถ้าลูกยังอยู่ในเส้นทางนี้เรียกได้ว่าการที่ ก้องภพ แซ่ลิ้ม ประสบความสำเร็จได้ มาจากแรงบันดาลใจใกล้ตัว การสนับสนุนที่ดี ความมีวินัย และความสุขในการเล่นเทนนิสขอให้มีความสุขกับการทำมันต่อไป และประสบความสำเร็จตามเป้าหมายที่วางไว้ในทุกเรื่อง เพื่อก้าวขึ้นมาเป็นกำลังสำคัญของวงการเทนนิสไทยในวันข้างหน้า</p>
<!-- /wp:paragraph -->

<!-- wp:image {"id":48641,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/488196243_1092610242901957_468957076539196083_n-1024x683.jpg" alt="" class="wp-image-48641"/></figure>
<!-- /wp:image -->