<!-- wp:paragraph {"align":"center","style":{"typography":{"fontSize":20},"color":{"text":"#000000","background":"#bccad0"}}} -->
<p class="has-text-align-center has-text-color has-background" style="background-color:#bccad0;color:#000000;font-size:20px"><strong>"ปูนทอง" เฉือนญี่ปุ่นทะลุตัดเชือกหวด"ไอทีเอฟ เจโฟร์"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "ไทยแลนด์ เวิลด์ จูเนียร์ เจโฟร์ 2021" ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 9 ธ.ค. 2564 คู่ที่น่าสนใจ ประเภทชายเดี่ยว รอบก่อนรองชนะเลิศ "ปูน" ปูนทอง โกมลพิสุทธิ์ นักเทนนิสเยาวชนทีมชาติไทย วัย 16 ปี มืออันดับ 584 เยาวชนโลก และเป็นมือวางอันดับ 6 ของรายการ พบกับ ทาคูมิ วาตานาเบะ นักหวดหนุ่มญี่ปุ่น วัย 16 ปี มืออันดับ 456 เยาวชนโลก และเป็นมือวางอันดับ 4 ของรายการ</p>
<!-- /wp:paragraph -->

<!-- wp:paragraph -->
<p>เซตแรก ปูนทอง ได้การยิงวินเนอร์ที่เฉียบขาด ช่วยเก็บชัยได้ก่อน ทว่าเซตสอง ปูนทองพ่ายกราวด์สโตรกที่เหนียวแน่นของ ทาคูมิ ทำให้เสมอกัน 1-1 เซต และเซตตัดสิน เกมในช่วงแรกค่อนข้างสูสี แต่สุดท้ายเป็น ปูนทอง ที่ทำได้ดีกว่าในจังหวะสำคัญ จึงเป็นฝ่ายเฉือนชนะ 2-1 เซต 6-4, 2-6 และ 6-3 ปูนทอง ผ่านเข้ารอบรองชนะเลิศพบ ปีเตอร์ บรุนชลิก มือวาง 5 ของรายการจากสาธารณรัฐเช็ก ที่เอาชนะ ศุภวัฒน์ แซ่อุ้ย มือวาง 2 ของรายการ 2-0 เซต 6-2, 7-5</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบก่อนรองชนะเลิศ เมลิสสา เซ นักเทนนิสไทย ลูกครึ่งไทย-เยอรมัน สู้กับ ชิโฮมี หลี่ ฉวน เหลียง นักเทนนิสจากมาเลเซีย ได้อย่างสูสี ก่อนจะพ่ายไปอย่างน่าเสียดาย 1-2 เซต ด้วยสกอร์ 6-4, 4-6 และ 6-7(5) ต้องยุติเส้นทางการแข่งขันไว้เพียงรอบนี้ ส่วน ชิโฮมี ได้เข้ารอบรองชนะเลิศ ไปพบกับ "รวงข้าว" ลัลนา ธาราฤดี นักเทนนิสไทย เต็ง 1 ของรายการ ที่รอบก่อนรองชนะเลิศ เอาชนะ โมนิก้า สแตนคีวิชซ์ จากโปแลนด์ 2-0 เซต 6-3, 6-1</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น หญิงเดี่ยว รอบก่อนรองชนะเลิศ ไทร่า ลิธิบี ชนะ วิจิตราภรณ์ วิมุกตานนท์ (มือวาง4) 6-1, 6-4 สลักทิพย์ อุ่นเมือง (มือวาง2) แพ้ สเตฟานี่ เว็บบ์ (มือวาง5-ออสเตรเลีย) 1-6, 6-3 และ 0-6 ส่วนชายเดี่ยว รอบก่อนรองชนะเลิศ แทนตะวัน ทัดเดโอ มายอลิ แม็คจิโอลิ (มือวาง3) แพ้ มิตสึกิ เหว่ย คัง เหลียง (มือวาง7-มาเลเซีย) 3-6, 4-6 รชตะ ธรรมเจริญสถิต แพ้ มาเร็ก ปาซเดร่า (เช็ก) 3-6, 5-7</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบรองชนะเลิศ ศิวณัฏฐ์ อุ้ยตยะกุล-ศุภวัฒน์ แซ่อุ้ย (คู่มือวาง1) ชนะ เลฟ กอร์บ (นิวซีแลนด์)-ไมเคิล ดีแลน ฮิเมเนซ (สิงคโปร์) 6-0, 6-0 ผ่านเข้าชิงฯ กับ แทนตะวัน ทัดเดโอ มายอลิ แม็คจิโอลิ-ศุภเศรษฐ์ สินเจริญวัฒนา (คู่มือวาง4) ที่ตัดเชือกชนะ ปูนทอง โกมลพิสุทธิ์-ทาคูมิ วาตานาเบะ (ญี่ปุ่น)(คู่มือวาง2) 6-4, 6-2</p>
<!-- /wp:paragraph -->

<!-- wp:paragraph -->
<p>ทางด้านหญิงคู่ รอบรองชนะเลิศ ภาวินี ร่วมรักษ์-ลัลนา ธาราฤดี (คู่มือวาง3) ชนะ สลักทิพย์ อุ่นเมือง-ซื่อ หยาน ตัน (สิงคโปร์) (คู่มือวาง1) 6-3, 7-6(7) ผ่านเข้าชิงฯ กับ โมนิก้า สแตนคีวิชซ์ (โปแลนด์)-ฮันน่า เทลซินสก้า (โปแลนด์) ที่ตัดเชือกชนะ เยเลน่า ชวิยาโนวิช (ออสเตรเลีย)-ซาราห์ โรคูเซ็ก (ออสเตรเลีย) 6-1, 6-3</p>
<!-- /wp:paragraph -->

<!-- wp:image {"id":30287,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/264418095_4819482161408047_4476013307095103046_n-1024x683.jpg" alt="" class="wp-image-30287"/></figure>
<!-- /wp:image -->