<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a38e00"}}} -->
<p class="has-text-align-center has-vce-bg-color has-text-color has-background" style="background-color:#a38e00;font-size:22px"><strong>"สลักทิพย์" สุดต้านฟอร์มฮอตคู่แข่ง<br>จอดก่อนรองฯ หวด"ไอทีเอฟ เจ200"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส รายการ เจ200 นนทบุรี "แอลทีเอที - ไอทีเอฟ จูเนียร์ส แชมเปี้ยนชิพ เจ200" ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 2 มี.ค. 2566 ในประเภทเดี่ยว เป็นการแข่งขันรอบก่อนรองชนะเลิศ หรือ 8 คนสุดท้าย
       ประเภทหญิงเดี่ยว "น้องหมิว" สลักทิพย์ อุ่นเมือง นักเทนนิสดาวรุ่งไทย วัย 17 ปี มือ 193 เยาวชนโลก และเป็นมือวาง 16 ของรายการ สุดต้านความแข็งแกร่งของ วลาดา มินเชว่า นักหวดรัสเซีย วัย 16 ปี มือ 98 เยาวชนโลก และเป็นมือวาง 6 ของรายการ พ่ายไป 0-2 เซต 2-6 และ 1-6 สลักทิพย์ หยุดผลงานไว้ที่รอบก่อนรองชนะเลิศ รับคะแนนสะสมอันดับเยาวชนโลก 60 คะแนน ในขณะที่ วลาดา มินเชว่า ผ่านเข้ารอบรองชนะเลิศ ไปพบกับ "เต็ง 5" วิเวียน หยาง นักหวดนิวซีแลนด์ วัย 18 ปี มือ 115 เยาวชนโลก ที่ชนะ โฮ่ว ย่าหนาน วัย 17 ปี จากจีน มือ 348 เยาวชนโลก 2-0 เซต 6-2 และ 6-2
       ด้านชายเดี่ยว โจว อี้ นักหวดจีน วัย 17 ปี เต็ง 1 ของรายการ และมือ 7 เยาวชนโลก ผ่านเข้ารอบด้วยการออกแรงหวด 3 เซต ก่อนเฉือนชนะ ยูวาน นันดาล นักหวดอินเดีย วัย 17 ปี เต็ง 5 ของรายการ และมือ 60 เยาวชนโลก 2-1 เซต 6-3, 3-6 และ 6-3 โจว อี้ ทะลุสู่รอบตัดเชือกไปพบกับ มิชาล ครายซี วัย 18 ปี จากสโลวาเกีย เต็ง 11 และมือ 110 เยาวชนโลก ที่หวดชนะ ชาร์ลี คามุส วัย 16 ปี จากออสเตรเลีย เต็ง 4 และ มือ 43 เยาวชนโลก 2-1 เซต 6-4, 6-7 ไทเบรก 5-7 และ 6-3
       ผลการแข่งขันคู่อื่น ๆ หญิงเดี่ยว รอบก่อนรองชนะเลิศ ซูซานนา ปาฟลีคอฟสกา (มือวาง 8-โปแลนด์) ชนะ เอมิลี่ ซาร์ทซ-ลุนเด (มือวาง 14-นอร์เวย์) 6-3, 6-1 คริสเตียน่า ซิโดโรว่า (มือวาง 13) ชนะ เหว่ย จาง-เฉียน (จีน) 6-2, 5-7 และ 6-1
       ชายเดี่ยว รอบก่อนรองชนะเลิศ เฮย์เดน โจนส์ (มือวาง 2-ออสเตรเลีย) ชนะ คิม จางจุน (มือวาง 6-เกาหลีใต้) 6-4, 7-6(0) อเล็กซานเดอร์ ฟรูซินา (มือวาง 3-สหรัฐฯ) ชนะ ปาร์ค ซึงมิน (เกาหลีใต้) 1-6, 6-2 และ 6-2
       หญิงคู่ รอบรองชนะเลิศ ลีเดียร์ พอดโกริชานี่ (ลูกครึ่งไทย-รัสเซีย)-วลาดา มินเชวา (คู่มือวาง 4) แพ้ ลิลี่ แฟร์เคลาห์-วิเวียน หยาง (คู่มือวาง 2 ออสเตรเลีย-นิวซีแลนด์) 7-6(6), 4-6 และซูเปอร์ไทเบรก 8-10 /มิก้า บุชนิก-ลิลี่ เทย์เลอร์ (คู่มือวาง 1 อิสราเอล-ออสเตรเลีย) ชนะ อิวา อิวาโนว่า-เอมิลี่ ซาร์ทซ-ลุนเด (บัลแกเรีย-นอร์เวย์) 6-3, 6-3
       ชายคู่ รอบรองชนะเลิศ ธนภัทร บุศราวงศ์-กวง ดอง (คู่มือวาง 5 ไทย-สหรัฐฯ) แพ้ อายุช พี บาธ-มิชาล ครายซี (คู่มือวาง 7 สหรัฐฯ-สโลวาเกีย) 4-6, 4-6 โจว อี้-แพทริก สโคน (คู่มือวาง 1 จีน-สวิตเซอร์แลนด์) ชนะ โทอะ มาเอดะ-ทาอิชิ วากามัตสึ (ญี่ปุ่น) 6-2, 6-4</code></pre>
<!-- /wp:code -->

<!-- wp:image {"id":36187,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/F2CA049D-3EE4-4D74-873B-A436B846A47C-1024x683.jpeg" alt="" class="wp-image-36187"/></figure>
<!-- /wp:image -->