<!-- wp:paragraph {"align":"center","style":{"typography":{"fontSize":20},"color":{"background":"#84daff"}}} -->
<p class="has-text-align-center has-background" style="background-color:#84daff;font-size:20px"><strong>"ยู-12 ไทย"เปิดสนามได้สวยงาม<br>คว้าชัยทั้งชายและหญิงในศึกเอเชีย </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงชนะเลิศแห่งเอเชีย ประเภททีม รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2021" ณ กรุงนูร์-ซุลตัน ประเทศคาซัคสถาน เมื่อวันที่ 22 พ.ย. 2564 เป็นวันแรก โดยทีมไทยได้รับเกียรติจาก เรือเอก ชัชวรรณ สาครสินธุ์ เอกอัครราชทูต ณ กรุงนูร์-ซุลตัน และนายวงศกร ชัยชนะ เลขานุการเอก เอกอัครราชทูต ณ กรุงนูร์-ซุลตัน ได้เดินทางมาให้กำลังใจแก่คณะนักกีฬาเทนนิสเยาวชนทีมชาติไทยด้วย </p>
<!-- /wp:paragraph -->

<!-- wp:paragraph -->
<p>ศึกเอเชียครั้งนี้ ทีมชายแบ่งเป็น 2 กลุ่ม (กลุ่มเอและบี) ทีมหญิง 2 กลุ่ม (กลุ่มเอและบี) ใช้ระบบการแข่งขันพบกันหมดในกลุ่ม เพื่อจัดอันดับ 1-4 โดยทีมที่รั้งอันดับ 1 และ 2 ของกลุ่ม ได้ผ่านเข้ารอบรองชนะเลิศ (1A​ จะพบ​ 2B และ 2A​ จะพบ​ 1B)ส่วนทีมที่ได้อันดับ 3 และ 4 ของแต่ละกลุ่ม ไปแข่งขันรอบจัดอันดับ 5-8 ต่อไป </p>
<!-- /wp:paragraph -->

<!-- wp:paragraph -->
<p>ผลการแข่งขันนัดแรก ทีมนักเทนนิสเยาวชนทีมชาติไทย รุ่นอายุไม่เกิน 12 ปี ภายใต้การควบคุมทีมของ นายนิติ วังปรีชา หรือ "โค้ชก้อง" กัปตันทีมชาย, นายสหทัศน์ ศุภกิจ หรือ "โค้ชจิม" กัปตันทีมหญิง และนายภูสิต เส็งสาย นักวิทยาศาสตร์การกีฬา สามารถประเดิมคว้าชัยได้สำเร็จ </p>
<!-- /wp:paragraph -->

<!-- wp:paragraph -->
<p>ทีมชายไทย (กลุ่ม เอ) ประกอบด้วย "ก้อง" กานต์ธัช สุรฤทธิ์โยธิน, "ปังยะ" ปังยะ ผลพิรุฬห์ และ "แพทริค" แพทริค แค็นดอลล์ ไฮเอิลบรอน เอาชนะ ทีมจอร์แดน 2-1 คู่ (เดี่ยวมือ 2 ปังยะ ชนะ ทาลาล ชาทารา 6-0, 6-2 เดี่ยวมือ 1 กานต์ธัช แพ้ อามีร์ จาเบอร์ 4-6, 3-6 และประเภทคู่ ปังยะ-กานต์ธัช ชนะ ทาลาล ซาทารา-อามีร์ จาเบอร์ 6-3, 6-0 </p>
<!-- /wp:paragraph -->

<!-- wp:paragraph -->
<p>ทีมหญิงไทย (กลุ่ม เอ) ประกอบด้วย "พิณเพลง" ณัฐรดา สกุลวงศ์ธนา, "จินนี่" จิณห์นิภา ตราชูวณิช และ "ออมสิน" พิชญาภัค ศรีมุกข์ ชนะ ปากีสถาน 3-0 คู่ (เดี่ยวมือ 2 จิณห์นิภา ชนะ ซาจิด ลารารุข 6-0, 6-0 เดี่ยวมือ 1 ณัฐรดา ชนะ นูร์ ซูไนชา 6-0, 6-2 และประเภทคู่ ณัฐรดา-พิชญาภัค ชนะ ซาจิด ลารารุข-นูร์ ซูไนชา 6-0, 6-1</p>
<!-- /wp:paragraph -->

<!-- wp:paragraph -->
<p>สำหรับการเล่นนัดที่สอง วันที่ 23 พ.ย. ทีมชายไทย จะพบ คาซัคสถาน ส่วนทีมหญิงไทย จะพบ อุซเบกิสถาน เริ่มแข่งขันเวลา 12.00 น. ตามเวลาท้องถิ่น ที่ช้ากว่าประเทศไทย 1 ชั่วโมง</p>
<!-- /wp:paragraph -->

<!-- wp:image {"id":29978,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/259785867_4762725570417040_4590535000365168088_n-1024x769.jpg" alt="" class="wp-image-29978"/></figure>
<!-- /wp:image -->