<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color"><strong> "เจได"พ่ายมะกัน2เซตคัดหวดโดมินิกัน ยังไม่ยืนยันผู้ต้องหา-ตร.เร่งล่าตัวเพิ่ม  </strong></p>
<!-- /wp:paragraph -->

<!-- wp:paragraph -->
<p> "เจได"พ่ายมะกัน2เซตคัดหวดโดมินิกัน ยังไม่ยืนยันผู้ต้องหา-ตร.เร่งล่าตัวเพิ่ม      <br>"เจได" เครดิต ไชยรินทร์ นักเทนนิสเยาวชนดาวรุ่งไทย วัย 16 ปี มือ 1632  ของโลก ไม่สามารถผ่านด่านนักหวดอเมริกัน ซาเน่ คาน  วัย 18 ปี มือ 980 ของโลกได้ พ่าย 0-2 เซตด้วยสกอร์ 1-6 และ 1-6 ตกรอบคัดเลือก ชายเดี่ยว รอบสอง ศึกไอทีเอฟ เทนนิส เวิลด์ทัวร์ รายการ "ซานโต โดมินโก" ชิงเงินรางวัลรวม 15,000เหรียญสหรัฐ ที่โดมินิกัน ไปอย่างน่าเสียดาย       </p>
<!-- /wp:paragraph -->

<!-- wp:paragraph -->
<p> หลังการแข่งขัน นายมาร์วิน ประสูตรนาวิน  บิดาของ เจได กล่าวว่า วันนี้ เจได ต้องไปชี้ตัวผู้ต้องหาที่ตำรวจจับมาได้ ซึ่งตนก็กำชับลูกว่าถ้าไม่แน่ใจห้ามชี้ตัวเพราะจะเป็นบาปกรรมถ้าหากชี้ผิดตัวผู้ร้ายผิดคน และเจไดเองก็ยังไม่มั่นใจ จึงขอให้ตำรวจหาปืนของคนร้ายมาให้ดูจึงจะชี้ได้ เนื่องจากเจไดจำปืนผู้ร้ายได้ หลังจากนั้นเจ้าหน้าที่หน่วยงานทหารได้พาคุณแม่ของเจไดไปศาลในฐานะผู้ปกครองเพื่อออกหมายจับคนร้าย และเจได ก็ต้องไปที่ศาลเพื่อให้ศาลดูแผลที่ถูกทำร้าย จากคดีจี้ชิงทรัพย์ก็กลายเป็นคดีทำร้ายร่างกายชิงทรัพย์ด้วย ตลอดเวลาที่ดำเนินการมีทหารตำรวจคุ้มกันค่อนข้างเยอะทีเดียว     </p>
<!-- /wp:paragraph -->

<!-- wp:paragraph -->
<p> "ในช่วงเช้าเจไดค่อนข้างยุ่งกับการไปชี้ตัวผู้ร้ายและไปศาล เสร็จกลับมาก็ลงแข่งเลย ทำให้ไม่มีเวลาได้วอร์มร่างกายมากนัก อีกทั้งยังมีอาการเจ็บที่แผลจากการเย็บมากขึ้น แต่ก็ยังฝืนเล่นจนจบก่อนจะแพ้ไป ซึ่งเขาก็ไม่ได้เสียใจเพราะถือว่าได้เล่นเต็มที่และทำได้ดีมากแล้วในสภาพแบบนี้ สามารถคุมสติอารมณ์ดีมาก แต้มดูเหมือนขาดแต่แต้มในเล่นกันได้ครับ เพราะใช้เวลาไปถึง 1.25 ชม. ต้องชื่นชมความเป็นนักสู้ของเจไดจริงๆ แมตซ์นี้ชนะใจคนดูครับ"       </p>
<!-- /wp:paragraph -->

<!-- wp:paragraph -->
<p>บิดา เจได กล่าวอีกว่า หลังจบการแข่งขัน เจ้าหน้าที่ตำรวจโดมินิกันได้พา เจไดไปศาลต่อทันทีเพื่อพบนักจิตวิทยาเพราะเจไดเป็นเยาวชนที่ต้องดูแลด้านสภาพจิตใจ และยอมรับว่าเจ้าหน้าที่ตำรวจและทหารที่นี่ให้การดูแลครอบครัวเราดีมาก และต้องการปิดคดีให้เสร็จก่อนเราจะกลับสหรัฐอเมริกา     </p>
<!-- /wp:paragraph -->

<!-- wp:paragraph -->
<p>   "วันที่9 ธ.ค.นี้จะเป็นวันเกิดของ เจได ทางท่านนายพลกองทัพเรือขอพาเราไปเที่ยวให้ทั่วเมืองพร้อมจัดเลี้ยงรับประทานอาหารร่วมกันด้วยครับ นับว่าเขาให้เกียรติและเป็นการดูแลเพื่อปลอบขวัญเจไดและครอบครัวเราหลังเกิดเรื่องร้ายๆขึ้นในครั้งนี้" พ่อเจได กล่าว </p>
<!-- /wp:paragraph -->

<!-- wp:paragraph -->
<p>สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTA</a><br></p>
<!-- /wp:paragraph -->

<!-- wp:image {"id":26144} -->
<figure class="wp-block-image"><img src="https://www.bucket.cloudaccess9.com/ltatorg/2020/12/129761332_3735477713141836_724831064351632787_o-768x1024.jpg" alt="" class="wp-image-26144"/></figure>
<!-- /wp:image -->