<!-- wp:paragraph {"align":"center","style":{"typography":{"fontSize":20},"color":{"background":"#c7f1bd"}}} -->
<p class="has-text-align-center has-background" style="background-color:#c7f1bd;font-size:20px"><strong>"สุชัย" ปลื้มนักเทนนิสเยาวชนไทยติดท็อป100โลก-ยืนแถวหน้าเอเชีย</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ในรอบปี 2567 สมาคมฯ ให้การสนับสนุนนักเทนนิสทุกระดับผ่านการจัดการแข่งขัน ทำให้นักเทนนิสไม่ต้องเสียค่าใช้จ่ายจำนวนมากเหมือนกับการเดินทางไปแข่งขันที่ต่างประเทศ แต่ขณะเดียวกันสมาคมฯ ก็ให้การสนับสนุนค่าใช้จ่ายบางส่วน เช่น ค่าบัตรโดยสารเครื่องบิน ค่าวีซ่า และค่าสมัครเข้าร่วมแข่งขัน เมื่อต้องเดินทางไปแข่งขันที่ต่างประเทศ เพื่อสะสมคะแนนขยับอันดับโลกให้สูงขึ้น "สิ่งที่เราได้เห็นคือ นักเทนนิสไทยมีพัฒนาการที่ดีขึ้น ซึ่งเห็นได้จากผลการแข่งขัน รวมทั้งการมีอันดับเอเชียและอันดับโลกที่ดีขึ้นด้วย ตัวอย่างเช่น น้องบัว กมลวรรณ ยอดเพ็ชร นักเทนนิสหญิง อายุ 17 ปี เป็นนักกีฬาในโครงการ แอลทีเอที อคาเดมี่ ของสมาคมฯ พัฒนาฝีมือจนสามารถติดท็อป 100 เยาวชนโลก โดยสัปดาห์ก่อนอยู่อันดับที่ 73 เยาวชนโลก และไปคว้าโควตารอบเมนดรอว์ ศึกแกรนด์สแลม "ออสเตรเลียน โอเพ่น จูเนียร์ แชมเปี้ยนชิพส์ 2025" มาได้" นายสุชัย กล่าว</p>
<!-- /wp:paragraph -->

<!-- wp:paragraph -->
<p>นายกเทนนิสไทย กล่าวต่อว่า ในระดับเยาวชน รุ่นอายุไม่เกิน 14 ปี มีนักเทนนิสไทยก้าวไปสู่แถวหน้าของเอเชียได้ อาทิ ในประเภทชายเดี่ยว ธรรม์ พันธราธร ขณะนี้ก็เป็นมืออันดับ 1 เยาวชนเอเชีย, ตรัย ศรีเสน อยู่อันดับ 16 และ เดวิด อวายู อันดับ 37 ด้านหญิงเดี่ยว ปวีณอร นวลศรี ถูกจัดให้เป็นมืออันดับ 3 เยาวชนเอเชีย, โชติรินทร์ แก้วก่า อันดับ 7, พลอยเพชร ด้วงเขียว อันดับ 44, พิมพ์พิศา วงษ์วานิชขจร อันดับ 65, แพรวา เทพหัสดิน ณ อยุธยา อันดับ 78 เป็นต้น ในรุ่นอายุไม่เกิน 16 ปี ก็มีนักเทนนิสไทยติดท็อป 100 เยาวชนเอเชียได้เช่นกัน สำหรับชายเดี่ยว อาทิ ภพธรรม ศรีวงษ์ อยู่อันดับ 13 เยาวชนเอเชีย ตามมาด้วย คุณานันท์ พันธราธร อันดับ 15, ปวรปรัชญ์ งั่นบุญศรี อันดับ 31 ส่วนหญิงเดี่ยว ธฤตา หงส์หยก อยู่อันดับ 43 ปารมี ทัดแก้ว อันดับ 60 และพิชญาภัค ศรีมุกข์ อันดับ 73</p>
<!-- /wp:paragraph -->

<!-- wp:paragraph -->
<p>"สมาคมฯ ยังได้ร่วมให้การสนับสนุนนักเทนนิสอีกหลายคน รวมทั้ง ไหม มนัญชญา สว่างแก้ว นักเทนนิสหญิง อายุ 22 ปี ซึ่งตอนนี้เป็นมืออันดับ 139 ของโลก และ บูม กษิดิศ สำเร็จ นักเทนนิสชาย อายุ 23 ปี มืออันดับ 415 ของโลก ผมคาดหวังว่าการสนับสนุนของสมาคมฯ จะช่วยเพิ่มโอกาสให้นักเทนนิสไทยก้าวไปสู่ระดับโลกได้มากขึ้นครับ" นายสุชัย กล่าวทิ้งท้าย.</p>
<!-- /wp:paragraph -->

<!-- wp:image {"id":46680,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/467607241_989512079878441_6343900597557253147_n-732x1024.jpg" alt="" class="wp-image-46680"/></figure>
<!-- /wp:image -->