<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a340"}}} -->
<p class="has-text-align-center has-vce-bg-color has-text-color has-background" style="background-color:#00a340;font-size:22px"><strong>"สลักทิพย์" หืดจับปราบสาวออสซี่<br>ลิ่ว16คนหวดไอทีเอฟที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 7 เทนนิสหญิง "ไอทีเอฟ วีเมนส์ เซอร์กิต 2" ชิงเงินรางวัลรวม 15,000 ดอลลาร์สหรัฐ หรือประมาณ 534,600 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 22 ส.ค. 2566 เป็นการแข่งขันรอบเมนดรอว์วันแรก
       ประเภทหญิงเดี่ยว รอบแรก (สาย 32) "หมิว" สลักทิพย์ อุ่นเมือง นักเทนนิสไทยวัย 17 ปี มือ 1,197 ของโลก พบกับ ชาร์ล็อตต์ เคมเปนาเออร์ส-ปอซ นักหวดวัย 18 ปี จากออสเตรเลีย ที่เคยขึ้นไปอยู่อันดับ 760 ของโลก ช่วงปลายปีที่แล้ว โดยเกมคู่นี้เป็นไปอย่างสูสี ใช้เวลาสู้กันนานถึง 2 ชั่วโมง 20 นาที ชนิดที่ต้องดวลไทเบรกตัดสิน และเป็น สลักทิพย์ ที่คว้าชัยได้สำเร็จ 2-0 เซต 7-5, 7-6 ไทเบรก 7-1 ผ่านเข้ารอบสอง หรือ 16 คนสุดท้าย ไปพบผู้ชนะระหว่าง "ออมสิน" อัญชิสา ฉันทะ นักเทนนิสไทย มือ 478 โลก และเต็งหนึ่งของรายการ กับ ปราธยุชา ราชาปุดี จากอินเดีย มือ 1,294 ของโลก
       ด้านการพบกันระหว่างนักเทนนิสไทย "แน็ต" พัณณิน โควาพิทักษ์เทศ อายุ 20 ปี มือ 568 ของโลก และเป็นมือวาง 5 ของรายการ กับ "แอ๊ตต้า พิมพ์มาดา ทองคำ อายุ 17 ปี มือ 1,351 ของโลก ผลการแข่งขัน ปรากฏว่า พัณณิน ใช้ชั้นเชิงและประสบการณ์ เอาชนะได้ 2 เซตรวด 6-4 และ 6-0 ในเวลา 64 นาที เป็นผลให้ พัณณิน ผ่านเข้ารอบสอง ไปพบกับผู้ชนะระหว่าง "บอลลูน" ภาวินี ร่วมรักษ์ มือ 1657 ไอทีเอฟ แร้งกิ้ง กับ "แพรว" จุฬาลักษณ์ แซ่อึ้ง นักเทนนิสไทย มือ 1,376 ไอทีเอฟ แร้งกิ้ง
       ในส่วนผลงานของนักเทนนิสหญิงไทยรายอื่น มีดังนี้ หญิงเดี่ยว รอบแรก เวียร่า ดีเพิ่ม ชนะ ดาเรีย นาซาเรนโก้ 6-4, 2-6 และ 6-3 ชมภู่ทิพย์ จันดาเขต แพ้ หยาง อี้ดี้ (วาง 8 จีน) 6-7(5-7), 3-6 ส่วนหญิงคู่ รอบแรก (สาย 16) พัณณิน โควาพิทักษ์เทศ-มายุกะ อาอิคาวะ (วาง 1 ไทย-ญี่ปุ่น) ชนะ พิมพ์มาดา กับ พิมพ์ลภัส ลิม (ไทย) 6-4, 6-2 อมิตตาลัย ประสูตรนาวิน-นาตาช่า แสงพระจันทร์ แพ้ ปราธยุชา ราชาปุดี-สันดีปติ ซิงห์ เรา (อินเดีย) 3-6, 5-7 
       ขณะที่การแข่งขันของนักเทนนิสชาย "ไอทีเอฟ เมนส์ เวิลด์ ทัวร์ 2023 (1)" ชิงเงินรางวัลรวม 15,000 ดอลลาร์สหรัฐ เป็นรอบเมนดรอว์วันแรกเช่นกัน โดยมีผลการแข่งขันของนักเทนนิสชายไทย ดังนี้ ชายเดี่ยว รอบแรก ศิวณัฎฐ์ อุ้ยตยะกุล แพ้ กริกอรี่ โลมากิ้น (คาซัคสถาน) 6-7(5-7), 4-6
       ชายคู่ รอบแรก (สาย 16) แม็กซิมัส ภราพล โจนส์-สิดทานต์ บันเธีย (วาง 2 ไทย-อินเดีย) ชนะ ฐานทัพ สุขสำราญ-ยอง ฮัน ซอน (ไทย-เกาหลีใต้) 7-6(5), 7-5 ยุทธนา เจริญผล-เชส เฟอร์กูสัน (ไทย-ออสเตรเลีย) ชนะ เงนิ อิโนอุเอะ-ทาอิโยะ ยามานากะ (ญี่ปุ่น) 7-5, 5-7 และซูเปอร์ไทเบรก 10-6 ปรัชญา อิสโร-พลภูมิ โควาพิทักษ์เทศ (วาง 3 ไทย) แพ้ ยูตะ คาวาฮาชิ-เรียวทาโร่ ทากูจิ (ญี่ปุ่น) 4-6, 2-6
       เครดิต ไชยรินทร์-ชานนท์ พูลสวัสดิ์ แพ้ ฟรองซัวส์ มูซิเตลลี่-โคดี้ เพียร์สัน (ฝรั่งเศส-ออสเตรเลีย) 3-6, 4-6 กฤติน โกยกุล-อนพัช ทิมางกูร แพ้ โมเอรานี บูซิจ- จาง ยุนซอค (ออสเตรเลีย-เกาหลีใต้) 4-6, 6-7(0-7)</code></pre>
<!-- /wp:code -->

<!-- wp:image {"id":38790,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/IMG_3431-1024x683.jpeg" alt="" class="wp-image-38790"/></figure>
<!-- /wp:image -->