<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}},"hasCustomCSS":true} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"เปน" หวด 2 เซตผงาดคว้าแชมป์ไอทีเอฟแรกในศึกเจ 30 ฮ่องกง</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชนนานาชาติ ไอทีเอฟ เทนนิส เวิลด์ ทัวร์ จูเนียร์ รายการ "เจ30 ฮ่องกง" ที่ฮ่องกง วันที่ 16 ก.ค.66 เข้าสู่รอบชิงชนะเลิศ ประเภทชายเดี่ยว "เปนเน่" เปน จารุศร นักเทนนิสไทยวัย 15 ปี มือวาง 3 ของรายการ มืออันดับ 903 เยาวชนโลก พบกับ หวู ไค่ อัน นักเทนนิสไต้หวัน วัย 16 ปี มืออันดับ 1225 เยาวชนโลก มือวาง 7 ของรายการ ซึ่งผลปรากฎว่า นักหวดดาวรุ่งไทยอาศัยเกมหวดที่เยี่ยมยอด ทั้งรุกและรับทำได้เฉียบขาด ทำให้สามารถคว้าชัยชนะได้สำเร็จ 2 เซตรวด ด้วยสกอร์ 6-3 และ 6-0 
   จากชัยชนะนัดนี้ทำให้ เปน สามารถคว้าแชมป์เยาวชน ไอทีเอฟ เทนนิส เวิลด์ ทัวร์ จูเนียร์ มาครองได้เป็นรายการแรกในชีวิตทันที
   หลังจบการแข่งขัน เปน กล่าวว่า รู้สึกดีใจและภฒิใจกับผลงานที่เกิดขึ้นและการคว้าแชมป์รายการนี้มาก เพราะเป็นแชมป์ไอทีเอฟ จูเนียร์รายการแรกในชีวิต ซึ่งตั้งแต่ต้นปีที่ผ่านมาตนก็ใช้ความพยายามในการฝึกซ้อม พัฒนาฝีมือตัวเองให้ดีขึ้นในทุกๆรายการที่ลงแข่งขัน ซึ่งได้ผลที่น่าพอใจเพราะผลงานแต่ละรายการก็ดีขึ้นมาเป็นลำดับจนสามารถคว้าแชมป์มาได้
   "ส่วนรายการที่ฮ่องกงยอมรับในช่วงรอบแรกๆก็ยังมีอาการล้าสะสมจากการแข่งขันที่อินโดนีเซียแล้วต่อมาที่ฮ่องกง แต่ก็พยายามประคองตัวเองมาได้ดีจนมาถึงรอบรองชนะเลิศที่เจอน้องพุฒิ คุณานันท์ ช่วงเซตแรกน้องเล่นได้ดีมาก ผมก็เกร็งๆบ้างเพราะเคยแพ้น้องมาแล้ว แต่พอเซตสองและสามก็พยายามฮึดกลับมาเล่นได้ตามเกมตัวเองมากขึ้นจึงชนะได้ แมทช์นี้ถือว่ายากสุดในทัวร์นาเม้นท์นี้แล้ว"
   เปน กล่าวอีกว่า หลังจบรายการที่ฮ่องกงก็จะกลับไทยเตรียมตัวลุยศึกไอทีเอฟที่ไทยอีก 2 รายการ ซึ่งในภาพรวมแม้จะได้แชมป์แล้วแต่ก็ยังมีอะไรให้ต้องพัฒนาแก้ไขปรับปรุงต่อเนื่อง ทั้งเกมรับและรุก การเล่นเซต การแก้ไขสถานการณ์ หาจังหวะทำแต้มให้แน่นอนและคงเส้นคงวามากขึ้น ซึ่งตนก็พร้อมที่จะปรับแก้ให้ดียิ่งๆขึ้นไปเพื่อโอกาสในการคว้าแชมป์ในรายการอื่นๆต่อไป</code></pre>
<!-- /wp:code -->

<!-- wp:image {"id":38161,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/7355A2A5-C0BD-4412-B6DA-7557DEA5DE36.jpeg" alt="" class="wp-image-38161"/></figure>
<!-- /wp:image -->