<p style="text-align: center;"><strong><span style="font-size: 14pt;">"สลักทิพย์"เจ๋งทะลุรอบ8คนหวดยุโรปทัวร์</span></strong></p>
“น้องหมิว" สลักทิพย์ อุ่นเมือง นักเทนนิสเยาวชนหญิงไทย วัย 13 ปี ผ่านเข้ารอบ 8 คนสุดท้าย ในการแข่งขันเทนนิส ยุโรป จูเนียร์ ทัวร์ รุ่นอายุไม่เกิน 14 ปี สัปดาห์แรก ในรายการ "โอเพ่น เดอ เฌินส์ สต๊าด ฟรองเซ่ส์" ที่กรุงปารีส ประเทศฝรั่งเศส เมื่อคืนวันที่ 11 ก.ค. ตามเวลาประเทศไทย
<div class="text_exposed_show">

ในประเภทเยาวชนหญิงเดี่ยว รอบสาม หรือรอบ 16 คนสุดท้าย สลักทิพย์ คว้าชัยด้วยการเอาชนะ ลุยซิน่า จิโอวานนินี่ จากอาร์เจนติน่า ได้ 2-0 เซต สกอร์อยู่ที่ 6-3, 6-2 ใช้เวลาแข่งขันทั้งสิ้น 1 ชั่วโมง 24 นาที สลักทิพย์ ผ่านเข้ารอบก่อนรองชนะเลิศ หรือรอบ 8 คนสุดท้าย ซึ่งจะพบกับ โรเซ่ อาลิกซ์วิดัล นักหวดเจ้าถิ่นต่อไป

ส่วนเยาวชนชายคู่ "ปังปอนด์" รชตะ และ "น็อต" ศุภวัฒน์ แซ่อุ้ย ลงเล่นรอบ 16 คู่สุดท้าย พบกับ ลูคัส อันเดรด ดา ซิลวา และ กุสตาโว่ เทดเอสโก้ คู่หวดจากบราซิล ปรากฏว่า คู่หวดไทยปราชัยไปอย่างน่าเสียดาย 1-2 เซต 7-5, 1-6 และซูเปอร์ไทเบรก 5-10 โดยใช้เวลาแข่งขันทั้งสิ้น 1 ชั่วโมง 31 นาที

ขณะที่การแข่งขันรอบ Consolation ประเภทเยาวชนชายเดี่ยว ศุภวัฒน์ แซ่อุ้ย รอบแรก (32 คน) ได้บาย ลงเล่นรอบสอง เอาชนะ ธีโอพิเล โฌลี ของเจ้าถิ่น 2-0 เซต 6-2, 6-3 จากนั้นรอบก่อนรองชนะเลิศ เอาชนะ อูโก้ โซอาเรส จากฝรั่งเศส 2-0 เซต 6-2, 6-2 ผ่านเข้ารอบรองชนะเลิศ ซึ่งจะพบกับ ดาเนียล ราแปงเนตต้า จากอิตาลี ต่อไป

สำหรับ ศุภวัฒน์ แซ่อุ้ย, รชตะ ธรรมเจริญสถิต และ สลักทิพย์ อุ่นเมือง นั้น ได้เข้าร่วมการแข่งขันรายการดังกล่าว ในฐานะนักหวดในโครงการ "ไอทีเอฟ เอเชียน โฟร์ทีน แอนด์ อันเดอร์ จีเอสดีเอฟ ทีม ทู ยูโรป 2019" โดยมี "โค้ชเอม" น.ส.ไพรินทร์ ปัญจศิลป ผู้ฝึกสอนชาวไทย ที่ได้รับเลือกจาก สหพันธ์เทนนิสนานาชาติ (ไอทีเอฟ) เป็นผู้ดูแล

</div>
สามารถติดตามภาพการแข่งขันเติมได้ที่: http://www.ltat.org/photos/ และ Facebook<a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>

<img class="alignnone size-full wp-image-22098" src="https://www.bucket.cloudaccess9.com/ltatorg/2019/07/66762610_2456291917727095_877214643204915200_n.jpg" alt="" width="720" height="960" />