<!-- wp:paragraph {"align":"center","style":{"color":{"background":"#b0e9ac"},"typography":{"fontSize":20}}} -->
<p class="has-text-align-center has-background" style="background-color:#b0e9ac;font-size:20px"><strong>"พัชรินทร์"ล้างตา"พิมพ์รดา"สำเร็จ!<br>ทะลุ8คนหวดไทยแลนด์ แชมเปี้ยนชิพ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมเปี้ยนชิพ 2021" ครั้งที่ 1 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ที่ศูนย์พัฒนากีฬาเทนนิสแห่งชาติ เมืองทองธานี จัดขึ้นภายใต้มาตรการป้องกันโควิด-19 เมื่อวันที่ 18 ก.พ. คู่ที่น่าสนใจ ประเภทหญิงเดี่ยว รอบ 16 คนสุดท้าย "อีฟ" พัชรินทร์ ชีพชาญเดช นักหวดจากขอนแก่น วัย 26 ปี มือวาง 4 ของรายการ ดีกรีสองเหรียญทองแดงจากหญิงคู่และคู่ผสมซีเกมส์ 2019 พบดาวรุ่ง "แพตตี้" พิมพ์รดา จัตวาพรวนิช สาวกรุงเทพฯ วัย 17 ปี ทีมชาติชุดแชมป์จูเนียร์ เฟดคัพ 2019 โดยคู่นี้พบกันในรายการ "หัวหิน โอเพ่น 2020" สองครั้งล่าสุด พิมพ์รดา เป็นฝ่ายชนะทั้งหมด</p>
<!-- /wp:paragraph -->

<!-- wp:paragraph -->
<p> มาถึงการแข่งขันในแมทช์นี้ พัชรินทร์ ปรับแผนการเล่นใหม่ และสามารถทำสำเร็จ เก็บชัยชนะได้ 2 เซตรวด 6-3, 6-1 ผ่านเข้ารอบก่อนรองชนะเลิศ หรือรอบ 8 คนสุดท้าย พบกับ "ออม" วรรษชล สวัสดี นักเทนนิสวัย 21 ปี จากพิษณุโลก ที่เฉือนชนะ นาตาช่า แสงพระจันทร์ สาวลูกครึ่งไทย-ลาว วัย 18 ปี จากชัยภูมิ 2-1 เซต 6-2, 1-6 และ 6-2 </p>
<!-- /wp:paragraph -->

<!-- wp:paragraph -->
<p>ด้านชายเดี่ยว รอบ 16 คนสุดท้าย คู่ที่สู้กันสนุก เป็นการพบกันระหว่าง "บูม" กษิดิศ สำเร็จ หนุ่ม กทม. วัย 20 ปี มือ 2 ของประเทศไทย และเป็นมือวาง 2 ของรายการ ทีมชาติชุดซีเกมส์ ครั้งที่ 30 กับ "แม็กซี่" แม็กซิมัส ภราพล โจนส์ ดาวรุ่งวัย 16 ปี ลูกครึ่งไทย-ออสเตรเลีย จาก กทม. มือวาง 21 ของรายการ และสุดท้ายแล้วเป็น กษิดิศ ที่เล่นได้ตามมาตรฐานของตัวเอง เอาชนะไป 2-0 เซต 6-4, 6-4 ผ่านเข้ารอบก่อนรองชนะเลิศ พบกับ เฮนดริก โกรฮ์บรึกเกอร์ จาก กทม. ที่เอาชนะ พงศภัค เกิดลาภี จาก กทม. ด้วยสกอร์ 2-0 รีไทร์ เนื่องจาก พงศภัค เจ็บกล้ามเนื้อท้อง </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่นๆ ประเภทหญิงเดี่ยว รอบ 16 คนสุดท้าย ณัฐนิดา หลวงแนม (มือวาง1-สุโขทัย) ชนะ ญาตาวี ฉิมฉ่ำ (ศรีสะเกษ) 6-4, 6-2 มนัญชญา สว่างเเก้ว (มือวาง2-สิงห์บุรี) ชนะ รดา มานะทวีวัฒน์ (กทม.) 6-0, 6-1, อัญชิสา ฉันทะ (มือวาง5-ประจวบคีรีขันธ์) ชนะ กมลวรรณ บัวแย้ม (ชลบุรี) 6-2, 6-4 ณภัทร นิรันดร (นนทบุรี) ชนะ ธมจันทร์ มอมขุนทด (นครราชสีมา) 6-3, 6-2 ลัลนา ธาราฤดี (นครศรีธรรมราช) ชนะ ชมภู่ทิพย์ จันดาเขต (นนทบุรี) 6-1, 6-1 ศุภาพิชญ์ เกือรัมย์ (มือวาง7-กทม.) ชนะ เมลิสสา เซ (กทม.) 6-2, 6-1</p>
<!-- /wp:paragraph -->

<!-- wp:paragraph -->
<p> ประเภทชายเดี่ยว รอบ 16 คนสุดท้าย วิชยา ตรงเจริญชัยกุล (มือวาง1-กทม.) ชนะ ธีรดนย์ ต่อตระกูล (กทม.) 6-1, 6-1 ฐานทัพ สุขสำราญ (มือวาง4-ลพบุรี) ชนะ ธนกร ศรีรัตน์ (กทม.) 6-1, 6-0 กฤติน โกยกุล (มือวาง5-พังงา) ชนะ ธนภัทร นิรันดร (นนทบุรี) 7-6(8), 6-3 ภวิชญ์ สอนหลักทรัพย์ (ระยอง) ชนะ คงทรัพย์ คงคา (มือวาง3-กทม.) 7-5, 3-6, 6-2 ธนเพชร ฉันทะ (มือวาง6-ประจวบคีรีขันธ์) ชนะ ยุทธนา เจริญผล (อ่างทอง) 6-4, 7-6 (5) กันตินันท์ สูตินันท์โอภาส (ลำปาง) ชนะ ภาธร หาญชัยกุล (กทม.) 1-6, 6-2, 6-2</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่นๆ ดูรายละเอียดได้ที่ <a rel="noreferrer noopener" href="https://www.tour.ltat.org/tournaments-factsheet-acceptance-OTA1IyMjMQ==.html?fbclid=IwAR2kWH0RMF6JJN4-fzbQM05JPia9LDPu8uS5jbfjl6dckbU3XniYFWYVf24" target="_blank">https://www.tour.ltat.org/tournaments-factsheet...</a></p>
<!-- /wp:paragraph -->

<!-- wp:paragraph -->
<p>ส่วนภาพ สามารถดูเพิ่มเติมได้ที่ <a rel="noreferrer noopener" href="https://www.ltat.org/photos/?fbclid=IwAR1hc8mURoiR_EuKr--G70tpexczuXxfWno3OKZ30JCjGKvRJ9Rl0XNOt4E" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":26660,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/150366416_3923953777627561_225588608095305969_o-1024x683.jpg" alt="" class="wp-image-26660"/></figure>
<!-- /wp:image -->