<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a356"}}} -->
<p class="has-text-align-center has-vce-bg-color has-text-color has-background" style="background-color:#00a356;font-size:22px"><strong>"สุชัย" ปลุกขวัญเทนนิสไทยสู้ศึกซีเกมส์<br>ย้ำแจกอัดฉีดเหรียญทองละ 1 ล้านบาท</strong></p>
<!-- /wp:paragraph -->

<!-- wp:code -->
<pre class="wp-block-code"><code>       เมื่อวันที่ 2 พฤษภาคม 2566 ณ ศูนย์พัฒนากีฬาเทนนิสแห่งชาติ เมืองทองธานี นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานกล่าวให้โอวาทแก่นักกีฬาเทนนิสทีมชาติไทยและเจ้าหน้าที่ ที่จะเดินทางไปร่วมการแข่งขันกีฬาซีเกมส์ ครั้งที่ 32 ระหว่างวันที่ 5-17 พฤษภาคม 2566 ณ กรุงพนมเปญ ประเทศกัมพูชา โดยมี พลโท อุชุกร สาครนาวิน อุปนายกสมาคมฯ และนายวิเชษฐ์ ทีปกากร อุปนายกสมาคมฯ ในฐานะผู้จัดการทีมซีเกมส์ ครั้งที่ 32 ร่วมด้วย
       นายสุชัย กล่าวว่า ในการแข่งขันซีเกมส์ครั้งนี้ ตนหวังให้ทุกคนตั้งใจ มีสมาธิในการแข่งขัน มุ่งมั่นทำหน้าที่ สร้างชื่อเสียงให้บ้านเมือง ยังเชื่อมั่นด้วยศักยภาพของนักกีฬาทุก ๆ คนว่าจะสามารถสร้างผลงานได้ดีไม่แพ้กับครั้งก่อนที่คว้ามา 4 เหรียญทอง ตนขอยืนยันเหมือนเดิมว่า หากครั้งนี้ได้เหรียญทอง จะมอบโบนัสเงินอัดฉีดให้เหรียญทองละ 1 ล้านบาทเหมือนซีเกมส์ครั้งที่แล้ว และขอให้ทุกคนที่เดินทางไปแข่งขันเพื่อประเทศชาติในรอบนี้ เดินทางโดยปลอดภัย สมหวังและประสบความสำเร็จจากการแข่งขัน
       จากนั้น นายสุชัย ได้นำเงินส่วนตัวมอบให้นักกีฬาเทนนิสทีมชาติไทยและเจ้าหน้าที่ จำนวน 19 คน โดยมอบให้คนละ 20,000 บาท รวมเป็นเงินทั้งสิ้น 380,000 บาท เพื่อเป็นขวัญกำลังใจให้ทุกคนในการทำหน้าที่เพื่อประเทศไทยในการแข่งขันกีฬาซีเกมส์ ครั้งที่ 32 ซึ่งสมาคมกีฬาลอนเทนนิสฯ ได้ตั้งเป้าไว้ที่ 2 เหรียญทอง และยังหวังเพิ่มอีกด้วย โดยซีเกมส์ ครั้งที่ 32 มีการชิงชัยทั้งสิ้น 7 เหรียญทอง จาก 7 ประเภท ได้แก่ ทีมชาย, ทีมหญิง, ชายเดี่ยว, หญิงเดี่ยว, ชายคู่, หญิงคู่ และคู่ผสม
       คณะเทนนิสทีมชาติไทยชุดซีเกมส์ ครั้งที่ 32 ประกอบด้วย นายวิเชษฐ์ ทีปกากร ผู้จัดการทีม, นายธนากร ศรีชาพันธุ์ ผู้ฝึกสอนทีมชาย, นายพชรพล คำสมาน ผู้ฝึกสอนทีมหญิง, นายวิทยา สำเร็จ ผู้ช่วยผู้ฝึกสอน ส่วนนักกีฬาชาย ได้แก่ กษิดิศ สำเร็จ, ฐานทัพ สุขสำราญ, ปรัชญา อิสโร, ยุทธนา เจริญผล, พลภูมิ โควาพิทักษ์เทศ สำหรับนักกีฬาหญิง เพียงธาร ผลิพืช, ลักษิกา คำขำ, ลัลนา ธาราฤดี, อัญชิสา ฉันทะ, พัณณิน โควาพิทักษ์ ร่วมด้วย นายวีรภัทร สิริจริยาพร นักวิทยาศาสตร์การกีฬา, นายบุญมี โพธิ์ไพจิตร เจ้าหน้าที่นวด และนางสาวสุดารัตน์ อภิบาลทวีสกุล นักกายภาพบำบัด
       สำหรับผลงานของทีมเทนนิสไทยในกีฬาซีเกมส์ ครั้งที่ 31 ที่ประเทศเวียดนาม ทีมเทนนิสไทยได้ทั้งหมด 4 เหรียญทอง 3 เหรียญเงิน และ 2 เหรียญทองแดง (จากที่มีชิงทั้งสิ้น 7 เหรียญทอง) ส่งให้ทีมเทนนิสไทยได้ครองเจ้าเหรียญทองในซีเกมส์ ครั้งที่ 31
       อนึ่ง คณะเทนนิสทีมชาติไทย จะสมทบกับทัพนักกีฬาไทย ออกเดินทางจากท่าอากาศยานสุวรรณภูมิ มุ่งหน้าไปยังประเทศกัมพูชา ในวันที่ 4 พฤษภาคมนี้  ด้วยสายการบิน ไทยสมายล์แอร์เวย์ เที่ยวบิน WE586 เวลา 07.30 น.</code></pre>
<!-- /wp:code -->

<!-- wp:image {"id":37115,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/68EF131F-B38B-4155-A348-81586D0F1E31-1024x849.jpeg" alt="" class="wp-image-37115"/></figure>
<!-- /wp:image -->