<!-- wp:paragraph {"align":"center","style":{"typography":{"fontSize":20},"color":{"background":"#c7ece5"}}} -->
<p class="has-text-align-center has-background" style="background-color:#c7ece5;font-size:20px"><strong>"อัญชิสา-ชมภู่ทิพย์" ควงคู่เข้ารอบก่อนรองฯศึกเทนนิสอาชีพที่ตูนิเซีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง ไอทีเอฟ เวิลด์ ทัวร์ รายการ "W15 โมนาสตีร์" ชิงเงินรางวัลรวม 15,000 ดอลลาร์สหรัฐ หรือราว 495,000 บาท ที่ประเทศตูนิเซีย เมื่อคืนวันที่ 14 กันยายน รอบแรก ประเภทหญิงคู่ ซึ่ง "ออมสิน" อัญชิสา ฉันทะ จับคู่กับ "พราว" ชมภู่ทิพย์ จันดาเขต ลงแข่งขันพบกับ สนีฮาล มานี จากอินเดีย กับ เอริน่า โซโลมาติน่า จากรัสเซีย โดยผลปรากฎว่า คู่นักหวดสาวไทยเล่นได้เข้าขากันดีกว่าทำให้ชนะไป 2-0 เซตด้วยสกอร์ 6-1 และ 6-4 อัญชิสา กับ ชมภู่ทิพย์ ควงคู่ทะลุเข้ารอบก่อนรองชนะเลิศทันที</p>
<!-- /wp:paragraph -->

<!-- wp:paragraph -->
<p>วันเดียวกันศึกเทนนิสอาชีพชาย ไอทีเอฟ เวิลด์ ทัวร์ รายการ "M15 โมนาสตีร์" ชิงเงินรางวัลรวม 15,000 ดอลลาร์สหรัฐ หรือราว 495,000 บาท มีการแข่งขันรอบคัดเลือก ประเภทชายเดี่ยว รอบสุดท้าย 2 นักหวดชายไทย ธนเพชร ฉันทะ กับ ณัฐสิทธิ์ กุลสุวรรณ์ พลาดท่าปราชัยให้คู่แข่งขันชวดโอกาสเข้าเมนดรอว์ไปอย่างน่าเสียดาย โดย ธนเพชร มือวาง 4 ของรอบคัดเลือก มืออันดับ 1499 เอทีพีแรงกิ้ง แพ้ แมธิอัส เซาท์คอมป์ นักเทนนิสสหราชอาณาจักร 6-7(5), 2-6</p>
<!-- /wp:paragraph -->

<!-- wp:paragraph -->
<p>ขณะที่ ณัฐสิทธิ์ มือ 2050 เอทีพีแรงกิ้ง แพ้ ปาเรซ ดาฮิยา นักเทนนิสอินเดีย มือวาง 2 ของรอบคัดเลือก มืออันดับ 1343 เอทีพีแรงกิ้ง 5-7 และ 2-6 <br>นอกจากนี้ ณัฐสิทธิ์ กับ ธนเพชร ได้จับคู่กับลงแข่งรอบเมนดรอว์ ประเภทชายคู่ รอบแรก พบกับคู่มือวาง 1ของรายการชาวญี่ปุ่น เคนโตะ ทาเคอูชิ กับ เรียวตะ ทานูมะ ปรากฎว่า คู่นักหวดไทยเป็นฝ่ายปราชัย 0-2 เซตด้วยสกอร์ 1-6 และ 2-6</p>
<!-- /wp:paragraph -->

<!-- wp:paragraph -->
<p>วันเดียวกัน เครดิต ไชยรินทร์ เยาวชนวัย 17 ปี ได้จับคู่กับ อีฟจินี่ ฟิลิปปอฟ จากรัสเซีย ลงแข่งชายคู่ รอบแรก ปรากฎว่าทั้งคู่พลาดท่าพ่ายคู่มือวาง 4 ของรายการจากญี่ปุ่น เทเซอิ อิชิกาว่า กับ โคซูเกะ โอกูระ 2-6 และ 2-6</p>
<!-- /wp:paragraph -->

<!-- wp:image {"id":28519,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/09/241837300_4545408082148791_2809926186014050491_n-768x1024.jpg" alt="" class="wp-image-28519"/></figure>
<!-- /wp:image -->