<!-- wp:paragraph {"align":"center","style":{"typography":{"fontSize":22},"color":{"background":"#b5ecd1"}}} -->
<p class="has-text-align-center has-background" style="background-color:#b5ecd1;font-size:22px"><strong>"พัชรินทร์"โค่นเต็ง1-กอดคอ"รวงข้าว"<br>ทะยานตัดเชือกหวดไอทีเอฟที่เชียงราย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ เมนส์ เอเชีย/โอเชียเนีย ครั้งที่ 4" ชิงเงินรางวัลรวม 15,000 ดอลลาร์สหรัฐ หรือประมาณ 483,600 บาท และ "ไอทีเอฟ วีเมนส์ เอเชีย/โอเชียเนีย ครั้งที่ 4" ชิงเงินรางวัลรวม 15,000 ดอลลาร์สหรัฐ หรือประมาณ 483,600 บาท ที่สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 29 เม.ย. 2565 มีนักเทนนิสไทยผ่านเข้ารอบรองชนะเลิศได้สำเร็จ
       ประเภทหญิงเดี่ยว รอบก่อนรองชนะเลิศ "อีฟ" พัชรินทร์ ชีพชาญเดช นักเทนนิสทีมชาติไทย วัย 27 ปี มือ 1050 ของโลก ออกแรงหวด 2 ชั่วโมงเต็ม โค่น "เต็ง 1" ซุน ฟาง หยิง นักหวดจีนวัย 27 ปี อดีตมือ 167 ของโลก และปัจจุบันเป็นมือ 442 ของโลก ด้วยการเฉือนชนะ 2-1 เซต 6-4, 6-7(5-7) และ 6-4 ส่งให้ พัชรินทร์ ทะยานสู่รอบรองชนะเลิศ ซึ่งนับเป็นสัปดาห์ที่สองติดต่อกันที่ผ่านเข้าถึงรอบนี้ โดย พัชรินทร์ จะตัดเชือกกับ หม่า เย่อซิน มือวาง 3 จากจีน ที่ชนะ พัณณิน โควาพิทักษ์เทศ 6-3, 6-2
       ด้าน "รวงข้าว" ลัลนา ธาราฤดี ดาวรุ่งวัย 17 ปี มือ 1 เยาวชนไทย และมือ 54 เยาวชนโลก ดีกรีทีมชาติไทยชุดใหญ่ ก็สามารถผ่านเข้ารอบรองชนะเลิศได้เช่นกัน หลังจากลงแข่งขันรอบก่อนรองชนะเลิศและสามารถเอาชนะ มิชิกะ โอเซกิ มือวาง 7 จากญี่ปุ่น มือ 701 ของโลก 2-0 เซต 6-2 และ 6-4 โดย ลัลนา จะตัดเชือกกับ ฮารุนะ อาราคาวะ มือวาง 2 จากญี่ปุ่น ที่เข้ารอบด้วยการชนะ โฮ ชิง วู มือวาง 5 จากฮ่องกง 3-6, 6-2 และ 6-4
       ขณะที่ประเภทชายคู่ "ณัฐ" ปรัชญา อิสโร และ "แซค" ฐานทัพ สุขสำราญ สองนักหวดทีมชาติไทยชุดสู้ศึกเดวิสคัพ 2022 ผ่านเข้ารอบชิงชนะเลิศโดยไม่ต้องออกแรงหวด หลังจากในรอบรองฯ ชนะผ่าน เดย์เน เคลลีย์ และ คาลั่ม พัตเตอร์กิล คู่นักหวดจากออสเตรเลีย (เดย์เน เคลลีย์ เจ็บแขนซ้าย) โดย ปรัชญา และ ฐานทัพ จะชิงชนะเลิศกับ ชินจิ ฮาซาวะ และ ยูตะ ชิมิซุ คู่มือวาง 4 จากญี่ปุ่น ที่ชนะผ่านคู่ของ ชาญไชย สุขตนเอง และ โอมาร์ เจสิก้า จากออสเตรเลีย (โอมาร์ เจสิก้า เจ็บแขนขวา)
       สำหรับผลการแข่งขันคู่อื่น ชายเดี่ยว รอบก่อนรองชนะเลิศ ยุทธนา เจริญผล แพ้ มาโกโตะ โอชิ (ญี่ปุ่น) 3-6, 6-4, 4-6 ทาคุโตะ นิกิ (ญี่ปุ่น) ชนะ โอมาร์ เจสิก้า (มือวาง7-ออสเตรเลีย) 1-0Ret.(เจ็บแขนขวา) เอส ดี ปราจวาล เดฟ (อินเดีย) ชนะ ยูตะ ชิมิซุ (มือวาง6-ญี่ปุ่น) 7-5, 6-3 รูบิน สเตแธม (นิวซีแลนด์) ชนะ เรียวตะ ทานุมะ (มือวาง8-ญี่ปุ่น) 6-7(5-7), 7-6(7-2) และ 6-3
       หญิงคู่ รอบรองชนะเลิศ สลักทิพย์ อุ่นเมือง-ภาวินี ร่วมรักษ์ แพ้ เกา ซินหยู-ซุน ฟาง หยิง (จีน) 2-6, 3-6 พัชรินทร์ ชีพชาญเดช-พัณณิน โควาพิทักษ์เทศ (คู่มือวาง 2) แพ้ หม่าน หยิง แม็กกี้ อึ้ง-โฮ ชิง วู (คู่มือวาง3-ฮ่องกง) 3-6, 7-5 และซูเปอร์ไทเบรก 8-10</code></pre>
<!-- /wp:code -->

<!-- wp:image {"id":31823,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/F27FDDE8-6583-412B-B0B7-6C0AE55D215D-1024x683.jpeg" alt="" class="wp-image-31823"/></figure>
<!-- /wp:image -->