<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>ทีมหวดสาวไทยหวังประเดิมอัดอินเดีย<br>สถิติพบกัน9ครั้งเหนือกว่าใน"บีเจเคคัพ"</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวการแข่งขันเทนนิสชิงแชมป์โลก ประเภททีมหญิง รายการ "2023 บิลลี จีน คิง คัพ บาย เกนบริดจ์" หรือชื่อย่อ "บีเจเค คัพ" โซนเอเชีย/โอเชียเนีย กลุ่ม 1 ที่กรุงทาชเคนต์ ประเทศอุซเบกิสถาน ระหว่างวันที่ 11-15 เม.ย.2566 ล่าสุด มีการประชุมผู้จัดการทีมและกัปตันทีมจากทุกชาติที่เข้าร่วมการแข่งขัน เพื่อประกบคู่และวางโปรแกรมการแข่งขัน</p>
<!-- /wp:paragraph -->

<!-- wp:paragraph -->
<p>"โค้ชเอ็กซ์" นายพชรพล คำสมาน กัปตันทีมไทย กล่าวว่า ในการประชุมได้มีการแจ้งว่าจะไม่มีการประกบคู่และวางโปรแกรมการแข่งขันทั้ง 5 แมตช์ แต่จะแจ้งว่า จะต้องเจอกับทีมใดในวันรุ่งขึ้น หลังจบการแข่งขันของแต่ละวันแล้ว ถือเป็นการเปลี่ยนกฎที่ทำให้ลุ้นสนุกมากขึ้น เพราะแต่ละทีมจะวางแผนครอบคลุม 5 วันไม่ได้ว่าจะจัดใครลงสนามก่อนหลัง</p>
<!-- /wp:paragraph -->

<!-- wp:paragraph -->
<p>สำหรับแมตช์แรกของไทย จะประเดิมพบกับ อินเดีย ซึ่งเป็นทีมวางอันดับ 3 ของรายการ ถือว่าหนักพอสมควร เพราะมีมือ 1 ที่เล่นดี และทั้ง 5 คน มีความใกล้เคียงกัน ส่วนไทยจะต้องวางแผนกันอีกครั้ง ทุกคนมีความพร้อม อยากเริ่มต้นด้วยการเก็บชัยชนะก่อน เพื่อขวัญกำลังใจที่ดี และจะได้เล่นด้วยความมั่นใจในแมตช์ต่อ ๆ ไป</p>
<!-- /wp:paragraph -->

<!-- wp:paragraph -->
<p>ดร.ทวีศักดิ์ ศิลกุล ผู้จัดการทีมไทย กล่าวว่า เมื่อมีการเปลี่ยนแปลงการแจ้งโปรแกรมแข่งขัน ทำให้ต้องส่งมือดีลงสนามเป็นหลักไปก่อน เพราะวางแผนล่วงหน้าทั้ง 5 วันไม่ได้ ทำให้ต้องเน้นเก็บแต้มในแต่ละวันให้ได้มากที่สุด โดยเฉพาะมือเดี่ยว ต้องให้ "เอิร์ธ" เพียงธาร ผลิพืช มือ 1 ของไทย และ "ลักส์" ลักษิกา คำขำ มือ 2 ลงเก็บแต้มเป็นหลัก ส่วนน้อง ๆ "ไหม" มนัญชญา สว่างแก้ว, "แน็ต" พัณณิน โควาพิทักษ์เทศ และ "ออมสิน" อัญชิสา ฉันทะ จะได้โอกาสแน่นอน ถ้าผลที่ออกมาเหมาะสมกับไทย</p>
<!-- /wp:paragraph -->

<!-- wp:paragraph -->
<p>"ถ้ามือเดี่ยวชนะได้ทั้ง 2 มือแล้ว ก็อาจจะส่งมือรองไปเล่นเดี่ยว เพื่อถนอมร่างกาย เพียงธาร และ ลักษิกา เอาไว้ในแมตช์ถัดไป โดยสามารถเปลี่ยนชื่อการแข่งขันประเภทคู่ได้ก่อนลงสนาม 15 นาที"</p>
<!-- /wp:paragraph -->

<!-- wp:paragraph -->
<p>ในส่วนการแข่งขันนั้น จะเริ่มคู่แรกด้วยเดี่ยวมือ 2 ต่อด้วยเดี่ยวมือ 1 และปิดท้ายด้วยประเภทคู่ ต้องแข่งขันทุกคู่ ถึงแม้จะชนะเดี่ยว 2-0 คู่ไปแล้ว เนื่องจากมีผลต่อการจัดอันดับในตารางคะแนน สำหรับโปรแกรมแมตช์แรกของทั้ง 6 ทีม ทีมไทย จะพบ อินเดีย, จีน พบ อุซเบกิสถาน และ เกาหลีใต้ พบ ญี่ปุ่น</p>
<!-- /wp:paragraph -->

<!-- wp:paragraph -->
<p>สำหรับสถิติการเจอกันของทีมนักหวดสาวไทย กับ อินเดีย ในรายการนี้ เคยเจอกันมา 9 ครั้ง ไทยชนะ 6 ครั้ง แพ้ 3 ครั้ง ครั้งล่าสุดเจอกันในกลุ่ม 1 ของโซนเอเชีย/โอเชียเนีย เมื่อปี 2019 ครั้งนั้นไทยแพ้ 1-2 คู่</p>
<!-- /wp:paragraph -->

<!-- wp:paragraph -->
<p>ทั้งนี้ จากอันดับโลก 6 ทีม ทีมไทย อยู่ที่อันดับ 47 ของโลก เป็นทีมวาง 6 ของรายการ ด้านทีมวาง 1 ได้แก่ ญี่ปุ่น (อันดับ 19 ของโลก) ทีมวาง 2 จีน (อันดับ 21 ของโลก) ทีมวาง 3 อินเดีย (อินเดีย 27 ของโลก) ทีมวาง 4 เกาหลีใต้ (อันดับ 32 ของโลก) และทีมวาง 5 อุซเบกิสถาน (อันดับ 39 ของโลก)</p>
<!-- /wp:paragraph -->

<!-- wp:image {"id":36864,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/49D42761-47FF-4E4D-8121-51FBB2B04601.jpeg" alt="" class="wp-image-36864"/></figure>
<!-- /wp:image -->