<p style="text-align: center;"><strong><span style="font-size: 14pt;">“ไทย” ชน “ซีเรีย” รอบ 8 ทีมจูเนียร์เดวิสคัพ</span></strong></p>

การแข่งขันเทนนิสเยาวชนชิงแชมป์โลก ประเภททีมชาย รุ่นอายุไม่เกิน 16 ปี รายการ "จูเนียร์ เดวิสคัพ บาย บีเอ็นพี พาริบาส์ 2019" รอบคัดเลือกรอบสุดท้ายของโซนเอเชีย/โอเชียเนีย ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 10 เม.ย. เป็นรอบแบ่งกลุ่มนัดสุดท้าย ในกลุ่ม ซี ทีมไทย ทีมวางอันดับ 4 ได้แก่ "ต้นไม้" ธนภัทร นิรันดร, "เจเจ" กันตินันท์ สูตินันท์โอภาส, "ฟิวเจอร์" ชิษณุพงศ์ โภคินเศรษฐศิริ และมี นายวีรภัทร ดอกไม้คลี่ เป็นกัปตัน<span class="text_exposed_show">ทีม พบกับ ไต้หวัน ทีมวางอันดับ 5 โดยทั้งสองทีมมีสถิติชนะมาทีมละ 2 แมทช์เท่ากัน ทำให้การพบกันในแมทช์นี้ เป็นการชิงตำแหน่งอันดับ 1 ของกลุ่ม ซี</span>
<div class="text_exposed_show">

ผลการแข่งขัน ปรากฎว่า คู่แรก เดี่ยวมือ 2 กันตินันท์ สูตินันท์โอภาส ไม่ทำให้กองเชียร์ผิดหวัง เอาชนะ หวง หยู เฉียง ได้ 2 เซตรวด 6-2, 7-5 จากนั้น เดี่ยวมือ 1 ธนภัทร นิรันดร ก็เก็บชัยชนะได้เช่นกัน เมื่อเอาชนะ หยาง ไข่ เฉียง ได้ 2-0 เซต 6-3, 6-4 ขณะที่ประเภทคู่ ทั้งสองทีมตกลงไม่ทำการแข่งขัน ทำให้ ทีมไทย ชนะ ทีมไต้หวัน รวม 2-0 คู่ ส่วนอีกคู่ในสายเดียวกัน ปากีสถาน ชนะ ฟิลิปปินส์ 3-0 คู่ ส่งผลให้จบรอบแบ่งกลุ่ม ทีมไทย รั้งอันดับ 1 ของกลุ่ม ซี, อันดับ 2 ไต้หวัน, อันดับ 3 ปากีสถาน, อันดับ 4 ฟิลิปปินส์ โดยไทยและไต้หวัน ได้เข้ารอบก่อนรองชนะเลิศต่อไป

ในรอบก่อนรองชนะเลิศ ทีมไทย (อันดับ 1 กลุ่ม ซี) จะพบกับ ทีมซีเรีย (อันดับ 2 กลุ่มเอ), ญี่ปุ่น (อันดับ 1 กลุ่ม เอ) จะพบ ไต้หวัน (อันดับ 2 กลุ่ม ซี), ออสเตรเลีย (อันดับ 1 กลุ่ม ดี) จะพบ เกาหลีใต้ (อันดับ 2 กลุ่ม บี) และ นิวซีแลนด์ (อันดับ 2 กลุ่ม ดี) จะพบกับ ฮ่องกง (อันดับ 1 กลุ่ม บี)

การแข่งขันเทนนิส “จูเนียร์ เดวิสคัพ บาย บีเอ็นพี พาริบาส์ 2019” รอบคัดเลือกโซนเอเชีย/โอเชียเนีย จะคัดเอา 4 ทีมสุดท้าย เข้าไปแข่งขัน "จูเนียร์ เดวิสคัพ บาย บีเอ็นพี พาริบาส์ ไฟนอลส์ 2019" หรือรอบสุดท้ายของโลก ระหว่างวันที่ 25-30 กันยายน 2562 ที่ประเทศสหรัฐอเมริกา ต่อไป

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>