<!-- wp:paragraph {"align":"center","textColor":"vce-bg","style":{"color":{"background":"#4500a3"}}} -->
<p class="has-text-align-center has-vce-bg-color has-text-color has-background" style="background-color:#4500a3"><strong>"พล"ชนะหวุดหวิด-"โยษิตา"โค่นมือวาง<br>ทะยานเข้ารอบศึกไอทีเอฟที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ เมนส์ เซอร์กิต 1" และ "ไอทีเอฟ วีเมนส์ เซอร์กิต 1" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 546,000 บาท รวม 2 รายการอยู่ที่ 1,092,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 4 มิ.ย.2566 เป็นการแข่งขันวันแรก
       ประเภทชายเดี่ยว คัดเลือกรอบแรก ระหว่างนักเทนนิสไทย พล วัฒนกูล อายุ 27 ปี มือวาง 12 และมือ 1613 ของโลก พบกับ ศิวณัฏฐ์ อุ้ยตยะกุล วัย 18 ปี ที่ยังไม่มีอันดับโลก แต่ทว่าสู้กับนักหวดรุ่นพี่ได้อย่างสนุก ตั้งแต่เซตแรกจนถึงเซตสาม ซึ่งดวลซูเปอร์ไทเบรกตัดสิน และเป็น พล ที่แม้จะแพ้ในเซตแรก แต่ก็ใช้ประสบการณ์พาตัวเองแซงเอาชนะได้อย่างหวุดหวิด สรุป พล ชนะ 2-1 เซต 6-7 ไทเบรก 4-7, 7-5 และซูเปอร์ไทเบรก 10-8 พลผ่านเข้าสู่การคัดเลือกรอบสองหรือรอบสุดท้าย ไปพบกับ หยิน แบง ชูโอ จากไต้หวัน ที่ชนะ กฤติน โกยกุล ของไทย 6-4, 6-3
       ด้านหญิงเดี่ยว คัดเลือกรอบแรก โยษิตา ศรีพร นักหวดสุราษฎร์ธานี วัย 16 ปี ที่ยังไม่มีอันดับโลก และได้ไวลด์การ์ดหรือสิทธิพิเศษเข้าร่วมการแข่งขัน พบกับ ไอวิชการ์ กุปตะ นักหวดอินเดีย วัย 22 ปี มืออันดับ 990 ไอทีเอฟ แร้งกิ้ง และเป็นมือวาง 11 ของรอบคัดเลือก ปรากฏว่า โยษิตา ที่แม้เป็นรองคู่แข่งขัน แต่สามารถต่อกรได้อย่างสนุก ชนิดที่ต้องดวลกัน 3 เซต ก่อนที่ โยษิตา ของไทย ที่หวดด้วยความมั่นใจ จะเป็นฝ่ายเฉือนชนะ 2-1 เซต ซึ่งเซตแรก 6-7 ไทเบรก 0-7 เซตสอง 7-6 ไทเบรก 7-5 และซูเปอร์ไทเบรก 10-1 ส่งผลให้ โยษิตา ผ่านเข้าสู่การคัดเลือกรอบสองหรือรอบสุดท้าย ไปพบกับ ลัลดา กำหอม ที่โชว์ฟอร์มยอดเยี่ยม ล้มมือวาง 5 ของรายการอย่าง คานาโกะ โอซาฟุเนะ 2-0 เซต 6-3, 6-3
       ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว คัดเลือกรอบแรก ภวิชญ์ สอนหลักทรัพย์ (วาง 9) ชนะ กันตินันท์ สูตินันท์โอภาส 6-4, 6-1 ปูนทอง โกมลพิสุทธิ์ ชนะ อิสลาม โอริน (วาง 8 คาซัคสถาน) 6-4, 6-4 คงทรัพย์ คงคา (วาง 5) ชนะ มุ่งมั่น โอมอารักษ์ 6-1, 6-0 ณัฐสิทธิ์ กุลสุวรรณ์ (วาง 15) ชนะ สกลวรรธน์ ไตรสัตยา 6-0, 6-2
       ทรงฤทธิ์ เดวิด จั่นบุบผา แพ้ อภินาฟ ซันจีฟ ชานมูแกม (วาง 7 อินเดีย) 1-6, 0-6 เลิศชัย รณรงค์ แพ้ เจค ภักเดีย (วาง 16 สหรัฐฯ) 1-6, 2-6 วิธวินท์ สิงหการ แพ้ เรียวทาโร่ ทากูจิ (วาง 3 ญี่ปุ่น) 1-6, 0-6 ชนน พูลสวัสดิ์ แพ้ วู ฮา มินห์ ดัค (วาง 4 เวียดนาม) 3-6, 5-7
       หญิงเดี่ยว คัดเลือกรอบแรก พิมพ์มาดา ทองคำ (วาง 12) ชนะ เบียงก้า คอมปูเอสโต้ (ออสเตรเลีย) 6-3, 6-1 ธมจันทร์ มอมขุนทด (วาง 3) ชนะ ธนัชพร ยังโหมด 3-6, 6-0 และซูเปอร์ไทเบรก 12-10 กมรวรรณ ก้อนศิลา (ไวลด์การ์ด) แพ้ จาง เจียเล่อ (วาง 7 จีน) 3-6, 1-6
       พิมพ์มาดา ลิม (ไวลด์การ์ด) แพ้ เอลิส เซอะ (วาง 13 นิวซีแลนด์) 6-2, 6-0 วราภรณ์ เมืองโพธิ์ (ไวลด์การ์ด) แพ้ ซาเนล รัสเตโมว่า (วาง 6 คาซัคสถาน) 1-6, 0-6 ญาตาวี ฉิมฉ่ำ แพ้ อีลอยส์ เดอ มอยจ์ (วาง 10 เนเธอร์แลนด์) 3-6, 6-7(6-8)</code></pre>
<!-- /wp:code -->

<!-- wp:image {"id":37580,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/1275C155-0FDD-4536-9192-AF69C199B1B9-1024x683.jpeg" alt="" class="wp-image-37580"/></figure>
<!-- /wp:image -->