<!-- wp:paragraph {"align":"center","style":{"typography":{"fontSize":20},"color":{"background":"#b8ced8"}}} -->
<p class="has-text-align-center has-background" style="background-color:#b8ced8;font-size:20px"><strong>เจ๋ง! "คุณานันท์" ผงาดคว้าแชมป์ชายเดี่ยวดาวรุ่งญี่ปุ่นได้ฝ่ายหญิงหวดไอทีเอฟที่ไทย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส รายการ ITF Juniors World Tennis Tour J30 (1) หรือ ไอทีเอฟ จูเนียร์ส เวิลด์ เทนนิส ทัวร์ เจ30 (1) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 10 ส.ค. 2567 เป็นวันสุดท้าย โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา ประเภทหญิงเดี่ยว รอบชิงชนะเลิศ นักเทนนิสดาวรุ่งของญี่ปุ่นโคจรมาพบกัน ริโฮะ โกโตะ อายุ 13 ปี มืออันดับ 3,505 เยาวชนโลก พบกับ มิกุ คิตะโอกะ อายุ 14 ปี มือวางอันดับ 2 ของรายการ และมืออันดับ 951 เยาวชนโลก และผลการแข่งขัน ปรากฎว่า เป็น ริโฮะ ที่เล่นได้ดี ปราบมือวางอันดับ 2 ของรายการลงได้สำเร็จ เอาชนะได้ 2 เซตรวด ด้วยสกอร์ 6-2 และ 6-4</p>
<!-- /wp:paragraph -->

<!-- wp:paragraph -->
<p>ริโฮะ คว้าแชมป์ประเภทหญิงเดี่ยวไปครอง ซึ่งนับเป็นแชมป์ไอทีเอฟ เวิลด์ จูเนียร์ ครั้งแรก หลังจากลงสนามแข่งขันรายการของไอทีเอฟ เวิลด์ จูเนียร์ ได้เพียง 5 รายการเท่านั้น ซึ่งรวมรายการนี้ด้วย ขณะเดียวกัน ริโฮะ ยังได้คะแนนสะสมอันดับเยาวชนโลก จำนวน 30 คะแนน ในขณะที่ มิกุ รองแชมป์หญิงเดี่ยว ได้รับคะแนน จำนวน 18 คะแนน ขณะที่แชมป์ประเภทชายเดี่ยว ได้แก่ "พุฒิ" คุณานันท์ พันธราธร นักเทนนิสเยาวชนไทย วัย 16 ปี มือวางอันดับ 2 ของรายการ และมืออันดับ 631 เยาวชนโลก ซึ่งเป็นแชมป์ไอทีเอฟ เวิลด์ จูเนียร์ รายการแรกของ คุณานันท์ พร้อมกันนี้ ยังได้รับคะแนนสะสมอันดับเยาวชนโลก จำนวน 30 คะแนนด้วย</p>
<!-- /wp:paragraph -->

<!-- wp:image {"id":44742,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/454354408_914418864054430_9185958859332539456_n-1024x683.jpg" alt="" class="wp-image-44742"/></figure>
<!-- /wp:image -->