<!-- wp:paragraph {"align":"center","textColor":"vce-bg","style":{"color":{"background":"#00a1a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a1a3;font-size:22px"><strong>นักเทนนิสโลกถึงปักษ์ใต้แล้ว<br>ร่วมล่าแชมป์ที่ "วลัยลักษณ์" - แฟนกีฬาเข้าชมฟรี</strong></p>
<!-- /wp:paragraph -->

<!-- wp:code -->
<pre class="wp-block-code"><code>       มหาวิทยาลัยวลัยลักษณ์ จังหวัดนครศรีธรรมราช ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสอาชีพชายและหญิงนานาชาติ สะสมคะแนนโลกของ สหพันธ์เทนนิสนานาชาติ (ไอทีเอฟ) ไทยแลนด์-ไอทีเอฟ เวิลด์ เทนนิส ทัวร์ 2023 ช่วงเดือนพฤษภาคม-กันยายน 2566 รวมทั้งสิ้น 18 รายการ ณ สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์
       การแข่งขันในสัปดาห์แรก จะจัดศึกเทนนิสอาชีพชาย รายการ "ไอทีเอฟ เมนส์ เซอร์กิต ทัวร์ 2023 (1)" ชิงเงินรางวัลรวม 15,000 ดอลลาร์สหรัฐ หรือประมาณ 518,100 บาท ระหว่างวันที่ 28 พฤษภาคม-4 มิถุนายน 2566 ควบคู่ไปกับ เทนนิสอาชีพหญิง รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 4 ชิงเงินรางวัลรวม 25,000 ดอลลาร์สหรัฐ หรือประมาณ 863,500 บาท ระหว่างวันที่ 29 พฤษภาคม-4 มิถุนายน 2566
       จากนั้นสัปดาห์ที่ 2 ระหว่างวันที่ 4-11 มิถุนายน 2566 จะเป็นการแข่งขันเทนนิสอาชีพชาย รายการ "ไอทีเอฟ เมนส์ เซอร์กิต 1" ชิงเงินรางวัลรวม 15,000 ดอลลาร์สหรัฐ หรือประมาณ 518,100 บาท ควบคู่ไปกับ เทนนิสอาชีพหญิง รายการ "ไอทีเอฟ วีเมนส์ เซอร์กิต 1" ชิงเงินรางวัลรวม 15,000 ดอลลาร์สหรัฐ หรือประมาณ 518,100 บาท
       และสัปดาห์ที่ 3 ระหว่างวันที่ 11-18 มิถุนายน 2566 การแข่งขันเทนนิสอาชีพชาย รายการ "ไอทีเอฟ เมนส์ เอเชีย/โอเชียเนีย 2023 ชิงเงินรางวัลรวม 25,000 ดอลลาร์สหรัฐ หรือประมาณ 863,500 บาท กับเทนนิสอาชีพหญิง รายการ "ไอทีเอฟ วีเมนส์ เอเชีย/โอเชียเนีย 2023" ชิงเงินรางวัลรวม 15,000 ดอลลาร์สหรัฐ หรือประมาณ 518,100 บาท
       ผู้สื่อข่าวรายงานว่า เมื่อวันที่ 27 พฤษภาคม ที่ผ่านมา มีนักเทนนิสชายและหญิงจากประเทศต่าง ๆ เดินทางมารอร่วมการแข่งขันแล้ว อาทิ ออสเตรเลีย ญี่ปุ่น อิสราเอล อินเดีย นิวซีแลนด์ คาซัคสถาน เวียดนาม ไต้หวัน ฝรั่งเศส จีน ฮ่องกง สหรัฐอเมริกา และไทย เป็นต้น สร้างความคึกคักเป็นอย่างมาก ก่อนจะเปิดฉากการแข่งขันด้วยรอบคัดเลือก ในวันที่ 28 พฤษภาคมนี้
       อนึ่ง แฟนกีฬาที่สนใจ สามารถเดินทางมาร่วมชมการแข่งขันได้ฟรี ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช หรือติดตามผลการแข่งขันได้ที่ https://live.itftennis.com/en/live-scores/ และรับชมการถ่ายทอดสดการแข่งขันจากสนามหลัก ได้ทาง Facebook : สมาคมกีฬาลอนเทนนิสแห่งประเทศไทย ในพระบรมราชูปถัมภ์ - LTAT</code></pre>
<!-- /wp:code -->

<!-- wp:image {"id":37498,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/IMG_1347-1024x684.jpeg" alt="" class="wp-image-37498"/></figure>
<!-- /wp:image -->