<p style="text-align: center;"><strong><span style="font-size: 14pt;">แฝด“รติวัฒน์”เข้าชิง “ไอทีเอฟ เมนส์ เซอร์กิต1”</span></strong>
<strong><span style="font-size: 14pt;">“เพียงธาร-อัญชิสา”ทะลุตัดเชือกหวด“เอส เอ ที”</span></strong></p>

การแข่งขันเทนนิสอาชีพหญิง สะสมอันดับนักเทนนิสโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 1 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 8 แสนบาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 24 พ.ค. ประเภทหญิงเดี่ยว รอบก่อนรองชนะเลิศ "เอิร์ธ" เพียงธาร ผลิพืช นักเทนนิสไทย วัย 26 ปี มืออันดับ 296 ของโลก (ดับเบิลยูทีเอ) และมือวาง <span class="text_exposed_show">4 ของรายการ พบกับ ฮารุกะ คาจิ นักเทนนิสญี่ปุ่น วัย 24 ปี มืออันดับ 329 ของโลก และมือวาง 5 ของรายการ</span>
<div class="text_exposed_show">

เซตแรก เพียงธาร ต้านไม่ไหวพ่าย 2-6 เซตสอง เพียงธารตั้งหลักสู้ใหม่ เล่นแบบไม่มีอะไรจะเสีย ซึ่งกลับเป็นผลดี เอาชนะขาดลอย 6-0 เซตสามสาวไทยเล่นดีต่อเนื่อง เบรกเกม 2 และ 4 นำ 4-0 สาวญี่ปุ่นเบรกคืนเกมที่ 5 และอาศัยเสิร์ฟเอซ เก็บได้ 2 เกมรวด ไล่มา 2-4 จากนั้นรักษาเสิร์ฟได้อีกคนละเกม เป็นเพียงธารที่ขึ้นแท่น 5-3 และออกมาเสิร์ฟปิดเซตเอาชนะไป 6-3 สรุป เพียงธาร ชนะ 2-1 เซต 2-6, 6-0 และ 6-3 ใช้เวลาแข่งขัน 2 ชั่วโมง 16 นาที ผ่านเข้ารอบรองชนะเลิศ พบกับ อากิโกะ โอมาเอะ จากญี่ปุ่น ที่ชนะ "ไหม" มนัญชญา สว่างแก้ว ของไทย ด้วยสกอร์ 4-6, 7-5 และ4-3Ret. (มนัชญา มีอาการแน่นหน้าอก กรดไหลย้อน และตะคริว)

ด้าน "ออมสิน" อัญชิสา ฉันทะ นักหวดดาวรุ่งไทย วัย 17 ปี มือ 187 ของไอทีเอฟ เวิลด์ แรงกิ้ง ทำผลงานได้ยอดเยี่ยม เมื่อพลิกกลับมาเอาชนะ อเล็กซานดร้า โบโซวิช วัย 20 ปี จากออสเตรเลีย มืออันดับ 427 ของโลก (ดับเบิลยูทีเอ) โดยเซตแรก อัญชิสา แพ้ขาด 0-6 ทว่าหลังจากนั้นเริ่มจับทางคู่ต่อสู้ได้ ทำให้พลิกสถานการณ์กลับมาเอาชนะไป 2-1 เซต 0-6, 6-3 และ 6-2 ใช้เวลาแข่งขันทั้งสิ้น 1 ชั่วโมง 38 นาที ทำให้ อัญชิสา ผ่านเข้ารอบรองชนะเลิศ พบกับ แมดดิสัน อินกลิส มือวาง 3 จากออสเตรเลีย ที่ชนะ มาริ โอซากะ มือวาง 6 จากญี่ปุ่น 2-0 เซต 6-4, 6-2

หญิงคู่ รอบรองชนะเลิศ เพียงธาร ผลิพืช และ อากิโกะ โอมาเอะ จากญี่ปุ่น เป็นคู่มือวาง 1 ของรายการ พ่ายหวิวให้แก่คู่ของ อเล็กซานดริน่า เนย์เดโนว่า จากบัลแกเรีย และ อิเพ็ก ซอยลู จากตุรกี คู่มือวาง 3 ของรายการ 1-2 เซต 6-4, 2-6 และ 8-10 ด้าน อัญชิสา ฉันทะ และ ศุภาพิชญ์ เกือรัมย์ แพ้ ฮารุกะ คาจิ และ ริสะ โอซากิ จากญี่ปุ่น คู่มือวาง 2 ของรายการ 1-6, 6-2 และ 5-10

ขณะที่การแข่งขันเทนนิสอาชีพชาย สะสมอันดับนักเทนนิสโลก รายการ "ไอทีเอฟ เมนส์ เซอร์กิต1" ชิงเงินรางวัลรวม 25,000 ดอลลาร์สหรัฐ ที่ศูนย์พัฒนากีฬาเทนนิสแห่งชาติ วันเดียวกัน ประเภทชายเดี่ยว รอบก่อนรองชนะเลิศ พลภูมิ โควาพิทักษ์เทศ ของไทย แพ้ ชินทาโร อิมาอิ จากญี่ปุ่น 0-2 เซต 0-6, 1-6

ประเภทชายคู่ รอบรองชนะเลิศ "ต้น" สนฉัตร และ "ต้อง" สรรค์ชัย รติวัฒน์ นักหวดคู่แฝดไทย คู่มือวางอันดับ 1 ของรายการ ผ่านเข้ารอบชิงชนะเลิศต่อไป หลังตัดเชือกเอาชนะ อันตอน เชคอฟ จากรัสเซีย และ คูโมยัน ซุลตานอฟ จากอุซเบกิสถาน คู่มือวาง 4 ของรายการ 2-0 เซต 6-4, 6-3 โดยในรอบชิงฯ คู่แฝดไทยจะพบกับ นาม จี ซุง และ ซอง มิน-คยู คู่หวดจากเกาหลีใต้ คู่มือวาง 3 ของรายการ ที่ตัดเชือกชนะ เอลลิส เบลก จากออสเตรเลีย และ ซูุ หยู เซียว จากไต้หวัน คู่มือวาง 2 ของรายการ 2-0 เซต 6-3, 6-1

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>