<!-- wp:paragraph {"align":"center","style":{"typography":{"fontSize":20},"color":{"background":"#e2b6d6"}}} -->
<p class="has-text-align-center has-background" style="background-color:#e2b6d6;font-size:20px"><strong>เทนนิส "แอลทีเอที เอเชี่ยน" ได้คู่แย่งแชมป์<br>"ปริยากร" วัดฝีมือกับ "ณัฐรดา"<br>"ธีร์ธวัช" คว่ำเต็ง2ทะลุชิงฯญี่ปุ่น </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2021" ครั้งที่ 1 จัดขึ้นภายใต้มาตรการป้องกันโควิด-19 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 10 มี.ค.2564 ประเภทชายเดี่ยว รอบรองชนะเลิศ "เดฟ" ทัดพงษ์ กมลปัญญากร วัย 14 ปี และเป็นมือวาง 2 ของรายการ ลงสนามพบ "ฟุ" ธีร์ธวัช ธวัชผ่องศรี วัย 14 ปีเช่นกัน ปรากฏว่า คู่นี้ต้องออกแรงเล่นกันถึง 3 เซต เพื่อหาผู้ชนะ และเป็น ธีร์ธวัช ที่เป็นฝ่ายเฉือนชนะไป 2-1 เซต 6-4, 2-6 และ 6-4</p>
<!-- /wp:paragraph -->

<!-- wp:paragraph -->
<p>ธีร์ธวัช ผ่านเข้าไปหวดรอบชิงชนะเลิศกับ ริคุ ฮิกาชิ นักหวดจากญี่ปุ่น วัย 13 ปี และเป็นมือวางอันดับ 1 ของรายการ ที่ตัดเชือกชนะ ธีรภัทร ขันติวีรวัฒน์ ด้วยสกอร์ 3-6, 7-5 และ 1-0Ret. เนื่องจาก ธีรภัทร มีอาการตะคริว </p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รอบรองชนะเลิศ "แตะเตี้ยม" ปริยากร ศรีสุริยาพัฒน์กุล วัย 14 ปี โชว์ฟอร์มได้สมราคามือวาง 2 ของรายการ หวดชนะ พิชญาภัค ศรีมุกข์ ได้อย่างขาดลอย ชนะไป 2-0 เซต ด้วยสกอร์ 6-0 ทั้งสองเซต ปริยากร เข้าไปชิงชนะเลิศกับ "พิณเพลง" ณัฐรดา สกุลวงศ์ธนา ที่เฉือนชนะ ปพิชญา อิสโร 2-1 เซต 5-7, 6-2, 6-3</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รอบรองชนะเลิศ ริคุ ฮิกาชิ (ญี่ปุ่น) จับคู่กับ คุณานันท์ พันธราธร เป็นคู่มือวาง 1 ของรายการ ช่วยกันหวดเอาชนะ แดนไทย ตาก้อง และ กฤตเมธ ธรรมกุล 2-0 เซต 6-4, 6-4 ทำให้ผ่านเข้าไปชิงชนะเลิศกับ ธีรภัทร ขันติวีรวัฒน์ และ ธีร์ธวัช ธวัชผ่องศรี ที่ผนึกกำลังตัดเชือกเอาชนะ พีรวัชร สุขใจ และ ภูชิสส์ สุขใจ นักเทนนิสคู่แฝด 2-0 เซต 6-4, 7-5</p>
<!-- /wp:paragraph -->

<!-- wp:image {"id":26891,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/03/159718065_3983065048383100_2586713100663150409_o-819x1024.jpg" alt="" class="wp-image-26891"/></figure>
<!-- /wp:image -->