<!-- wp:paragraph {"align":"center","textColor":"vce-bg","style":{"color":{"background":"#0c00a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0c00a3;font-size:22px"><strong>"มนัญชญา" หวด 66 นาที ตีตั๋วรอบสอง<br>เทนนิสไอทีเอฟ เวิลด์ ทัวร์ บาย เอสเอที</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพหญิง ดับเบิลยู 50 นนทบุรี สัปดาห์ที่ 2 รายการ "ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (2)" ชิงเงินรางวัลรวม 40,000 ดอลลาร์สหรัฐ หรือประมาณ 1,400,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 10 ม.ค. 2567 ในประเภทหญิงเดี่ยว เป็นการแข่งขันรอบแรก (32 คน) วันที่สอง
   คู่ที่น่าสนใจ "ไหม" มนัญชญา สว่างแก้ว นักเทนนิสไทย วัย 21 ปี มืออันดับ 266 โลก และเป็นมือวางอันดับ 5 ของรายการ พบกับ ไดอาน่า มาร์ซินเควิก้า นักเทนนิสวัย 31 ปี จากลัตเวีย มืออันดับ 309 โลก ที่เคยขึ้นไปติดท็อป 200 โลกมาแล้ว ผลการแข่งขัน ปรากฏว่า มนัญชญา เล่นได้ดี เอาชนะได้ 2-0 เซต 6-3 และ 6-2 ในเวลา 66 นาที ส่งผลให้ มนัญชญา ผ่านเข้ารอบสอง หรือ 16 คนสุดท้าย ไปพบกับ อาโออิ อิโตะ จากญี่ปุ่น มืออันดับ 383 โลก ที่รอบแรก หวดชนะ "แอ๊ตต้า" พิมพ์มาดา ทองคำ นักหวดไวลด์การ์ดจากไทย วัย 17 ปี มืออันดับ 1,330 โลก 2-0 เซต 6-4, 6-2
  ด้าน "แน็ต" พัณณิน โควาพิทักษ์เทศ นักเทนนิสไวลด์การ์ดจากไทย วัย 20 ปี มืออันดับ 581 โลก ออกแรงหวด 3 เซต ก่อนพ่าย ซายากะ อิชิอิ นักหวดญี่ปุ่นวัย 18 ปี ที่เข้ามาจากรอบคัดเลือก มือ 474 โลก 2-1 เซต 6-4, 1-6 และ 0-6 หยุดผลงานไว้เพียงรอบแรก
  ขณะที่ผลการแข่งขันประเภทหญิงเดี่ยว รอบแรก คู่อื่น ๆ มีดังนี้ คู ยอนวู (เกาหลีใต้) ชนะ อันนา ซิสโควา (เช็ก) 7-5, 7-6(5) มิซากิ มัตสึดะ (ญี่ปุ่น) ชนะ เมอิ ยามากูจิ (ญี่ปุ่น) 6-2, 6-2 มาย่า ชวาลินสก้า (โปแลนด์) ชนะ เกอร์กาน่า โทปาโลว่า (วาง 3-บัลแกเรีย) 6-3, 7-5 นาโฮ ซาโตะ (ญี่ปุ่น) ชนะ ซิเบก คูลัมบาเยวา (คาซัคสถาน) 6-4, 6-3 อันโตเนีย รูซิช (วาง 2-โครเอเชีย) ชนะ หลิว ฟางโจว (จีน) 2-6, 7-5 และ 6-1</code></pre>
<!-- /wp:code -->

<!-- wp:image {"id":41055,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3909-732x1024.jpeg" alt="" class="wp-image-41055"/></figure>
<!-- /wp:image -->