<!-- wp:paragraph {"align":"center","style":{"typography":{"fontSize":20},"color":{"background":"#e5debc"}}} -->
<p class="has-text-align-center has-background" style="background-color:#e5debc;font-size:20px"><strong>"ศรร์วิศา-ลีเดียร์" ชนะคู่แข่งขันฉิวเฉียดผงาดคว้าแชมป์ไอทีเอฟจูเนียร์สเทนนิส</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส สัปดาห์ที่ 2 รายการ ITF Juniors World Tennis Tour J30 (2) หรือ ไอทีเอฟ จูเนียร์ส เวิลด์ เทนนิส ทัวร์ เจ30 (2) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 16 ส.ค. 2567 เป็นรอบชิงชนะเลิศในประเภทคู่ โดย นายกฤตชัย เนยโอชา กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายผู้ตัดสิน เป็นประธานมอบรางวัลแก่นักกีฬา ประเภทหญิงคู่ รอบชิงชนะเลิศ นักเทนนิสจากไทยโคจรมาพบกันเอง "พิณเพลง" ศรร์วิศา กุลพิศาลรัศม์ จับคู่กับ ลีเดียร์ พอดโกริชานี่ ลูกครึ่งไทย-รัสเซีย เป็นคู่มือวางอันดับ 1 ของรายการ พบกับ "มาหยา" มาหยา บุญญาอรุณเนตร และ "สบาย" กมรวรรณ ก้อนศิลา คู่มือวางอันดับ 2 ของรายการ ผลการแข่งขัน ปรากฏว่า ดวลแร็กเกตกันได้อย่างสูสี ชนิดที่ต้องตัดสินด้วยซูเปอร์ไทเบรก และเป็นคู่ "ศรร์วิศา" กับ "ลีเดียร์" ที่เอาชนะได้อย่างฉิวเฉียด 2-1 เซต ด้วยสกอร์ 4-6, 7-5 และซูเปอร์ไทเบรก 12-10</p>
<!-- /wp:paragraph -->

<!-- wp:paragraph -->
<p>ศรร์วิศา กับ ลีเดียร์ ได้ครองแชมป์ประเภทหญิงคู่ ได้รับคะแนนสะสมอันดับเยาวชนโลก คนละ 6.25 คะแนน โดยนับเป็นแชมป์ไอทีเอฟ จูเนียร์ ในประเภทหญิงคู่ รายการแรกของ ศรร์วิศา และเป็นรายการที่ 7 ของ ลีเดียร์ ส่วน มาหยา กับ กมรวรรณ ได้รับคนละ 3.25 คะแนน ด้านชายคู่ รอบชิงชนะเลิศ ริว โกฏิกุล นักเทนนิสไทย และ คริสเตียน ฟาน รูเยน จากแอฟริกาใต้ คู่มือวางอันดับ 3 ของรายการ ปราชัยให้แก่ เฉิน กวน ติง จากไต้หวัน และ เจค็อบ ไคเหลียงเสิน จากฮ่องกง คู่มือวางอันดับ 2 ของรายการ 0-2 เซต 5-7 และ 4-6 ส่งให้คู่ของ ริว ได้รองแชมป์ชายคู่ ได้รับคะแนนสะสมอันดับเยาวชนโลก คนละ 3.25 คะแนน ส่วนหนุ่มไต้หวันกับฮ่องกง ได้ครองแชมป์ชายคู่ รับคะแนนคนละ 6.25 คะแนน</p>
<!-- /wp:paragraph -->

<!-- wp:paragraph -->
<p>ขณะที่ประเภทชายเดี่ยว รอบรองชนะเลิศ "น้องไพน์" ธรรม์ พันธราธร นักเทนนิสเยาวชนทีมชาติไทย วัย 13 ปี มือวางอันดับ 12 ของรายการ พลิกสถานการณ์จากที่แพ้เซตแรก กลับมาเป็นฝ่ายเฉือนชนะ โคเฮ ทาคาโนะ นักเทนนิสญี่ปุ่น วัย 16 ปี ได้สำเร็จ 2-1 เซต 2-6, 6-1 และ 6-1 ส่งให้ ธรรม์ ผ่านเข้าไปรอคู่แข่งขันในรอบชิงชนะเลิศต่อไป ในส่วนประเภทหญิงเดี่ยว รอบรองชนะเลิศ สองนักเทนนิสเยาวชนไทยที่ฝ่าด่านมาถึงรอบนี้ไม่ได้ไปต่อ หลังจากตัดเชือกพ่ายคู่แข่งขัน โดย "น้องอิ๊ก" ธฤตา หงษ์หยก มือวางอันดับ 8 ของรายการ แพ้ หวัง หยู่ชิง มือวางอันดับ 6 จากไต้หวัน 0-2 เซต 4-6, 1-6 ด้าน "น้องพิณเพลง" ศรร์วิศา กุลพิศาลรัศม์ มือวางอันดับ 4 ของรายการ แพ้ โห ชิง โรซาลิน ชาน มือวางอันดับ 11 จากฮ่องกง 0-2 เซต 1-6, 2-6</p>
<!-- /wp:paragraph -->

<!-- wp:image {"id":44847,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/455247383_918368306992819_8633805670616564621_n-1024x683.jpg" alt="" class="wp-image-44847"/></figure>
<!-- /wp:image -->