<p style="text-align: left;">         การแข่งขันเทนนิสอาชีพชายและหญิง ไอทีเอฟ โปร เซอร์กิต รายการ "พีทีที-แอลทีเอที อคาเดมี่ เมน เซอร์กิต 1" ชิงเงินรางวัลรวม 15,000<span style="font-size: 12pt;"> ดอลลาร์สหรัฐ หรือราว 510,000 บาท และ "พีทีที-แอลทีเอที อคาเดมี่ วูเมน เซอร์กิต 1" ชิงเงินรางวัลรวม 15,000 ดอลลาร์สหรัฐ หรือราว 510,000 บาท ที่ศูนย์พัฒนากีฬาเทนนิสแห่งชาติ เมืองทองธานี เริ่มหวดรอบคัดเลือก รอบแรกแล้ว เมื่อวันที่ 29 ก.ค.ที่ผ่านมา โดยในประเภทหญิงเดี่ยว รอบคัดเลือก ร</span><span class="text_exposed_show"><span style="font-size: 12pt;">อบแรก มีการพลิกล็อคเมื่อ “ออมสิน” อัญชิสา ฉันทะ นักเทนนิสเยาวชน ดาวรุ่งวัย 14 ปีของไทย โชว์ฟอร์มแกร่งเกินวัย อาศัยใจสู้และเกมหวด</span>ที่เฉียบขาดเอาชนะ ปารีส คอร์เล่ย์ นักหวดอเมริกัน วัย 19 ปี 2 เซตรวดด้วยสกอร์ 6-1 และ 7-5 ใช้เวลาหวดทั้งสิ้น 1 ชั่วโมง 13 นาที ลิ่วเข้ารอบคัดเลือก รอบสองได้สำเร็จ</span></p>

<div class="text_exposed_show">
<p style="text-align: left;">          ส่วนผลแข่งขันคู่อื่นๆ มีดังนี้ รอบคัดเลือก ชายเดี่ยว รอบแรก ณัฐสิทธิ์ กุลสุวรรณ์ (ไทย) ชนะ โอเอร์ เยชาซ่า (อิสราเอล) 6-4, 6-1, ชาร์ล โรเบิร์ต (ไทย) แพ้ นิโน่ ปอร์ตาเลส์ (ฝรั่งเศส) 3-6, 3-6, พงศภัค เกิดลาภี (ไทย) แพ้ สกายเลอร์ บัตส์ (ฮ่องกง) 4-6, 3-6, หลอ เฉียน ฉวน (ไต้หวัน) ชนะ ยูทาโระ มัตซึสะกิ (ญี่ปุ่น) 6-3, 5-7, 6-2, แฮรี่ อาดิตยา ซาซองโก้ (อินโดนีเซีย) ชนะ มิคาเอล ริอองเด้ (ฝรั่งเศส) 4-3 ret., ออลลี่ แซดเลอร์ (นิวซีแลนด์) ชนะ อเล็กซานเดอร์ บาบานิน (ออสเตรเลีย) 6-2, 6-4</p>
<img class="wp-image-786 aligncenter" src="https://www.bucket.cloudaccess9.com/ltatorg/2017/10/4-1.jpg" alt="" width="600" height="401" />          ส่วนรอบคัดเลือก หญิงเดี่ยว รอบแรก ของนักหวดไทย ฐิติรัตน์ คณะพืช ชนะ สิริณัฎฐ์ นิยมทรัพย์ 6-2, 6-4, ไอราวรรณ ดีวาจี ชนะ ชัชชญา ศักดิ์ชัชวาล 6-2, 6-4, ญาณิน วิศิษฎ์วรพร ชนะ ณัฐศรา คนหลัก 6-1, 6-2, ณัชชารีย์ ธีรโชติจิรานนท์ แพ้ มิชิรุ ฟูรุยะ(ญี่ปุ่น) 0-6, 0-6 หลี่ หัว เฉิน (ไต้หวัน) ชนะ เรซ่า ทิมเมอร์มัน(เนเธอร์แลนด์) 6-0, 6-0

</div>