<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>มือรองโชว์แกร่ง! สอยมือวาง 1 ตกรอบ<br>เทนนิสศึกใหญ่ที่ไทยได้แชมป์ประเภทคู่</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รายการใหญ่ "ไอทีเอฟ จูเนียร์ส เวิลด์ เทนนิส ทัวร์ เจ300 (1)" ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 6 มี.ค. 2569 มีพลิกล็อก มือวางอันดับ 1 ของรายการ ตกรอบทั้งชายและหญิง</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบรองชนะเลิศ มารัต ซัลบีเยฟ ดาวรุ่งจากแดนหมีขาว มือวาง 15 และมือ 75 เยาวชนโลก โชว์ความแข็งแกร่ง หลังพลิกสถานการณ์จากที่แพ้เซตแรก กลับมาเป็นฝ่ายเฉือนชนะ มาร์ค เซบัน จากสหราชอาณาจักร มือวาง 1 และมือ 27 เยาวชนโลก</p>
<!-- /wp:paragraph -->

<!-- wp:paragraph -->
<p>มารัต ซัลบีเยฟ เฉือนชนะ มาร์ค เซบัน 2-1 เซต 4-6, 6-4 และ 7-5 ได้เข้าไปชิงชนะเลิศกับ แดน แบรนด์ ดาวรุ่งอิสราเอล มือ 84 เยาวชนโลก แชมป์ศึกไอทีเอฟ เจ200 ที่ไทย เมื่อสัปดาห์ที่ผ่านมา ซึ่งในรอบรองฯ สัปดาห์นี้เอาชนะ คันตะ วาตานาเบะ มือวาง 7 และมือ 52 เยาวชนโลก ด้วยสกอร์ 6-3 และ 6-4</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบรองชนะเลิศ ดาวรุ่งจีนพบกันเอง และเป็น หลิน ยู่ จุน มือวาง 14 และมือ 91 เยาวชนโลก ที่เฉือนชนะ เชา หยูซาน มือวาง 1 และมือ 18 เยาวชนโลก 2-1 เซต 6-2, 1-6 และ 7-5 โดย หลิน ยู่ จุน จะชิงชนะเลิศกับ ฉู อี้ฮั่น จากจีน มือวาง 2 และมือ 27 เยาวชนโลก ที่ตัดเชือกชนะ เรเน่ อลาเม จากออสเตรเลีย มือวาง 3 และมือ 30 เยาวชนโลก ด้วยสกอร์ 6-1 และ 6-3</p>
<!-- /wp:paragraph -->

<!-- wp:paragraph -->
<p>ทั้งนี้ สำหรับนักกีฬาที่แพ้ในรอบรองชนะเลิศ ทั้งประเภทชายเดี่ยวและหญิงเดี่ยว ได้รับคะแนนสะสมอันดับเยาวชนโลก คนละ 140 คะแนน ส่วนนักกีฬาที่เข้ารอบชิงชนะเลิศนั้น ผู้ที่คว้าแชมป์จะได้ 300 คะแนน ส่วนรองแชมป์ได้ 210 คะแนน</p>
<!-- /wp:paragraph -->

<!-- wp:paragraph -->
<p>จากนั้นเป็นการแข่งขันประเภทคู่ รอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัลให้แก่นักกีฬา และมี นายอมร ดวงปิ่นคำ ผู้ตัดสินชี้ขาด สหพันธ์เทนนิสนานาชาติ (ไอทีเอฟ) ร่วมด้วย</p>
<!-- /wp:paragraph -->

<!-- wp:paragraph -->
<p>ผลชายคู่ รอบชิงชนะเลิศ คาน อิซิก โคซาเนอร์ กับ มุสตาฟา เอเก้ ซิก คู่มือวาง 6 จากตุรกี ผนึกกำลังเอาชนะ มาร์ค เซบัน จากสหราชอาณาจักร กับ คิริลล์ ฟิลาเรตอฟ คู่มือวาง 1 ที่ 2-1 เซต 6-7 ไทเบรก 5-7, 7-5 และซูเปอร์ไทเบรก 12-10 โดยคู่นักหวดชาวตุรกี ได้ครองแชมป์ พร้อมรับคะแนนสะสมอันดับเยาวชนโลก คนละ 56.25 คะแนน ส่วนคู่รองแชมป์ได้คนละ 39.25 คะแนน</p>
<!-- /wp:paragraph -->

<!-- wp:paragraph -->
<p>ผลหญิงคู่ รอบชิงชนะเลิศ เว่ย จาง เฉียน กับ อู๋ รุ่ย ซี คู่มือวาง 6 จากจีน ช่วยกันหวดเอาชนะ อเล็กซานดรา เชชวิลี กับ อลิสา เทเรนเทวา คู่มือวาง 8 ที่ 2-1 เซต 6-7 ไทเบรก 9-11, 6-3 และซูเปอร์ไทเบรก 10-6 ส่งผลให้คู่ดาวรุ่งจีนได้แชมป์ พร้อมคะแนนสะสมอันดับเยาวชนโลก คนละ 56.25 คะแนน ส่วนคู่รองแชมป์ ได้ คนละ 39.25 คะแนน</p>
<!-- /wp:paragraph -->

<!-- wp:image {"id":54951,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/03/646455331_1361352919361020_3355472125556373846_n-1024x731.jpg" alt="" class="wp-image-54951"/></figure>
<!-- /wp:image -->