<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#8c00a3"}}} -->
<p class="has-text-align-center has-vce-bg-color has-text-color has-background" style="background-color:#8c00a3;font-size:22px"><strong>หนุ่มโมนาโกเบิ้ลแชมป์ "บางกอก โอเพ่น 2024"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทยฯ เป็นประธานมอบรางวัลในการแข่งขันเทนนิสอาชีพชาย เอทีพี ชาลเลนเจอร์ ทัวร์ สัปดาห์ที่ 2 รายการ "บางกอก โอเพ่น 2024 (2)" ชาลเลนเจอร์ 75 ชิงเงินรางวัลรวม 82,000 ดอลลาร์สหรัฐ หรือประมาณ 2,870,000 บาท ซึ่งแข่งขันที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 13 ม.ค. 2567
  ผลการแข่งขันประเภทชายเดี่ยว รอบชิงชนะเลิศ วาเลนติน วาเชรอต นักเทนนิสจากโมนาโก อายุ 25 ปี มืออันดับ 219 โลก ดีกรีแชมป์ "บางกอก โอเพ่น 2024" ชาลเลนเจอร์ 75 สัปดาห์แรก ใช้ชั้นเชิงการหวดที่เฉียบขาด และสามารถจบแต้มในจังหวะสำคัญได้สำเร็จ เอาชนะ มานูเอล กีนาร์ หนุ่มฝรั่งเศส วัย 28 ปี มืออันดับ 323 โลก ได้ 2-0 เซต 7-5 และ 7-6 ไทเบรก 7-5 ส่งผลให้ วาเลนติน วาเชรอต ได้ครองแชมป์ชายเดี่ยว นับเป็นสัปดาห์ที่ 2 ติดต่อกัน และยังได้รับเงินรางวัล 11,200 ดอลลาร์สหรัฐ หรือประมาณ 387,296 บาท และ 75 คะแนน ส่วนรองแชมป์ มานูเอล กีนาร์ ได้รับ 6,575 ดอลลาร์สหรัฐ หรือประมาณ 227,363 บาท และ 44 คะแนน
  ประเภทชายคู่ รอบชิงชนะเลิศ มานูเอล กีนาร์ และ เกรชัวร์ ฌาคช์  จากฝรั่งเศส คู่มือวางอันดับ 3 ของรายการ หวดชนะ ฟรานซิส เคซีย์ อัลแคนทารา จากฟิลิปปินส์ และ ซุน ฟาจิง จากจีน 2-0 เซต 6-4 และ 7-6 ไทเบรก 8-6 คู่หนุ่มฝรั่งเศส ในฐานะแชมป์ชายคู่ ได้รับเงินรางวัลร่วมกัน 4,665 ดอลลาร์สหรัฐ หรือประมาณ 161,315 บาท และคะแนน คนละ 75 แต้ม ส่วนคู่รองแชมป์ได้รับเงินรางวัลร่วมกัน 2,700 ดอลลาร์สหรัฐ หรือประมาณ 93,366 บาท และคะแนน คนละ 50 แต้ม</code></pre>
<!-- /wp:code -->

<!-- wp:wpforms/form-selector /-->

<!-- wp:image {"id":41110,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_1474-1024x683.jpeg" alt="" class="wp-image-41110"/></figure>
<!-- /wp:image -->