<!-- wp:paragraph {"align":"center","style":{"typography":{"fontSize":20},"color":{"background":"#b6cad3"}}} -->
<p class="has-text-align-center has-background" style="background-color:#b6cad3;font-size:20px"><strong>"ปัฐน์ธินันต์" คว้าอันดับ 19 ศึกไอทีเอฟ เอเชียฯ สัปดาห์สองที่อินเดีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รุ่นอายุไม่เกิน 14 ปี รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2025 – ไฟนอลส์" สัปดาห์ที่สอง ที่กรุงนิวเดลี ประเทศอินเดีย ซึ่งมีนักหวดเยาวชนไทยเข้าร่วมแข่งขัน 4 คน แบ่งเป็นชาย 2 คน หญิง 2 คน ประกอบด้วย พัชรพล หลีกุล, ปัณณพรรธน์ นิ่มนวลกุล, ปวีณอร นวลศรี และ ปัฐน์ธินันต์ เผือกคำ โดยมี "โค้ชจิม" จ่าสิบเอก สหทัศน์ ศุภกิจ และ"โค้ชโน๊ต" นายศรายุธ ทีปกากร ทำหน้าที่เป็นผู้ฝึกสอน ล่าสุดเมื่อวันที่ 3 พ.ค.68 เป็นวันสุดท้าย ซึ่งนักหวดเยาวชนไทยมีโปรแกรมแข่งรอบจัดอันดับ โดยผลปรากฏว่า ประเภทชายเดี่ยว รอบจัดอันดับ 21-22 พัชรพล หลีกุล ชนะ อัคบารี่ ฟาเรซ จากอิหร่าน 6-1 และ 6-2 คว้าอันดับ 21, รอบจัดอันดับ 25-26 ปัณณพรรธน์ นิ่มนวลกุล ชนะ จาค็อบ หว่อง จากมาเลเซีย 6-2, 6-1 คว้าอันดับ 25</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบจัดอันดับ 19-20 ปัฐน์ธินันต์ เผือกคำ ชนะผ่าน ไอริน ฟาร์ด มูฮัมมาเดียน จาก อิหร่าน ทำให้คว้าอันดับ 19 ส่วน ปวีณอร นวลศรี นักหวดไทยอีกคนมีอาการป่วยตั้งแต่เริ่มแข่งขันในสัปดาห์ที่สองไม่สามารถลงแข่งขันรอบจัดอันดับได้ ทำให้ประเภทเดี่ยวอยู่อันดับ 32 ส่วนประเภทคู่ผลงานดีที่สุดคือจับคู่ก้บ ปัฐน์ธินันต์ เข้าถึงรอบก่อนรองชนะเลิศ</p>
<!-- /wp:paragraph -->

<!-- wp:image {"id":49285,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/495021136_1115563890606592_2198556419800979531_n-1024x576.jpg" alt="" class="wp-image-49285"/></figure>
<!-- /wp:image -->