<!-- wp:paragraph {"align":"center","style":{"typography":{"fontSize":20},"color":{"background":"#ced9dd"}}} -->
<p class="has-text-align-center has-background" style="background-color:#ced9dd;font-size:20px"><strong>ส่งใจเชียร์เด็กไทยรุ่น 12 ปี สู้ศึกเอทีเอฟทีมชายพบไต้หวัน-ทีมหญิงปะทะอิหร่าน </strong></p>
<!-- /wp:paragraph -->

<!-- wp:paragraph -->
<p>จากผลการแข่งขันเทนนิสเยาวชน รุ่นอายุไม่เกิน 12 ปี รายการ ATF 12U Intercontinental Team Competition (เอทีเอฟ ทเวลฟ อันเดอร์ อินเตอร์คอนติเนนตัล ทีม คอมเพทติชั่น) ที่เมืองเชิมเคนต์ ประเทศคาซัคสถาน เมื่อคืนวันที่ 2 ต.ค. 2568 ในประเภททีมชาย ทีมไทย แพ้ เกาหลีใต้ 0-2 คู่ ในรอบก่อนรองชนะเลิศ ส่งผลให้ ทีมไทย หล่นไปแข่งขันรอบจัดอันดับ 5-8 ซึ่งพบกับ ไต้หวัน ด้านทีมหญิง รอบจัดอันดับ 9-12 ทีมไทย ชนะ ฮ่องกง 2-1 คู่ ทำให้ ทีมไทย ไปลุยต่อในรอบจัดอันดับ 9-10 ซึ่งพบกับ อิหร่าน ในส่วนรายละเอียดผลการแข่งขันของทีมไทย มีดังนี้ ทีมชาย รอบก่อนรองชนะเลิศ ไทย แพ้ เกาหลีใต้ 0-2 คู่ ซึ่งเดี่ยวมือสอง นวธรณ์ ผลากรกุล แพ้ จอง ซึงกู 0-2 เซต 6-7(4-7), 5-7 เดี่ยวมือหนึ่ง ลีโอ โกวิทวัฒนชัย แพ้ ควอน มินชาน 0-2 เซต 0-6, 0-6 ขณะที่ ทีมหญิง รอบจัดอันดับ 9-12 ไทย ชนะ ฮ่องกง 2-1 คู่ โดยคู่แรก เดี่ยวมือสอง ณิชวรัชญ์ พลอยเกษมสุข ชนะ ลี มารีน่า 2-0 เซต 6-2, 7-5 เดี่ยวมือหนึ่ง อาร์ภรนันท์ โซเฟีย แสงสุชาติ แพ้ ซัง ยุก ยิง 0-2 เซต 2-6, 3-6 และประเภทคู่ ณิชวรัชญ์ กับ อาร์ภรนันท์ ชนะ ลี มารีน่า กับ ซัง ยุก ยิง 2-0 เซต 6-3, 7-5 อนึ่ง คณะเทนนิสไทยชุดนี้ ประกอบด้วย "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาย, "โค้ชโอ" นายสุขุม กิจวิจารณ์ ผู้ฝึกสอนทีมหญิง, นายบุญมี โพธิ์ไพจิตร เจ้าหน้าที่นวด ส่วนนักกีฬาทีมชาย ได้แก่ นวธรณ์ ผลากรกุล, ลีโอ โกวิทวัฒนชัย, ก้องภพ แซ่ลิ้ม ส่วนทีมหญิง ได้แก่ ณิชวรัชญ์ พลอยเกษมสุข, ศิริกร พูลผล และ อาร์ภรนันท์ โซเฟีย แสงสุชาติ</p>
<!-- /wp:paragraph -->

<!-- wp:image {"id":52285,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/10/557545241_1236562151840098_4871902658609589245_n-1024x768.jpg" alt="" class="wp-image-52285"/></figure>
<!-- /wp:image -->